
Kaunas — vienas didžiausių ir seniausių Lietuvos TSR 
miestų, svarbus respublikos pramonės, kultūros centras. 
Jis ir anksčiau vaidino didelį vaidmenį lietuvių tautos 
istorijoje. Šalia Vilniaus Kaunas buvo vienas Lietu- 
vos darbininkų klasės gimimo ir revoliucinio judėjimo 
centrų. Tik žinodami garbingą ir sunkią miesto istoriją, 
mes tinkamai įvertinsime puikią tarybinę jo dabartį, ga- 
lėsime geriau įžiūrėti ir didžias jo vystymosi perspek- 
tyvas. 

Tikra Kauno įkūrimo data nėra žinoma. Senųjų istorikų 
spėjimu, Kaunas įkurtas XI amžiaus pradžioje — apie 
1030 metus. Tačiau archeologiniai duomenys, iškasenos, 
rastos po dabartinės Vilniaus gatvės grindiniu ir Eigulių 
kaime (jos eksponuojamos Istoriniame muziejuje), mums 
sako, kad dabartinėje Kauno miesto teritorijoje žmonių 
gyventa gerokai anksčiau, 

Rašytiniuose šaltiniuose Kauno vardas dažniau sutinka- 
mas XIII amžiuje. Senose kronikose Kaunas vadinamas 
Caonia, Cawonia, Cowna, XVI amžiaus dokumentuose — 
Cauna. 

Padavimuose pasakojama, kad Lietuvos kunigaikštis 
Palemonas turėjęs tris sūnus: Barkų, Kuną ir Spirą. Jie 
įkūrę Lietuvoje tris didelius miestus: Jurbarką, Kauną ir 
dar vieną nežinomą miestą Šiaurės Lietuvoje, prie Spiros 
ežero. Kauno įkūrėjas kunigaikštis Kunas, ar tiesiog Kau- 
nas, žuvęs 1040 metais mūšyje ties Slonimu. 


Stovėdamas dviejų didelių upių — Nemuno ir Neries — 
santakoje, Kaunas jau senovėje turėjo didelės reikšmės 
Lietuvai. Jis buvo svarbus strateginis ir prekybinis cent- 
ras, 

Lietuvos valstybės kūrimosi pradžioje Pabaltijo tau- 
toms ėmė grėsti žiaurus ir klastingas priešas — užkariauto- 
jų vokiečių sudarytas „mergelės Marijos“ ordinas — kry- 
žiuočiai. 1231 metais jie, persikėlę per Vislą, užpuolė prū- 
sus; ilgus metus prūsai didvyriškai priešinosi, tačiau buvo 
pavergti. Kryžiuočiai ėmė veržtis gilyn į Lietuvą. Ypač 
atkakli kova tarp kryžiuočių ir lietuvių vyko dėl Pane- 
munės pilies. Tada Kaunas įgavo didelę strateginę reikšmę. 
Yra žinoma nemaža Kauno puolimų, kurių metu jis ati- 
tekdavo čia kryžiuočiams, čia vėl lietuviams, 

1316 metais, mirus Lietuvos kunigaikščiui Vyteniui, 
kryžiuočių ordino magistras Karolis Befartas panorėjo į 
Lietuvos sostą pasodinti savo statytinį. Kryžiuočiai užpuo- 
lė Žemaitiją, paėmė Jurbarką, artinosi prie Kauno. Pirmą 
kartą lietuviams nepavyko atremti Kauno puolimo. Ta- 
čiau netrukus jie vėl atsiėmė iš kryžiuočių Kauną ir kitas 
prarastas žemes. 

1341 metais, kada ties Veliuona mūšyje su kryžiuočiais 
žuvo didysis Lietuvos kunigaikštis Gediminas, užpuolikai 
vėl ketino užgrobti Kauną, tačiau nudegė pirštus: Gedi- 
mino sūnūs, keršydami už tėvo mirtį, surinkę Kaune apie 
40 tūkstančių karių, smarkiai sumušė kryžiuočius, įsiver- 
žė į jų pačių žemes ir tol jas niokojo, kol šie paprašė 
taikos. . 

Dažnai užpuldinėdami Žemaitiją, kryžiuočiai buvo ją 
visai nualinę, todėl vis godesniu žvilgsniu žiūrėjo į kai- 
rįjį Neries krantą — Didžiąją Lietuvą, kurios svarbiausias 
raktas buvo Kauno pilis. 

Riterių-plėšikų ordinas, niokodamas Lietuvą ir veržda- 
masis prie Kauno, dangstėsi Romos popiežiaus palaimini- 

mu: popiežius Inocentas VI skatino kryžiuočius uoliau 
vykdyti savo „religinę misiją“, spyrė juos arba greičiau 
pribaigti Lietuvą, arba greičiau ją apkrikštyti. 

Ypač rūsti buvo Kauno piliai 1362 metų žiema. Didžiu- 
lės kryžiuočių jėgos, pasitelkusios riterius iš Čekijos, Ita- 
lijos, Danijos, Anglijos, apsiautė negausią, nepasiruošusią 
ilgam gynimuisi Kauno pilies įgulą, kuriai vadovavo Kęs- 
tučio sūnus Vaidotas. Beveik visi pilies gynėjai, atkakliai 
gindamiesi, žuvo; Vaidotas su trisdešimt šešiais kariais 
pateko į nelaisvę. Pilis buvo sudeginta. 

Kaune kryžiuočiai nepasiliko: jis buvo per toli nuo 
prūsų sienos, nuo nuolatinės ordino buveinės, be to, va- 
karuose stovėjo kitos pilys, kliudžiusios kryžiuočiams su- 
sisiekti su Kaunu. Todėl, viską sugriovę, kryžiuočiai grįžo 
atgal. 

Po metų lietuviai pasistatė ties dabartiniu Raudondva- 
riu, kur Nevėžis įteka į Nemuną, naują tvirtovę — Vyr- 
galą, arba Naująjį Kauną. Tais pačiais metais (1363) kry- 
žiuočiai ją sugriovė, o 1364 metais savaip atstatė, pavadi- 
nę Gotesverderiu (dievo salaite). Po kiek laiko Algirdas 
su Kęstučiu šią pilį vėl sugriovė ir pradėjo statyti Kauną 
senoje vietoje. Naujoji mūrinė Kauno pilis buvo tokia 
stipri, kad 1376 metais kryžiuočiai neįstengė jos sugriau- 
ti; ji atiteko į vokiečių rankas tik 1383 metais. 

Po Kęstučio mirties prasidėjus aršiems vaidams tarp 
Vytauto ir Jogailos, Kauno pilis ne kartą ėjo iš rankų į 
rankas, 

1385 metais po ilgų derybų Lietuvos ir Lenkijos valdo- 
vai susitaikė, ir 1392 metais Vytautas užėmė Kauno pilį. 
Tačiau kovos dėl Kauno nesiliovė. Galutinai jos nurimo 
tik po 1410 metų, mūšyje ties Žalgiriu jungtiniams Lie- 
tuvos—Polocko— Vitebsko —Smolensko ir Lenkijos pul- 
kams, Vytauto ir Jogailos vadovaujamiems, sumušus kry- 
žiuočių ordino kariuomenę, 


Žlugus kryžiuočių galybei, Kauno strateginė reikšmė 
ėmė mažėti; jis darėsi prekybos miestu. Kauno pilis, tiek 
daug kartų griauta ir atstatinėta, buvo atnaujinta ir pri- 
taikyta gyventi kunigaikščiams. 

Apie to meto Kauną savo kelionės užrašuose kalba 
Flandrijos keliautojas Žilberas de Lianua, 1413—1414 me- 
tais keliavęs per Lietuvą. Jis rašė, kad, važiuodamas iš 
Trakų, atvykęs į didelį miestą vardu Caune, kuris buvo 
apvestas siena ir kuriame stovėjusi graži pilis. 


1408 metais Vytautas patvirtino Kauno miestui vadina- 
mąsias Magdeburgo teises, kurios davė miestui savival- 
dos teisę ir įvairių lengvatų. 

Nuo XV amžiaus Kauno miesto reikšmė Lietuvos gyve- 
nime vis didėja: jis darosi gyvu prekybos centru. Per 
Kauną vyksta prekyba oda, kailiais, linais, medumi, vaš- 
ku, gyvuliais, miško medžiaga su Pskovu, Kijevu, Nov- 
gorodu bei kitais miestais. Per Kauną kitų šalių pirkliai 
gabena į Lietuvą metalo dirbinius, audinius, druską, cukrų, 
įvairius prabangos dalykus. Kaune tuo metu buvo daug 
užsienio pirklių, kuriems buvo nustatytas, palyginti, dide- 
lis pirkimo-pardavimo kiekis (pvz., vyno jie galėjo par- 
duoti ne mažiau kaip visą statinę iš karto). 

Apie XV amžiaus vidurį vokiečių Hanza įsteigė Kau- 
ne pirklių kontorą, vadinamąją faktoriją (jos pastatai dali- 
nai išliko). Hanzos kontora turėjo teisę kontroliuoti at- 
vykstančius užsienio pirklius, ji buvo tarpininkas tarp jų 
ir vietinių pirklių. 

Jau XV amžiuje Kaune buvo išsivystę amatai. Amati- 
ninkai ėmė steigti savo brolijas, vadinamas cechais; 
XVI amžiuje Kaune tokių cechų buvo jau keliolika. 
XVI amžiaus pradžioje Kaune auga mūriniai pastatai. Iš 
to laikotarpio pastatų pažymėtini pirklių namai, vėliau 

praminti Perkūno namais, Kauno miesto rotušė; be to, 
XVI amžiuje gražiais mūro namais buvo apstatyta Kauno 
turgavietė. 

Šiaurės karo metu Kaunas kelis kartus ėjo iš rankų į 
rankas ir kiekvieną kartą buvo nusiaubiamas. 1731 metais 
baisus gaisras pavertė pelenais beveik visą miestą. Po 
tos nelaimės Kaunas jau neatsistatė, nes, susilpnėjus pre- 
kybai, miesto gyvenimas apmirė. Be to, Kauno kaip pre- 
kybinio miesto reikšmė labai sumenkėjo po to, kai vokie- 
čiai perkasu sujungė Prėglių su Nemunu ir visą prekybą 
sukoncentravo Karaliaučiuje. 

1800 metais Kaune vėl kilo gaisras, kuris nusiaubė treč- 
dalį miesto. 1811 metais mieste ir jo apylinkėse siautė bai- 
si sausra. 

Napoleonui užpuolus Rusiją, 1812 metų birželio mė- 
nesio pabaigoje 600 tūkstančių prancūzų armija persikė- 
lė per Nemuną ir užėmė Kauną. Napoleono armija plėšė, 
grobė visa, kas pakliuvo. Dar labiau Kaunas nukentėjo tų 
pačių metų pabaigoje, kai iš Rusijos per Lietuvą bėgo 
sumuštos Napoleono armijos likučiai. Po prancūzmečio 
Kaune beliko apie tris tūkstančius gyventojų. 

1795 metais, po trečiojo Lietuvos ir Lenkijos padaliji- 
mo, didžioji Lietuvos dalis, tame tarpe ir Kauno miestas, 
atiteko Rusijai. Nepaisant Rusijos carų ir dvarininkų 
engėjiškų siekimų, betarpiški ekonominiai, administraci- 
niai ir politiniai ryšiai su Rusija, susidarę po prijungimo, 
turėjo svarbią reikšmę Lietuvai. Vystantis Rusijoje kapi- 
talistiniams santykiams, ir Lietuvoje greičiau augo mies- 
tai, plėtėsi prekiniai-piniginiai santykiai, iro feodalinis 
ūkis. Platus Rusijos valstiečių antifeodalinis judėjimas da- 
rė didelę įtaką Lietuvos kaimui, kuriame taip pat stiprėjo 
klasių kova. 

1831 metais sausio mėnesį Lietuvoje prasidėjo bajorų 
. vadovaujamas sukilimas. Sukilime dalyvavo ir Lietuvos 

valstiečiai, tikėdamiesi išsivaduoti iš carinės priespaudos, 
nusimesti baudžiavinį jungą. 

Po keleto nevykusių bandymų 1831 metų vasario mėne- 
sį keliolikos tūkstančių sukilėlių armijai pagaliau pasise- 
kė užimti Kauną ir jo artimiausias apylinkes. Tačiau liepos 
28 dieną, carinės kariuomenės spaudžiami, sukilėliai buvo 
priversti pasitraukti iš miesto. Į carinės kariuomenės ran- 
kas vos nepateko vienas iš sukilėlių vadų — sukilime pa- 
garsėjusi Emilija Pliaterytė. Rudeniop cariniams malšinto- 
jams pavyko sukilimą užgniaužti. 

1842 metais įkūrus Kauno guberniją, miestas tapo gu- 
bernijos centru. Mieste imta daugiau statyti. 1847 metais 
buvo patvirtintas pirmasis miesto užstatymo planas. Tada 
miestas jau turėjo 432 ha plotą su 17 gatvių. 1857 metais 
Kaune buvo 1069 mediniai ir 182 mūriniai namai. Augo 
gyventojų skaičius. Pats miestas užėmė plotą, kuris dabar 
vadinamas Senamiesčiu, ir baigėsi maždaug ties dabartine 
Majakovskio gatve. 

Miesto augimą labai paspartino 1835 metais nutiestas 
Ukmergės plentas ir 1861 metais baigtas tiesti pro Kauną 
geležinkelis. 

1861 metais caro manifestu buvo panaikinta baudžiava. 
Nors valstietis buvo paskelbtas laisvu žmogumi, tačiau 
žemę turėjo išsipirkti iš dvarininkų žymiai aukštesne 
kaina, negu ji iš tikrųjų kainavo. Baudžiavos panaikini- 
mas pirmiausia buvo naudingas patiems dvarininkams. 
Todėl Lietuvos valstiečiai atkakliai kovojo dėl tikro, 
jiems priimtino baudžiavos panaikinimo. 1863 metais 
prasidėjus sukilimui Lenkijoje, jis netrukus įsiliepsnojo 
ir Lietuvoje. Ginkluotoje kovoje dalyvavo daugiausia 
valstiečiai, kovoję dėl žemės, todėl sukilimas Kauno mies- 
to smarkiai nepalietė. Tačiau mieste, kaip ir visoje Lie- 
tuvoje, buvo ruošiamos demonstracijos, manifestacijos, 
dainuojamos revoliucinės dainos. Sukilimo metais Kau- 

no kalėjimuose sėdėjo nemaža sukilimo dalyvių, čia buvo 
nužudyti sukilimo vadai — Bielozaras, A. Mackevičius 
ir daugelis kitų. Sukilėliai buvo šaudomi ir kariami tuo 
metu negyvenamoje miesto dalyje, dabartinėje Ožeškie- 
nės gatvėje. Nužudžiusi valstiečių vadus, kardama ir šau- 
dydama sukilėlius, caro valdžia 1864 metais sukilimą 
nuslopino. Vis dėlto sukilimas davė ir kai kuriuos tei- 
giamus rezultatus: carizmas buvo priverstas palengvinti 
baudžiavos panaikinimo sąlygas. 

Panaikinus baudžiavą, sparčiau ėmė vystytis kapitaliz- 
mas ir Lietuvoje. Miestuose buvo statomos naujos įmonės, 
turėjusios garo mašinas ir kitus sudėtingus įrengimus. 
Kaune buvo pastatyti keli metalo fabrikai. Pagyvėjus 
pramonės augimui, mieste gausėjo darbininkų. Kauno 
proletariatas vis energingiau ėmė kovoti prieš išnaudo- 
jimą. 

Lietuvos darbininkų judėjimas buvo glaudžiai susijęs 
su Rusijos darbininkų kova. Pagrindinė darbininkų kovos 
pricmonė tuo metu buvo streikai. Jau 1887 metais Kau- 
ne sustreikavo du šimtai darbininkų brolių Šmidtų me- 
talo fabrike. Jie reikalavo sutrumpinti darbo dieną iki 
vienuolikos valandų. Organizuojant šį streiką, aktyviai 
dalyvavo Pranas Eidukevičius — įžymus revoliucinio 
judėjimo veikėjas Lietuvoje. Po kelių kovos dienų darbi- 
ninkai streiką laimėjo. 

1895 metais V. I. Leninas Peterburge įkūrė „Kovos są- 
jungą darbininkų klasei išvaduoti“. „Kovos sąjungos“ 
organizuoti masiniai darbininkų streikai ir jų iškovoti 
pirmieji laimėjimai darė gilų įspūdį Lietuvos darbinin- 
kams. 1897 metais Kaune įvyko keletas streikų; kai kurie 
iš jų baigėsi darbininkų laimėjimu. Buvo iškovota trum- 
pesnė darbo diena (11,5 valandos), didesnis darbo užmo- 
kestis. Šalia ekonominių reikalavimų darbininkai kėlė ir 
politinius reikalavimus, nukreiptus prieš carinį režimą. 

1897 metų pradžioje Vilniaus socialdemokratų organi- 
zacijos nutarimu į Kauną dirbti revoliucinį darbą buvo 
atsiųstas įžymus revoliucionierius Feliksas Edmundovi- 
čius Dzeržinskis. Savo autobiografijoje jis rašė, kad Kau- 
ne jam teko dirbti fabrikuose, daugiausia metalo gamyk- 
lose: Rekošo, Tilmansų, Šmidtų ir Petrovskio. Šiose ga- 
myklose F. Dzeržinskis susidūręs su negirdėtu skurdu ir 
eksploatacija; ypač žiauriai buvo išnaudojamos moterys 
ir paaugliai, 

Tais pačiais metais Feliksas Dzeržinskis išleido lenkų 
kalba nelegalų hektografuotą laikraštį ,Kowienski Ro- 
botnik“ („Kauno Darbininkas“). Kiek vėliau buvo išleis- 
tas atsišaukimas Gegužės Pirmosios proga, kuris kvietė 
Kauno darbininkus į revoliucinę kovą išvien su Rusi- 
jos darbininkais. 1897 metų balandžio—gegužės mėne- 
siais F. Dzeržinskis suorganizavo darbininkų streiką 
Aleksote, kuris baigėsi darbininkų laimėjimu. 

Didžiulį vaidmenį, stiprinant revoliucinį judėjimą Ru- 
sijoje, o taip pat ir Lietuvoje, suvaidino lenininė „Iskra“, 
„Iskra“ buvo gabenama iš užsienio per Lietuvą. Vienas 
iš „Iskros“ transportavimo kelių ėjo per Kauną. Pavyz- 
džiui, „Iskra“ buvo pristatoma iš Aleksoto į Kauną ne tik 
per tiltą, bet keliama per Nemuną ir valtimis. Gabenant 
„Iskros“ transportus per Kauną, dalis spaudinių likdavo 
mieste ir buvo platinama darbininkų tarpe. Be to, į Kau- 
ną „Iskra“ pakliūdavo ir tiesiog iš pasienio rajonų. Kau- 
ne „Iskrą“ platino vietinis socialdemokratų ratelis. 

1901 metais Kaune įvyko didelė Gegužės Pirmosios 
demonstracija. Išvakarėse mieste buvo išplatinta social- 
demokratų proklamacija, o Gegužės Pirmosios dieną gat- 
vėje susirinko apie 600 darbininkų, kurie demonstravo 
keletą valandų. 1901 metų rugpiūčio mėnesį įvyko gau- 
sus sielininkų streikas. Sielininkai reikalavo padidinti 

darbo užmokestį, sunormuoti darbo laiką. Laimėjo dar- 
bininkai. 

1902 metais Kauno darbininkai plačiai paminėjo Ge- 
gužės Pirmosios šventę. Kaune tuo metu veikė F. Dzer- 
žinskio iniciatyva 1900 metais įkurtos Lenkijos karalystės 
ir Lietuvos socialdemokratinės organizacijos, kurios sklei- 
dė darbininkų tarpe revoliucines idėjas. Gegužės Pirmo- 
sios išvakarėse socialdemokratai išplatino ne tik prokla- 
macijas, bet ir hektografuotus pranešimus apie būsimą 
demonstraciją, kurie kvietė darbininkus vieningai joje 
dalyvauti. 

Demonstracijos dieną, t. y. balandžio 15 (28) d., mieste 
buvo pilna policijos ir kareivių. Tačiau aštuntą valandą 
vakaro gatvėse susirinko keli šimtai žmonių, nuskambė- 
jo šūkiai: „Šalin caro valdžia!“, „Tegyvuoja laisvė!“. Po- 
licija ir žandarai mėgino išvaikyti demonstraciją, bet 
tatai pavyko tik tada, kai jiems į pagalbą atėjo kariuo- 
menė. Daugelis demonstrantų buvo suimti. 

Nepaisant šio ginkluoto susidorojimo su demonstran- 
tais, 1902 metų Gegužės Pirmosios šventimas Kauno dar- 
bo žmonėms paliko didžiulį įspūdį. Po šios demonstraci- 
jos revoliucinis judėjimas Kaune dar labiau išsiplėtė. 
Apie du mėnesius streikavo Kauno gilzių fabriko dar- 
bininkai. Atsakydami į kapitalistų mėginimą sumažinti 
darbo užmokestį, sustreikavo saldainių fabriko darbinin- 
kai, rastų traukéjai iš vandens ir kiti. Kai kuriuos strei- 
kus darbininkai laimėjo. 

Sunkioje kovoje augo Kauno darbininkų politinis są- 
moningumas, stiprėjo proletarinio internacionalizmo, bro- 
liško proletarinio solidarumo jausmai. Kauno darbininkai 
atvirai reiškė savo pasipiktinimą caro valdžios smurtu 
darbininkų mylimo rašytojo Maksimo Gorkio atžvilgiu. 
1903 metų vasario 26 dieną Kauno teatre buvo statoma 
M. Gorkio pjesė „Dugne“. Tą dieną spektaklio metu darbi- 

ninkai suruošė demonstraciją prieš carizmo savivalę. De- 
monstraciją lydėjo šūkiai: „Šalin caro valdZial", „Tegyvuo- 
ja socializmas!“. Tų pačių metų kovo 21 dieną spektaklio 
metu teatre vėl įvyko demonstracija, skirta pareikšti 
protestui ryšium su darbininkų sušaudymu Zlatouste 
(1903 metų kovo 13 dieną). Teatre skambėjo šūkiai: „Šalin 
Zlatousto darbininkų žudikai!“. Trys darbininkai buvo su- 
žeisti, apie šimtą suimta. 

Revoliucinis darbininkų judėjimas Kaune dar labiau 
sustiprėjo 1905—1907 metų pirmosios Rusijos revoliuci- 
jos laikotarpiu. 1905 metų revoliucijos pradžia buvo sau- 
sio 9 dienos įvykiai Peterburge, kada cariniai bude- 
liai sušaudė taikią Peterburgo darbininkų demonstraci- 
ją. Sausio 11 dieną Vilniuje, Kaune ir kituose Lietuvos 
miestuose prasidėjo streikai, kuriais darbo žmonės išreiš- 
kė savo rūstų protestą prieš caro piktadarybę. Kaune vi- 
suotinį streiką sausio 11 dieną pradėjo metalistai — Til- 
manso, br. Šmidtų, Rekošo, Šuvalo metalo gamyklų darbi- 
ninkai, kurie per visą 1905 metų revoliuciją ėjo priešaki- 
nėse miesto proletariato gretose. Prie jų prisidėjo geležin- 
kelių dirbtuvių, elektrinės, spaustuvių, alaus daryklų ir ki- 
tų įmonių darbininkai. Sustojo miesto transportas, užsidarė 
parduotuvės. Sausio 11 dieną įvyko 20 tūkstančių žmonių 
demonstracija, kuri išreiškė brolišką Kauno darbininkų s0- 
lidarumą su Peterburgo darbininkais, savo pasiryžimą 

"kovoti dėl nekenčiamos carinės santvarkos nuvertimo, 

Įsiliepsnojant revoliuciniams įvykiams, labai svarbi dar- 
bininkų klasinės kovos priemonė buvo streikai. Tatai 
ryškiai parodė visuotinis Rusijos politinis streikas 
1905 metų spalio mėnesį. 

Kaune jau nuo spalio mėnesio pradžios vyko darbi- 
ninkų mitingai ir demonstracijos. Politinė padėtis buvo 
labai įtempta. Spalio 6 dieną įvyko demonstracija, ku- 
rios metu darbininkai susirėmė su kariuomene ir policija. 

Buvo užmuštas vienas darbininkas. Sekančią dieną vyku- 
sios užmuštojo darbininko laidotuvės vėl tapo didžiule po- 
litine demonstracija, kurioje dalyvavo daugiau kaip šeši 
tūkstančiai žmonių, Spalio 9 dieną įvyko darbininkų mitin- 
gas prie br. Šmidtų (dabar „Metalo“) gamyklos; spalio 
12 dieną prasidėjo geležinkelininkų streikas, prie kurio 
prisidėjo metalistai. Taip virė darbininkų revoliucinė ko- 
va visuotinio politinio streiko Kaune išvakarėse. 

Spalio 17 dieną miesto aikštėje susirinko didžiulis mi- 
tingas, kuriame kalbėjusieji socialdemokratai ir prieš- 
akiniai darbininkai ragino darbo žmones stoti į ryžtingą 
kovą prieš carizmą. Spalio 18 dieną įvykusioje demonstra- 
cijoje ir mitinge dalyvavo daugiau kaip penki tūkstan- 
čiai žmonių. Rytojaus dieną keturi šimtai žmonių nu- 
žygiavo prie kalėjimo ir paleido devynis politkalinius. 
Vakare darbo žmonės, nešdami raudonas vėliavas, vėl de- 
monstravo miesto gatvėse. Visuotinis streikas Kaune pa- 
sibaigė spalio 20 dieną. Spalio 23 dieną policija suorgani- 
zavo mieste juodašimčių demonstraciją, kurioje dalyvavo 
ir kriminaliniai nusikaltėliai. Atsiliepdamos į šią provoka- 
cine demonstraciją, socialdemokratinės organizacijos su- 
šaukė didžiulį mitingą Petrovkos (dabar Vytauto) parke. 
Mitinge kalbėjusieji demaskavo carizmo politiką, sie- 
kiančią paskandinti revoliucinį darbininkų judėjimą krau- 
jyje. 

Visuotinis Rusijos Spalio politinis streikas sukėlė valdan- 
čiųjų sluoksnių sąmyšį. Išsigandęs caras spalio 17 dieną 
išleido manifestą, kuriame žadėjo liaudies masėms suteik- 
ti įvairių lengvatų, demokratinių teisių ir t. t. Tačiau dar- 
bo žmonės nepatikėjo šiuo apgaulingu caro manevru. Bol- 
ševikų įtakoje buvusios Lietuvos socialdemokratinės or- 
ganizacijos, tame tarpe ir Kauno organizacija, pasisakė už 
tolesnį kovos tęsimą. Naudodamiesi iškovotomis laisvė- 

mis, Vilniaus ir Kauno darbininkai ėmė organizuoti pro- 
fesines sąjungas. 

Didžiausios įtampos 1905 metų revoliucinė proletaria- 
to kova Rusijoje pasiekė gruodžio ginkluoto sukili- 
mo Maskvoje metu. Ginkluotos kovos banga netrukus 
atsirito ir į Kauną. Jau 1905 metų lapkričio mėnesį gink- 
luotas darbininkų būrys ėmė vykdyti liaudies milicijos 
funkcijas. Gausiuose mitinguose ir susirinkimuose darbo 
žmonės protestavo prieš karo padėties įvedimą Lenkijo- 
je, prieš tautinės nesantaikos kurstymą, pogromus. Kaune 
buvo įkurta karinė-revoliucinė organizacija, kuri dirbo 
revoliucinį darbą Kauno tvirtovės įgulos kareivių tarpe. 
Stiprėjo kareivių revoliucinės nuotaikos, jie atvirai ėmė 
reikšti savo pasiryžimą prisidėti prie liaudies kovos. Pa- 
remdami didvyriškąjį Maskvos proletariatą, Kauno darbi- 
ninkai gruodžio 10—11 dienomis suorganizavo masinius 
mitingus ir demonstracijas. Gruodžio 12 dieną Kaune 
prasidėjo visuotinis politinis streikas, kuris truko iki 
gruodžio 16 dienos. Visose pramonės ir prekybinėse įmo- 
nėse buvo nutrauktas darbas, nedirbo ir kai kurios val- 
dinės įstaigos — teismas, bankas ir kitos. Mieste įvyko 
mitingai, centrinėje gatvėje — didžiulė demonstracija, 
Kaip ir anksčiau, aktyviausiai kovojo Kauno metalistai. 

Slopinti demonstrantų buvo pasiųsta kariuomenė, O 
gruodžio 12 dienos vakare vietinė administracija perdavė 
miestą karinės valdžios žinion, Tačiau karinės valdžios 
priemonės negalėjo užgniaužti revoliucinio pakilimo, 
Gruodžio 13 dieną Kauno darbo žmonės vėl susirinko į 
demonstraciją; vėl buvo susiremta su kariuomene. Karei- 
viai šaudė į darbininkus, buvo užmuštų ir sužeistų. 

Nors visuotinis politinis streikas Kaune buvo nuslo- 
pintas, tačiau jis paliko neišdildomus pėdsakus darbiniu- 
kų klasės sąmonėje. 1905—1907 metų revoliucijoje Rusi- 
jos proletariatui nepavyko pasiekti pergalės, bet jo kova 

Kauno bedarbiu demonstracija 1925 m. (V. Dilkos pav.) 


turėjo milžinišką reikšmę plečiant toliau revoliucinį ju- 
dėjimą, žengiant į galutinį darbininkų klasės laimėjimą. 

Nuslopinus revoliuciją, šalyje prasidėjo žiaurūs Stoly- 
pino reakcijos metai. Šiais niūriais teroro metais dauge- 
lis aktyvių revoliucijos dalyvių buvo sušaudyti, įmesti į 
kalėjimus. Skaudžiai pajuto valdžios represijas ir Kauno 
darbininkai. Jiems buvo mažinami atlyginimai, pailgin- 
ta darbo diena; labiau susipratę darbininkai buvo atlei- 
džiami iš darbo. Darbininkų klasės padėtį dar labiau pa- 
blogino ekonominė krizė, nuo kurios ypač nukentėjo 
metalo pramonė. Buvo uždarytas Šuvalo metalo fabrikas; 
kapitalistas išmetė darbininkus gatvėn, nesumokėjęs 
jiems atlyginimo už dvi savaites. Kaune pagausėjo be- 
darbių. 

1910 metais Rusiją apėmė naujas revoliucinio judėji- 
mo pakilimas. Kauno mieste vėl prasidėjo streikai. 
1913 metais mieste streikavo daugiau kaip 600 miško 
plukdytojų. 1914 metų sausio 13 dieną, sumažinus darbi- 
ninkų darbo užmokestį, prasidėjo streikas brolių Šmidtų 
metalo gamykloje. Po keturių dienų, t. y. sausio 17 dieną, 
jau streikavo visi 1256 gamyklos darbininkai. Streikas, 
trukęs dešimt dienų, baigėsi daline darbininkų pergale. 
Solidarizuodamiesi su jais, streikavo ir Tilmanso metalo 
gamyklos darbininkai. 

Naujo revoliucinio pakilimo metais labai sustiprėjo 
bolševikinių idėjų įtaka Lietuvos socialdemokratų, prieš- 
akinių Kauno darbininkų tarpe. 

1914 metų rugpiūčio 1 dieną prasidėjo pirmasis pasau- 
linis karas. Carizmo viešpatavimo laikais Kaunas buvo 
paverstas pirmaeile tvirtove su galingais fortais. Kauno 
tvirtovė stovėjo arčiausiai Vokietijos sienos, todėl, karui 
kilus, turėjo suvaidinti svarbų vaidmenį. Tačiau 1915 me- 
tų rugpiūčio 18 dieną tvirtovė be didelių mūšių atiteko 
vokiečiams. Vokiškieji okupantai, užėmę miestą, tuojau 

ėmė jame plėšikauti; grobikai siaubte nusiaubė Kauną. 
Miesto valdymas buvo vokiečių kariuomenės vadovybės 
rankose, už bet kokį nepaklusnumą grėsė sušaudymas ir 
kitos žiauriausios bausmės. 

Vokiškieji okupantai daugelį pramonės įmonių uždarė, 
o fabrikų ir gamyklų įrengimus vežė į Vokietiją. Be dar- 
bo ir pragyvenimo šaltinio liko tūkstančiai miesto dar- 
bininkų. Kaune ėmė siausti badas, plisti šiltinė, gripas ir ki- 
tos užkrečiamos ligos. Žmonės sirgo ir mirė ištisomis šei- 
momis. Gyvenimas mieste apmirė. Labai sumažėjo gyven- 
tojų skaičius: jeigu prieš pirmąjį pasaulinį karą Kaune jau 
buvo apie 90 tūkstančių gyventojų, tai 1916 metais beliko 
vos 18 tūkstančių. Mieste siautėjo vokiškųjų okupantų 
teroras. 1917 metų sausio mėnesį okupantai Kaune pa- 
korė vieną žurnalistą ir penkis darbininkus, apkaltintus 
ginklų laikymu ir kitais priešinimosi veiksmais, 

1917 metais Lietuvos darbo žmonės, iškankinti vokiš- 
kųjų okupantų smurto, aiškiai reiškė simpatijas revoliu- 
ciniam rusų proletariatui, bolševikų partijai. Dar labiau 
tos simpatijos, liaudies revoliucinis aktyvumas sustiprėjo 
tada, kai Rusijoje buvo nuverstas caras. Bijodamasi liau- 
dies, lietuviškoji buržuazija, įvairiai maskuodama savo tik- 
ruosius kėslus, ruošėsi parduoti Lietuvą kaizerinei Vokie- 
tijai. Lietuva būtų tapusi kolonija, o lietuvių tauta susilau- 
kusi prūsų likimo. Tačiau šiuos kaizerinės Vokietijos ir jai 
parsidavusios lietuviškosios buržuazijos planus sužlugdė 
plintanti į vakarus Didžiosios Spalio socialistinės revoliu- 
cijos liepsna, stiprėjanti Lietuvos darbo žmonių revoliu- 
cinė kova. i 

Lietuvos darbo žmonės, įkvėpti Didžiosios Spalio socia- 
listinės revoliucijos pergalės, Komunistų partijos vado- 
vaujami, pakilo į kovą už Tarybų valdžią. 1918 m. gruo- 
džio mėn. Vilniuje buvo sudaryta Laikinoji revoliucinė 
darbininkų ir valstiečių vyriausybė, o gruodžio 16 d. pa- 

skelbtas istorinis Manifestas, pasirašytas V. Mickevičiaus- 
Kapsuko, Z. Angariečio ir kitų vyriausybės narių. Mani- 
feste sakoma, kad visa valdžia pereina į Lietuvos Darbinin- 
kų, bežemių ir mažažemių atsiovų tarybų rankas. 

Kaune dar 1918 metų lapkričio 25 dieną įvyko miesto 
profsąjungų atstovų ir fabrikų komitetų susirinkimas, ku- 
riame buvo priimtas nutarimas ruoštis nuversti buržuazi- 
nę valdžią ir įkurti Kaune Tarybų valdžią. Tame susi- 
rinkime nutarta sukurti Darbininkų atstovų tarybą. 

Gruodžio 17 d. Kaune įvyko visuotinis politinis strei- 
kas ir didelė demonstracija. Sustojo fabrikai, miesto trans- 
portas ir geležinkelis. Miesto darbo žmonės iš visų pusių 
skubėjo į Rotušės aikštę. Čia vyko mitingas, kuriame dar- 
bininkai reikalavo panaikinti vokiečiams parsidavusią 
buržuazinę Lietuvos tarybą, išleisti iš kalėjimų politinius 
kalinius, paskelbti Kaune Tarybų valdžią. Streikuojančių 
darbininkų reikalavimus okupantai buvo priversti paten- 
kinti ir pripažinti vienintele valdžia mieste Darbininkų 
atstovų tarybą. Gruodžio 21 d. miesto Darbininkų atsto- 
vų taryba susirinko į pirmąjį iškilmingą savo posėdį. Sa- 
léje nuaidėjo „Internacionalas“. Taryba paskelbė mieste 
Tarybų valdžią, nutarė paleisti buržuazinę Kauno dūmą 
ir visas buržuazinės organizacijas, išrinko Tarybos Pre- 
zidiuma. Rytojaus dieną, t. y. gruodžio 22 d., Taryba pra- 
dėjo leisti savo organą „„Proletarskaja Pravda“ (,„Proletarų 
Tiesa"). 

Miesto Darbininkų atstovų tarybos Darbo skyrius išlei- 
do dekretą, įvedusį aštuonių valandų darbo dieną, nusta- 
čiusį minimalų darbo užmokestį fabrikų darbininkams. 
Taryba pradėjo kovoti su nedarbu, atidarė bedarbiams 
pigias valgyklas, ėmė steigti artelines dirbtuves. 

Buvo nustatytos tvirtos kainos maisto produktams, už- 
drausta produktus išvežti iš Kauno; valstiečiai buvo ragi- 

nami parduoti maisto produktus Tarybų valdžios nusta- 
tytomis kainomis. 

Taryba stengėsi organizuoti mieste liaudies milicijos 
būrius, bet okupacinė valdžia bijojo ginkluotos liaudies 
ir kliudė kurti miliciją. 

Jėgos buvo nelygios. Nors okupacinė valdžia oficia- 
liai pripažino Darbininkų atstovų tarybą, bet slapta ėmė 
ginkluoti buržuazijos karinius būrius kovai prieš Ta- 
rybų valdžią. 1919 metų sausio 1 dieną vokiečiams pradė- 
jus trauktis iš Vilniaus ir keletui dienų jame įsigalėjus bal- 
tiesiems lenkams, buržuazinė Lietuvos vyriausybė (sausio 
2 d.) atbėgo į Kauną ir, remiama vokiškųjų okupantų, 
ėmėsi kontrrevoliucinių veiksmų. prieš Darbininkų atsto- 
vų tarybą. Buržuazinės tarybos prašomos, Antantės vals- 
tybės paliko Lietuvoje Vokietijos kariuomenę kovai su 
Tarybų valdžia. Okupantai vėl įsismarkavo. 1919 metų 
sausio 10 dieną jie užpuolė Stoties gatvėje (dabar Lenino 
prospektas) namą Nr. 19, kuriame buvo įsikūrusi Darbi- 
ninkų atstovų taryba, rastus ten darbininkus suėmė, su- 
daužė baldus, sunaikino dokumentus. Iki sausio 15 dienos 
buvo išvaikytos visos Darbininkų tarybos įstaigos, už- 
darytas Tarybos spaudos organas, suimta daug komunistų 
ir nepartinių darbininkų. 

Užsienio interventai ir Lietuvos buržuazija žvėriškai 
pasmaugė Tarybų valdžią Lietuvoje. 1919 metais Lietuvo- 
je įsigalėjo kontrrevoliucinė buržuazijos diktatūra. Bal- 
tiesiems lenkams užgrobus Vilnių, Kaunas faktiškai tapo 
buržuazinės Lietuvos valstybės sostine. 

Jeigu Lietuvos buržuazinė valdžia buvo paklusnus už- 
sienio imperialistų ginklas, jeigu ji visomis išgalėmis 
stengėsi nuslopinti Tarybų valdžią Lietuvoje, tai visai 
kitaip elgėsi Lietuvos darbininkai ir valstiečiai: jie skau- 
džiai pergyveno šių pirmųjų metų kovos nesėkmę ir bu- 
vo tvirtai pasiryžę tęsti kovą prieš buržuazijos jungą, 

už Tarybų valdžios pergalę. Darbininkų ir valstiečių kovą 
iš pogrindžio įkvėpė ir organizavo Lietuvos Komunistų 
partija. 

Todėl ir Kauno miestas tapo ne tiktai buržuazinės Lie- 
tuvos valstybės sostine. Jis tapo svarbiausiu proletarinio 
judėjimo centru, koviniu Komunistų partijos štabu. 

Pirmąjį atkirtį buržuazijos puolimui Kauno darbinin- 
kai davė 1919 metų rugsėjo 16 dieną, suorganizavę visuo- 
tini streiką, Streiko metu darbininkai kėlė šalia ekono- 
miniu ir politinius reikalavimus: jie reikalavo žodžio, 
spaudos, susirinkimų laisvės, reikalavo paleisti iš kalėji- 
mų politkalinius. Šis streikas dar nebuvo pakankamai or- 
ganizuotas; jį teko nutraukti. Po streiko buržuazinė val- 
džia suėmė aktyviausius jo organizatorius, o fabrikantai 
ėmė atleidinėti iš darbo aktyvesniuosius dalyvius. Tačiau 
darbininkų klasės kova vis stiprėjo. 

1920 metų vasario 21—23 dienomis Aukštojoje Pane- 
munėje įsižiebė Kauno įgulos kareivių sukilimas prieš 
buržuazijos valdžią. Kareiviai sukilo, nepakesdami sunkių 
gyvenimo sąlygų, beteisiškos padėties. Sukilėliai reikala- 
vo: paleisti iš kalėjimų politkalinius; leisti sudaryti dar- 
bininkų ir kareivių tarybas, pulkų ir dalių komitetus; su- 
daryti taikos sutartį tarp Lietuvos ir Tarybų Saiungos; 
suteikti kareiviams teisę dalyvauti rinkimuose į Steigia- 
maji seimą; atimti žemes iš dvarininkų ir atiduoti jas 
valstiečiams; pagerinti darbininkų gyvenimo sąlygas ir 
t. t, Sukilimui vadovavo išrinktas revoliucinis komitetas, 
kurio daugumą sudarė komunistai. Sukilę kareiviai apšau- 
dė sukilimo malšintojus. Tačiau sukilimas nebuvo pakan- 
kamai gerai organizuotas; jį iš vidaus skaldė išdavikiški 
eserų veiksmai. Buržuazijai pavyko paskandinti kraujy- 
je kareivių sukilimą. 60 sukilimo dalyvių buvo nuteisti 
ilgus metus kalėti, o beveik dešimčiai kareivių buvo pa- 
skirta mirties bausmė arba kalėjimas iki gyvos galvos. 

Kovo 12 dieną buvo sušaudyti revoliucinio komiteto 
nariai — komunistas puskarininkis Petras Mickeliūnas, 
puskarininkis Domininkas Vizgirda, kareivis Maksas Kuš- 
neris ir puskarininkis Balys Banišauskas. Malšinant Pane- 
munės kareivių sukilimą, aktyviai dalyvavo ir užsienio 
(Amerikos, Anglijos, Prancūzijos) karininkai, tarnavę in- 
struktoriais Lietuvos kariuomenėje. 

Nors buržuazija žiauriai nuslopino sukilimą, revoliu- 
cinė liaudies masių kova nesusilpnėjo, Naują revoliucinio 
pakilimo bangą sukėlė sėkmingas Raudonosios Armijos 
puolimas kovoje prieš užsienio interventus, prieš ponų 
Lenkiją 1920 metų vasarą. Tų metų birželio mėnesio 
15 dieną Kaune kilo visuotinis streikas, kurį pradėjo 
spaustuvininkai, Streikuodami darbininkai išreiškė protes- 
tą prieš profsąjungų vadovų suėmimą. Niekados dar strei- 
kas Kaune nebuvo tokio visuotinio pobūdžio: nutraukė 
darbą visos įmonės, gamyklos, sustojo miesto transpor- 
tas, prie streikuojančiųjų darbininkų prisidėjo net kai 
kurių valdžios įstaigų tarnautojai. Vienos dienos visuoti- 
nis streikas pasibaigė darbo žmonių laimėjimu. Buržuazi- 
nė vyriausybė nesiryžo suiminėti streikuojančiųjų, be to, 
buvo pažadėta paleisti anksčiau suimtuosius. 

1920 metų visuotinis streikas parodė, kad Lietuvos dar- 
bo žmonės, vadovaujami Komunistų partijos, yra pasi- 
ruošę ryžtingai tęsti kovą iki galo. 

Lietuvos Komunistų partijos Centro Komiteto pasiųs- 
tas, 1920 metais į Kauna atvyko įžvmus Lietuvos revoliu- 
cinio judėjimo dalyvis Karolis Požela, kuriam buvo pa- 
vesta organizuoti Kaune komunistinės pogrindinės spau- 
dos leidimą. 1920 metų rudenį Panevėžio gatvėje, namo 
Nr. 9 pakraipéje, buvo įkurta komunistinė spaustuvė 
„Snartakas“. Čia buvo spausdinama „Tiesa“, „Kareivių 
Tiesa“, „Jaunasis Komunistas“ ir kiti revoliuciniai leidi- 
niai. 

Nuo to laiko Kaune telkėsi svarbiausios pogrindinės 
spaustuvės. Jose buvo spausdinami LKP Centro Komiteto 
laikraščiai, atsišaukimai, kuriuose partija ragino Lietu- 
vos darbo žmones atkakliai kovoti prieš buržuazinę san- 
tvarką, už Tarybų valdžią. 

Komunistų partija išnaudojo ir visas legalias darbo liau- 
dyje galimybes. Ypač didelį vaidmenį vaidino masinės 
darbininkų organizacijos — profsąjungos. Kai buržuazinė 
valdžia uždarydavo vienas profsąjungas, komunistai orga- 
nizuodavo kitas. 1922 metais Kaune buvo vienuolika 
profsąjungų; dešimčiai jų vadovavo komunistai ir tik vie- 
nai — socialdemokratai. 

Kauno darbininkai, kovodami dėl geresnių gyvenimo 
sąlygų, dažnai streikuodavo. 1922 metais buvo suorgani- 
zuotas visuotinis Lietuvos geležinkelininkų streikas. Jis 
truko beveik tris savaites. Geležinkelininkams pavyko iš- 
sikovoti nedidelį algos priedą. Tais pat metais Kaune strei- 
kavo metalistai, kepėjai, spaustuvininkai, tabako fabrikų 
darbininkės. 1923 metais streikavo „Drobės“ fabriko dar- 
bininkės. 1923 metų lapkričio 7 dieną Komunistų partijos 
iniciatyva Kauno darbo žmonės susirinko į mitingą pami- 
nėti Didžiosios Spalio socialistinės revoliucijos metinių. 

Įspūdingas buvo 1924 metų gedulo mitingas Kleboniškio 
miške, mirus didžiajam proletariato vadui V. I. Leninui. 
Tais metais buvo iškilmingai atšvęsta ir Gegužės Pirmosios 
šventė. Apie 700 darbininkų žygiavo demonstruodami 
centrine miesto gatve, nešini raudona vėliava, dainuoda- 
mi revoliucines dainas. Policija užpuolė demonstrantus, 
suėmė apie 150 žmonių; nemaža jų buvo nuteisti kalėti. 

1925 metais Lietuvoje pagausėjo bedarbių. Ypač daug 
jų buvo žiemą (vien Kaune — apie penkis tūkstančius). 
1925 metų sausio 19 dieną Rotušės aikštėje bedarbiai su- 
sirinko į masinę demonstraciją, reikalaudami darbo ir duo- 
nos. Tuometinė krik$Cioniu-demokratu vyriausybė, užuot 

patenkinusi bedarbių reikalavimus, pasiuntė raitąją poli- 
ciją slopinti demonstrantų. Kruvino susirėmimo metu bu- 
vo užmuštų ir sužeistų. Po šios demonstracijos buržuazija 
dar labiau sustiprino represijas prieš darbo žmones. 

Reakcinis krikščionių-demokratų režimas sukėlė visuo- 
tinį Lietuvos liaudies nepasitenkinimą. 1926 metų gegužės 
mėnesį rinkimuose į trečiąjį seimą krikščionys-demokra- 
tai pralaimėjo. Į valdžią atėjo koalicinė liaudininkų ir 
socialdemokratų vyriausybė, kuri dangstėsi demokratiško- 
mis frazėmis. Tačiau netrukus ir ši vyriausybė parodė tik- 
rąjį, reakcinį savo veidą. Komunistų partijos aiškinamojo 
darbo dėka darbo žmonės ėmė vis geriau suprasti antiliau- 
dinę liaudininkų ir socialdemokratų vadų politikos esmę. 
Tos politikos reakcingumas ypač išryškėjo tada, kai Lie- 
tuvos buržuazija, matydama kylančias revoliucines darbo 
Žmonių nuotaikas, nutarė, remiama užsienio imperialistų, 
įvesti šalyje atvirą fašistinę diktatūrą. Liaudininkų ir so- 
cialdemokratų vyriausybės viršūnė, gerai žinodama apie 
ruošiamą šalyje fašistinį perversmą, nesiėmė jokių prie- 
monių jam sutrukdyti, 

1926 metų gruodžio 17 dieną Lietuva sužinojo apie fa- 
šistinį perversmą. Liaudininkų ir socialdemokratų partijų 
vadovai patys padėjo valdžios uzurpatoriams, oficialiai 
atsistatydinę ir perdavę valdžią fašistinei Smetonos— Vol- 
demaro klikai. Po perversmo fašistai pradėjo atvirą kruvi- 
ną terorą. Pirmiausia jie pasistengė suduoti smūgį darbi- 
ninkų klasei ir jos vadovui — Lietuvos Komunistų partijai. 
Pirmąja fašistų auka tapo Lietuvos Komunistų partijos 
Centro Komiteto sekretorius Karolis Požela. Kartu bu- 
vo suimti Juozas Greifenbergeris, Kazys Giedrys, Rapolas 
Čarnas ir daugelis kitų Komunistų partijos ir komjauni- 
mo darbuotojų. 1926 metų gruodžio 27 dieną fašistiniai 
budeliai Kaune, ties VI fortu, sušaudė keturis revoliucio- 
nierius — K. Poželą, J. Greifenbergerį, K. Giedrį ir R: Čar- 

na. Nuo to laiko gruodžio 27-oji visos Lietuvos, o ypač 
Kauno, darbo žmonių tarpe tapo kovos prieš fašizmą die- 
na. Kauno darbininkai kasmet minėdavo keturių didvyrių 
žuvimo dieną: streikuodavo, keldavo politinius reikalavi- 
mus, pasisakydavo prieš fašistinę diktatūrą. Lietuvos TSR 
vyriausybės nutarimu 1947 metais keturių komunistų pa- 
laikai buvo perkelti ir iškilmingai palaidoti Kauno Isto- 
rinio muziejaus sodelyje. Lietuvos liaudis šventai saugo 
savo širdyje šviesų didvyrių komunistų atminimą: jų var- 
dai neatskiriamai susiję su visos Lietuvos darbo žmonių 
kova už Tarybų valdžią. 

Tačiau net ir žiaurus teroras nepadėjo fašistams sunai- 
kinti Komunistų partijos: darbininkų klasė buvo stipresnė. 
Partija netrukus vėl sutelkė savo eiles ir dar labiau su- 
stiprino kovą. Vėl buvo imta leisti komunistinę spau- 
da Kaune ir kitose vietose. 1927 metų sausio mėnesį Kau- 
ne buvo vėl pradėtas leisti LKP CK organas „Tiesa“ ir ki- 
ti laikraščiai, atsišaukimai, kurie, demaskuodami fašistų 
politikos reakcinę esmę, teisingai orientuodavo darbo žmo- 
nes, padėdavo kurti partines organizacijas. Jau 1927 metų 
pabaigoje Kaune veikė trylika partinių kuopelių. Nepa- 
prastai sunkiose fašistinės diktatūros sąlygose iš gilaus po- 
prindzio vis garsiau skambėjo Komunistų partijos balsas. 
1928 metais, minint LKP įkūrimo dešimtąsias metines, par- 
lija dar labiau sustiprino savo ryšius su masėmis; į par- 
liją buvo priimta nemaža naujų narių. 1927 metais LKP 
CK iškvietė iš Utenos į Kauną pogrindininką D. Kučins- 
ką, kuriam pavedė organizuoti mieste pogrindinę spaus- 
luvę. Spaustuvė, pavadinta „Kova“, buvo įkurta Žalia- 
kalnyje, Kapsų g. Nr. 34. Čia D. Kučinskas dirbo drau- 
ge su komuniste Klaudina Krastinaite. Spaustuvėje buvo 
spausdinami atsišaukimai, LKJS CK organas „Mūsų Vėlia- 
va“, „Naujokas“ ir kiti. Ši spaustuvė veikė iki 1928 metų 
rugsėjo mėnesio, kol ją aptiko žvalgybininkai. K. Krasti- 

naitė ir D. Kučinskas buvo iš pradžių nuteisti mirti, bet 
atkaklus Kauno darbo žmonių protestas privertė fašisti- 
nę vyriausybę sušvelninti bausmę, pakeičiant ją kalėji- 
mu iki gyvos galvos. K. Krastinaitė, kalėjime žiauriai kan- 
kinta fašistinių budelių, mirė tuojau po teismo. 

1928 metų vasarą Kaune įvyko dvidešimt penkių dar- 
bininkų streikas Cukermano avalynės dirbtuvėje. LKP 
Kauno rajono komiteto paraginti, kitų įmonių darbininkai 
suteikė streikuojantiems materialinę paramą. Tris savaites - 
trukęs streikas pasibaigė darbininkų pergale. Tai buvo 
vienas pirmųjų darbininkų streikų Kaune po fašistinio 
perversmo. Didelį vaidmenį suvaidino streikas, įvykęs 
stambiame Falkovskio avalynės fabrike 1928 metų lapkri- 
čio— gruodžio mėnesiais. Streikas truko apie devynias sa- 
vaites, jame dalyvavo daugiau kaip šimtas darbininkų. 
Komunistų kuopelės vadovaujami, darbininkai atkakliai 
kovojo už savo teises. Streikas, nežiūrint policijos prie- 
monių ir išdavikiškos socialdemokratų veiklos, dalinai 
buvo laimėtas, Streikuojantiems Falkovskio fabriko darbi- 
ninkams pritarė ir suteikė materialinę paramą ne tik Kau- 
no, bet ir Šiaulių bei kitų miestų darbininkai. 

Kauno darbininkai gana plačiai minėjo 1929 metų Gegu- 
žės Pirmąją. Tą dieną mieste neišėjo nei vienas laikraštis, 
nedirbo įmonės, darbininkai suruošė gausią demonstra- 
ciją. Tai buvo gerai organizuotas, grynai politinio revo- 
liucinio pobūdžio Kauno darbininkų išstojimas. Rinktis 
buvo nutarta ties apygardos teismo rūmais. Policija už- 
darė Vilijampolės tiltą, ir darbininkai per Nerį kėlėsi val- 
timis. Į demonstracijos vietą ėjo žmonės iš Žaliakalnio, 
Šančių ir kitų darbininkų gyvenamų rajonų. Dvyliktą va- 
landą darbininkai iškėlė raudonas vėliavas, ėmė giedoti 
„Internacionalą“. Fašistai puolė demonstrantus; įvyko at- 
kaklios grumtynės. Gegužės Pirmosios demonstracija Kau- 
ne parodė, kad darbininkai pasiryžę kovoti prieš fašiz- 

mą, kad jų nepalauš joks teroras ir represijos. Tais pat 
metais Kaune buvo pažymėta ir rugpiūčio 1-oji — kovos 
prieš imperialistinį karą diena. 

Šiame laikotarpyje Kauno darbininkai, Komunistų par- 
tijos vadovaujami, pasiekė nemaža pergalių ir legaliose 
organizacijose. 1928 metų pabaigoje jie iškovojo teisę 
legalizuoti kai kurias profsąjungas. Kaune ėmė veikti odi- 
ninkų, batsiuvių, siuvėjų profsąjungos, o vėliau ir kitos. 
Tų pačių metų spalio mėnesį vyko rinkimai į ligonių kasų 
tarybas. Kaune į ligonių kasų tarybą pagal kairiųjų darbi- 
ninkų sąrašą buvo išrinkti penki darbininkai, Ši LKP pra- 
vesta kampanija atskleidė darbo žmonėms fašistinį ligo- 
nių kasų įstatymo pobūdį, padėjo stiprinti masių kovą 
prieš fašistinę diktatūrą. O 1931 metais ligonių kasų rinki- 
muose Kaune kairiųjų darbininkų sąrašai gavo daugumą 
balsų (iš 20 vietų — 11 balsų). Tačiau, praėjus vos keletui 
dienų, ligonių kasų tarybos Kaune buvo paleistos, o išrink- 
tieji pagal kairiųjų sąrašus suimti. Netrukus buvo paskirti 
nauji rinkimai, kuriems fašistinė vyriausybė kruopščiai 
„Tuošėsi“: rinkimų išvakarėse Kaune buvo suimti 35 žmo- 
nės, daugiausia komunistai ir komjaunuoliai. Buvo už- 
drausta rinkimuose iškelti kairiųjų sąrašą. Tačiau komu- 
nistai ragino darbininkus balsuoti už anuliuotą sąrašą, it 
rinkimų metu jis gavo daug balsų. 

Komunistų partijos pergalės legaliose organizacijose 
stiprino jos ryšį su masėmis, aktyvino darbo žmonių re- 
voliucinę kovą. 

Komunistų partija, organizuodama darbo žmones kovai 
prieš fašistinę santvarką, vis didesnį dėmesį skyrė išban- 
dytam, aštriausiam partijos ginklui — spaudai. 1933 me- 
tais Vokietijoje į valdžią atėjus Hitleriui, ten nustojo 
ėjusi LKP spauda. Tais pat metais LKP CK pavedė komu- 
nistui J. Mickevičiui suorganizuoti naują „Spartako“ 
spaustuvę Kaune. Ji buvo įrengta Vilijampolėje, Patrimpo 


27 


g-vėje Nr. 24, nedidelio namelio rūsyje. Čia buvo atspaus- 
dinti du pirmieji 1934 metų „Tiesos“ numeriai, keletas at- 
sišaukimų. Po šešių mėnesių darbc dél nepakankamo kon- 
spiratyvumo spaustuvę užklupo žvalgyba. 1933 metais 
komunistas pogrindininkas J. Piligrimas įrengė gerai už- 
konspiruotą „Kovos“ spaustuvę, kuri sėkmingai veikė iki 
1936 metų. Drg. Piligrimas specialiai pasistatė Yliškėse, 
netoli „Maisto“, nedidelį namelį, po kurio grindimis 
ir buvo įrengta spaustuvė. Čia dirbo tiktai pats drg. Pi- 
ligrimas su savo žmona — aktyvia pogrindininke Elena 
Skeivyte. Be gausių atsišaukimų, šioje spaustuvėje bu- 
vo spausdinamas LKP CK laikraštis „Kareivių Tiesa“. 
1936 metais žvalgybininkai atrado spaustuvę, suėmė ir nu- 
teisė aštuonerius metus kalėti Piligrimus. Iš Kauno sun- 
kiųjų darbų kalėjimo juos išvadavo 1940 metais susikū- 
rusi Lietuvoje liaudies valdžia. 

LKP daug dėmesio skyrė darbui inteligentijos tarpe. 
Vidurinės ir aukštosios mokyklos buržuazijos valdymo 
metais buvo beveik neprieinamos darbininkų ir valstie- 
čių vaikams. Tiktai per didelį vargą neturtingiesiems pasi- 
sekdavo baigti mokslą. Tačiau ir baigę ne visi jie gaudavo 
darbą. Kaune net buvo suorganizuoti viešieji darbai inteli- 
gentams bedarbiams. Buržuazinė vyriausybė, aiškindamasi 
inteligentų „pertekliumi“, ėmė mažinti studentų skaičių. 

Darbininkų kova prieš fašizmą veikė ir Lietuvos inte- 
ligentiją, ypač Kauno universiteto studentus. Universite- 
to patalpose revoliucingai nusiteikę studentai organizuo- 
davo Gegužės Pirmosios minėjimus, 

1930 metais pradėjo eiti pažangus žurnalas „Trečiasis 
Frontas“, kuriame bendradarbiavo nemaža rašytojų, ak- 
tyvių fašizmo priešininkų. Salomėja Nėris 1931 metais 
„Trečiajame fronte“ rašė: „Nuo šio laiko sąmoningai sto- 
ju prieš darbo liaudies išnaudotojus ir savo darbą steng- 
siuos sujungti su išnaudojamųjų masių veikimu, kad mano 

ateities poezija būtų jų kovos įrankiu ir reikštų jų no- 
rus ir kovos tikslus". 

1932 metais buvo pradėtas leisti revoliucinis studentų 
laikraštis ,, Aurora". Į revoliucinį judėjimą aktyviai įsitrau- 
kė Petras Cvirka, Salomėja Nėris, Stepas Žukas, kiti kul- 
tūros darbuotojai. Poetė Salomėja Nėris, dailininkas Ste- 
pas Žukas nuo 1933 metų aktyviai veikė pogrindinėje Lie- 
tuvos Raudonosios pagalbos organizacijoje. 

Kapitalistinėse šalyse 1929—1932 metais siautė aštri 
ekonominė krizė. Ypač ilgai ir sunkiai ją pergyveno Lie- 
tuva. Miestuose labai pagausėjo bedarbių. Net 1936 me- 
tais, jau praėjus krizės antplūdžiui, Kauno darbo biržoje 
buvo užregistruota 11095 bedarbiai. Faktiškai bedarbių 
Kaune buvo žymiai daugiau. 

Šalyje nuolatos buvo karinė padėtis, siautėjo žiaurus 
fašistinis teroras, kalėjimai buvo prikimšti darbo žmonių, 
komunistų ir komjaunuolių. 

Žymiai sumažėjo darbininkų užmokestis, pailgėjo darbo 

diena. Akcinė bendrovė ,„„Maistas“ 1934 metais sumažino 
darbininkų užmokestį, palyginus su 1932 metais, vienu 
trečdaliu. Iki 1934 metų „Litekso“, „Cotton“ ir kiti fabri- 
kai sutrumpino darbo savaitę iki triju—keturiu dienų. Stik- 
lo fabrikas „Aleksotas“ užsidarė, 200 darbininkų paliko be 
darbo. 
- Vienas žymiausių to laiko įvykių Lietuvoje buvo 
1936 metų birželio 17 dieną Kaune įvykusi 30 tūkstančių 
darbo žmonių demonstracija ir po jos tris dienas trukęs 
visuotinis politinis darbininkų streikas. Demonstracijai ir 
streikui vadovavo Lietuvos Komunistų partija. 

Įvykiai įsiliepsnojo štai kaip. Kaune buvusioje ka- 
pitalisto Kamberio lentpiūvėje darbininkai buvo labai 
šnaudojami. Kamberis, turėdamas ryšius su miškų departa- 
mentu, dalijęsis su juo pelnu, išsirūpino teisę mokėti 
darbininkams mažesnį už nustatytą minimumą atlyginimą 

ir kitais būdais spaudė darbininkus. Neiškentę lentpiu- 
vės darbininkai 1936 metų gegužės 25 dieną sustreikavo. 
Kamberis pasityčiodamas atmetė darbininkų reikalavimus. 
LKP Kauno rajono komitetas organizavo paramą strei- 
kuojantiems lentpiūvės darbininkams. Streikas užsitęsė. 
Kamberiui grėsė didžiuliai nuostoliai, Tada lentpiūvės savi- 
ninkas pasikvietė į pagalbą fašistus. Žvalgyba ir policija 
apsupo visą įmonės teritoriją ir ėmė po vieną tardyti dar- 
bininkus. Įtartieji streiko organizavimu buvo suimti, dalis 
atleista iš darbo, o kitiems pasiūlyta grįžti atgal į darbą 
senomis sąlygomis arba išeiti. Komunistų partijos para- 
ginti, solidarumo su streikuojančiais vardan sustreika- 
vo visų Kauno lentpiūvių darbininkai. Netikėtai birželio 
15 dieną Kamberio lentpiūvės darbininkas Antanas Kra- 
nauskas, giliai sukrėstas išnaudotojų žiaurumo ir įpuolęs 
į visišką neviltį, nušovė lentpiūvės savininką ir paskui 
pats nusišovė. A. Kranauskas nesuprato, kad individua- 
laus teroro kelias yra neteisingas kelias, kad vieno fabri- 
kanto nušovimas nieko negali duoti darbininkams, kad 
tik Komunistų partijos vadovaujama kova gali atvesti 
prie galutinio darbininkų klasės laimėjimo. LKP Kauno 
rajono komitetas išleido atsišaukimą, kuriame aiškino to- 
kios teroro taktikos neteisingumą; drauge jame buvo 
sakoma, kad Kranauskas yra kapitalizmo ir fašizmo au- 
ka. Atsišaukime LKP Kauno rajono komitetas ragino dar- 
bininkus sustreikuoti, skatino kovoti už tokios vyriausy- 
bės sudarymą, kuria pasitikėtų liaudies masės. LKP rajo- 
no komitetas perėmė į savo rankas ir laidotuvių organi- 
zavimą, 

Birželio 17 dieną, pasibaigus darbui įmonėse ir įstai- 
gose, darbo žmonės susirinko prie Kauno universiteto 
medicinos fakulteto, kurio anatomikume po skrodimo buvo 
laikomi Kranausko palaikai ir kur turėjo prasidėti laido- 
tuvės. Gatvėje susirinko apie trisdešimt tūkstančių žmo- 

nių. Išsigandusi policija ėmė miniai grasinti ir įrodinėti, 
kad laidotuvės įvyksiančios tiktai rytojaus dieną. Tačiau 
darbininkai suprato apgaulę, ir komunistai išnešė karstą 
iš anatomikumo pro langą. Gatvėje susiorganizavo laido- 
tuvių eisena; plaukė vainikai su raudonais kaspinais, ku- 
riuose buvo įrašyti darbininkų šūkiai. Keletą kartų, eise 
nai einant Kęstučio gatve, prie Daukanto gatvės, prie 
Maironio gatvės, policija bandė darbininkus sulaikyti, Kai 
kuriose vietose įvyko susirėmimai su policija. Be- 
ginkle darbininkų minią fašistinė policija sutiko šūviais, 
ašarinėmis bombomis, guminėmis lazdomis. Buvo daug 
sužeistų, o dvidešimtmetis darbininkas, nešęs vainiką, 
buvo peršautas. Tačiau sužeistus darbininkus pakeisdavo 
kiti. Sunkvežimiu privažiavusi policija vienoje vietoje 
uorėjo atimti karstą, tačiau darbininkai nedavė. Didelį 
didvyriškumą parodė moterys, nepraleidusios policinės 
mašinos. Susigrūmimų su policija metu aidėjo šūkiai: „Ša- 
lin fašistų valdžią!“, „Tegyvuoja Lietuvos Komunistų par- 
tija!“ 

Kapines buvo apsupusi policija, tačiau, nuleidus karstą 
į duobę, įvyko mitingas. Mitingo metu kalbėjusieji komu- 
nistai šaukė darbininkus į kovą prieš fašizmą, už demokra- 
tines laisves, už bendro antifašistinio fronto sudarymą. 
Mitingo metu buvo priimta rezoliucija, reikalaujanti lais- 
vės politkaliniams, panaikinti fašizuotus Darbo rūmų rin- 
kimus, panaikinti darbo pajamų mokestį ir kt. 

Šiems darbininkų reikalavimams paremti, Komunistų 
partijai pasiūlius, buvo nutarta paskelbti nuo birželio 
18 dienos 12 valandos visuotinį politinį streiką. 

Po laidotuvių demonstracijos LKP Kauno rajono komi- 
letas susirinko Žaliakalnyje į posėdį. Jam pirmininkavo 
komiteto sekretorius Antanas Petrauskas. Posėdyje buvo 
aptarta, Kaip vadovauti visuotiniam protesto streikui. 

Nors policija ruošėsi sužlugdyti streiką, net nutraukė 
susisiekimą su Kauno priemiesčiais, tačiau birželio 18 die- 
na, lygiai 12 val, streikas prasidėjo. Darbininkai jame 
dalyvavo nepaprastai vieningai. Sustojo visi fabrikai, įmo- 
nės, dirbtuvės, sustingo judėjimas mieste, neišėjo laikraš- 
čiai. Visas miesto gyvenimas buvo paraližuotas. Ne tik 
centrinėse miesto gatvėse, bet ir Aleksote, Šančiuose bei 
kituose Kauno priemiesčiuose vyko darbininkų susirėmi- 
mai su policija. Centrinėmis gatvėmis vaikščiojo ne dy- 
kaduoniaujantys miesčionys, o miesto darbininkai, pasiju- 
tę tikraisiais Kauno šeimininkais. 

Kaune dar niekad nebuvo tokio gausaus ir plataus strei- 
ko: vienu metu streikavo apie trisdešimt tūkstančių dar- 
bininkų, buvo prisidėję ir smulkūs tarnautojai. Antrąją 
streiko dieną jau buvo 150 policijos sužeistų darbininkų 
bei šiaip miesto gyventojų, jų tarpe nemaža inteligen- 
tų. Daugelis Kauno universiteto profesorių pritarė dar- 
bininkų kovai prieš fašizmą. 

Streikas truko tris dienas. Birželio 20 dieną patys darbi- 
ninkai jį organizuotai nutraukė. 

1936 metų didysis streikas — garbingas puslapis Lie- 
tuvos Komunistų partijos istorijoje. Streiko puslapiuose 
įrašyti komunistų Antano Sniečkaus, I. Meskupo-Adomo, 
Antano Petrausko, Alterio Kleinerio, Alfonso Vilimo, kom- 
jaunuolio Henriko Baratinsko ir kiti vardai. Ši pasiauko- 
janti, bebaimė Kauno darbo žmonių kova prieš kruvinąjį 
fašizmo režimą tapo didvyriškumo, narsumo pavyzdžių 
visiems Lietuvos darbo žmonėms. Visuotinis politinis Kau- 
no darbininkų streikas ryškiai parodė visišką fašistinės 
valdžios bankrotą, sustiprino darbininkų pasitikėjimą sa- 
vo jėgomis, skatino juos dar aktyviau kovoti — kovoti 
tol, kol bus sutriuškinta fašizmo diktatūra. 

Po 1936 metų streikų kova Lietuvoje, taigi ir Kaune, 
vis stiprėjo. Jeigu 1936 metais (neskaitant Kauno visuo- 

»Spartakas' 


Cia 1920 m. veiké pogrindiné spaustuvé 


(Panevėžio g. 9) 


Karolis Požela (1896—1926) Kazys Giedrys (1891—1926) 


Keturių komunistų sušaudymas (skulpt. N. Petrulis) 


Juozas Greifenbergeris Rapolas Carnas (1900 — 1926) 
(1898 — 1926) 


Kapsų g. 34, Cia buvo įrengta LKP CK pogrindinė spaustuvė „Kova 


Paminklinė lenta VI forto rajone, kur buvo nužudyti keturi komunistai 


Keturių komunistų palaikų perkėlimas į Istorinio muziejaus sodelį 


K. Krastinaitė (1898— 1929) E. Simaité (1883— 1947: 


Pogrindiné spaustuvė „Spartakas“ šiaulių gatvėje 


1931 m. policija kratos metu aptiko spaustuvę 


D. Kučinskas 


linio politinio streiko) Lietuvoje streikavo apie vienuoli- 
ka tūkstančių žmonių, tai 1937 metais streikuose dalyva- 
vo beveik keturiolika tūkstančių žmonių. 1937 metais Kau- 
ne žymiai suaktyvėjo partinis darbas. Vis stiprėjo klasinis 
darbininkų solidarumas. 

Tuo metu lietuviškieji fašistai savo užsienio politikoje 
atvirai pradėjo orientuotis į reakcingiausias Vakarų Eu- 
ropos valstybes — hitlerinę Vokietiją ir fašistinę Italiją. 
Fašistinė Lietuvos vyriausybė niekšiškai stengėsi padėti 
Vakarų imperialistinėms valstybėms kurstyti karą prieš 
Tarybų Sąjungą. Nepaisydamos fašistinio teroro, Lietuvos 
Komunistų partija, Komunistinė Jaunimo Sąjunga tęsė at- 
kaklią kovą. 

1938 metų vasario 27 dieną fašistinės žvalgybos agentai 
žvėriškai nužudė Kaune, P. Višinskio gatvėje, didvyriš- 
ką revoliucionierę, LKJS CK narę Adelę Šiaučiūnaitę. Ki- 
laip negalėdama susidoroti su revoliucionieriais, fašistų 
žvalgyba Hitlerio pavyzdžiu ėmė žudyti antifašistinius ko- 
votojus iš pasalų. Tačiau ir tokie fašistinės valdžios me- 
lodai negalėjo sulaikyti artėjančio jos galo, negalėjo su- 
kliudyti Tarybų valdžios pergalės Lietuvoje. 

1938 metais Lenkijos imperialistai pateikė Lietuvai ul- 
timatumą, reikalaujantį visiškai atsisakyti Vilniaus ir už- 
megzti santykius su Lenkija; priešingu atveju buvo grasi- 
nama ginklu. Imperialistinės Vakarų Europos valstybės 
neparėmė Lietuvos. Fašistinė vyriausybė patenkino Len- 
kijos reikalavimą. Kai 1939 metais hitlerinė Vokietija pa- 
reikalavo atiduoti jai Klaipėdą ir Klaipėdos kraštą, sme- 
toninė vyriausybė ir tą reikalavimą patenkino be jokio 
pasipriešinimo. 

1939 metų sausio mėnesį Kaune įvyko LKP CK plenu- 
mas, kuriame buvo svarstoma, kaip Komunistų partija tu- 
ri kovoti prieš gresiantį hitlerizmo pavojų, už Lietuvos 
nepriklausomybės gynimą. 

1939 m. rugsėjo 1 d. Vokietija užpuolė Lenkiją. Lenki- 
ja negalėjo atlaikyti ginkluotos iki dantų hitlerinės armijos 
smūgių. Tarybinė Vyriausybė negalėjo likti abejinga tų 
Vakarinių sričių likimui, kurias savo laiku buvo užgrobusi 
ponų Lenkija. Raudonosios Armijos daliniai, vykdydami 
savo istorinę išvaduotojiškąją misiją, perėjo Lenkijos sie- 
ną ir paėmė savo globon Vakarų Baltarusijos, Vakarų 
Ukrainos ir lietuvių žemes, buvusias ponų Lenkijos vergi- 
joje. 1939 metų spalio 10 dieną TSRS grąžino Lietuvai 
išvaduotą jos istorinę sostinę Vilnių. Tą pačią dieną tarp 
TSRS ir Lietuvos buvo pasirašytas savitarpio pagalbos 
paktas. Ši džiugi žinia sukėlė gilų lietuvių tautos dėkin- 
gumą socializmo šaliai, 

Kauno darbo žmonės, išreikšdami šį dėkingumą Tarybų 
Sąjungai, 1939 metų spalio 11—12 dienomis surengė 
džiaugsmingas masines demonstracijas. Demonstracija 
prasidėjo prie TSRS Atstovybės. Demonstrantų eilėse nu- 
aidėjo šūkiai: „Šalin Smetonos vyriausybe!", „Laisvę, am- 
nestija politkaliniams!". 

Į revoliucinio darbo žmonių judėjimo sustiprėjimą fašis- 
tai atsakė demonstrantų suiminéjimu gatvėse, ju trėmi- 
mu į koncentracijos stovyklas. 1929 metų gruodžio mė- 
nesį buvo suimtas LKP Centro Komiteto sekretorius 
drg. A. Sniečkus, kuris nuo 1936 metų redagavo „Tiesą“, 
dirbo atsakingą partinį darbą pogrindyje. Buvo suimti ir 
kiti atsakingi LKP darbuotojai, Centro Komiteto nariai. 

Buržuazija, matydama savo artėjantį žlugimą, atvirai 
ėmė siekti, kad Vakarų imperialistinės valstybės okupuo- 
tų Lietuvą. 

Nepaisant buržuazijos teroro, revoliucinis judėjimas 
plėtėsi toliau. 1940 metų pradžioje Darbo rūmuose fašistai 
sušaukė įmonių seniūnų pasitarimą „žiemos pagalbos“ 
reikalams aptarti. Šį pasitarimą darbininkai pavertė anti- 
fašistiniu protesto susirinkimu ir privertė fašistus bėgti iš 

jo. Susirinkime skambėjo šūkiai „Šalin fašistų valdžią!“, 
buvo pareikalauta nusavinti fabrikus. 

1940 metų vasario mėnesį paskelbė streiką du tükstan- 
čiai viešųjų darbų darbininkų. Iš darbo vietos Lampė- 
dziuose jie nužygiavo į Kauną, norėdami išdėstyti savo 
reikalavimus. Ties Vilijampole juos sutiko raitoji policija, 
norėdama streikuojančius išvaikyti. Į pagalbą sustreika- 
vusiems atėjo fabrikų darbininkai, Streikas truko pen- 
kias dienas ir buvo laimėtas. Komunistų partijai paragi- 
nus, vasario 15 dieną paskelbė solidarumo streiką trys 
lukstančiai Kauno įmonių darbininkų. Jie reikalavo paten- 
kinti bedarbių reikalavimus, paleisti suimtuosius, nubaus- 
Li žiauriai pasielgusius policininkus. 

Atėjo neužmirštamoji 1940 metų vasara. Tarybų Są- 
jungos pagalbos dėka lietuvių tauta birželio mėnesį nusi- 
kratė fašizmo jungu, nuvertė nekenčiamą buržuazijos dik- 
latūrą. Birželio 17 dieną buvo sudaryta Lietuvos Liaudies 
vyriausybė. Iš kalėjimų išėjo politiniai kaliniai. Birželio 
24 dieną Kaune įvyko didžiulė darbo žmonių demonstra- 
cija, reikalavusi legalizuoti Lietuvos Komunistų partiją. 
Meinančią dieną Lietuvos Komunistų partija buvo lega- 
lizuota. Taip pergalingai baigėsi didvyriška Komunistų 
partijos vadovaujama lietuvių liaudies kova. prieš fašis- 
line diktatūrą. Kauno darbo žmonės laisvai atsikvėpė. 
Daugiau kaip dvidešimt metų pogrindyje, pakraigėse 
spausdinta „Tiesa“, kovojusi prieš fašistinę santvarką, 
buvo pradėta spausdinti geriausioje „Spindulio“ (dabar 
Karolio Poželos vardo) spaustuvėje. Pirmą kartą ją lais- 
vai paėmė į rankas tūkstančiai darbo žmonių. „Tiesa“, 
išreikšdama plačiųjų liaudies masių interesus, kovojo dėl 
lietuvos įstojimo į TSRS tautų šeimą. 

1940 metų liepos 14 ir 15 dienomis įvyko rinkimai į 
Liaudies Seimą. Liepos 21 dieną išrinktieji lietuvių liau- 
dies atstovai susirinko Kaune į istorinę pirmąją Liaudies 

Seimo sesiją. Priimtoje „Deklaracijoje apie valstybės san- 
tvarką“ Lietuva buvo iškilmingai paskelbta Socialistine 
Tarybų Respublika. Ši istorinė diena, aukso raidėmis įra- 
šyta į Kauno ir visos Lietuvos istorijos knygą, kasmet 
pažymima kaip Tarybų Lietuvos gimimo diena. 

1940 metų rugpiūčio 3 dieną TSRS Aukščiausioji Ta- 
ryba patenkino Liaudies Seimo ir visos Lietuvos liaudies 
prašymą: Tarybų Lietuva buvo priimta į TSRS tautų šei- 
mą kaip lygiateisė sąjunginė respublika. 

Netrukus Lietuvos TSR vyriausybė persikėlė į senąją 
Lietuvos sostinę Vilnių. Kaunas liko stambus respubli- 
kos pramonės ir kultūros centras. 

* * * 

Vokiškoji fašistinė okupacija laikinai nutraukė taikų 
kūrybinį jaunos respublikos darbą. Daugiau kaip trejus 
metus okupantai grobstė ir alino miestą. 

Jau pačioje okupacijos pradžioje Kaunas pergyveno 
siaubo kupinas dienas. Fašistai tuojau likvidavo mieste 
profsąjungas ir kitas pažangias darbininkų organizacijas. 
Per keletą dienų Kauno kalėjimas Mickevičiaus gatvėje 
buvo pilnas prigrūstas komunistų ir šiaip pažangių bei 
prijaučiančių tarybinei santvarkai žmonių. Kauno gestapo 
rūsiuose žmonės buvo žiauriai kankinami už tai, kad jie 
buvo išdrįsę svajoti apie šviesią socialistinę ateitį. Kau- 
no fortuose aidėjo fašistinių budelių šūviai, buvo girdėti 
mirštančiųjų aimanos. Į automašinų garažo Lenino pro- 
spekte Nr. 43 kiemą buvo suvaryta daug tarybinių pilie- 
čių. Fašistiniai budeliai geležiniais laužtuvais triuškino jų 
galvas, kapojo rankas ir pirštus, guminėmis žarnomis 
švirkštė savo aukoms į vidurius vandenį. 

Okupantai visus žydų tautybės gyventojus suvarė į di- 
džiulį getą Vilijampolėje. Aleksote ir Šančiuose okupan- 
tai įsteigė koncentracijos stovyklas. Fašistai, padedami 

lietuviškųjų buržuazinių nacionalistų, išvežė į Vokietijos 
koncentracijos stovyklas arba darbams dešimtis tūkstan- 
čių kauniečių, kurių nemaža žuvo svetimoje žemėje. 

Šalia Kauno, prie Žemaičių plento, esantį devintąjį for- 
tą fašistai pavertė siaubinga mirties stovykla. Kauniečiai 
jį teisingai praminė „Mirties fortu", 

Jau pirmomis okupacijos dienomis fašistai suvarė į 
devintąjį fortą apie tūkstantį tarybinių belaisvių, ku- 
riuos privertė vakarinėje forto pusėje, daugiau kaip pen- 
kių hektarų lauke, iškasti didžiulius griovius. Po to fa- 
šistai pradėjo ištisomis voromis varyti čionai tūkstančius 
tarybinių piliečių — vyrus, moteris, vaikus, paauglius ir 
senelius. Šiuose grioviuose jie buvo masiškai šaudomi ir 
deginami. Okupacijos metais vien devintajame forte fa- 
šistai sunaikino daugiau kaip 80 tūkstančių taikių gyven- 
tojų. 

IX forte fašistiniai budeliai sušaudė dešimtis tūkstančių 
lietuvių, žydų, lenkų, baltarusių, ukrainiečių ir kitų tau- 
tybių piliečių. Jau pirmosiomis karo dienomis čia žuvo 
„Kauno audinių“ fabriko audėja, TSRS Aukščiausiosios 
Tarybos deputatė J. Budžinskienė, LTSR Aukščiausiojo 
teismo pirmininkas, didvyriškas revoliucionierius P. Zi- 
bertas, kuris už revoliucinę veiklą apie 20 metų atsėdėjo 
buržuaziniuose kalėjimuose, „Tarybų Lietuvos“ laikraščio 
atsakingasis sekretorius žurnalistas J. Beleckas, žinomas 
Kauno darbo pirmūnas Ščerbakovas su žmona ir nauja- 
gimiu kūdikiu, poetas V. Montvila. Čia vėliau buvo nužu- 
dyti komunistai ir komjaunuoliai pogrindininkai A. Kers- 
nauskas ir M. Rafas, Janina Čižinauskaitė ir E. Šmuilovas... 
Be tarybinių žmonių, okupantai devintajame forte sunai- 
kino apie 10 tūkstančių atvežtų Austrijos, Čekoslovakijos, 
Prancūzijos, Belgijos ir kitų šalių piliečių. Masiškiausios 
žudynės IX forte įvyko 1941 m. spalio 29 d., kai į jį iš 
Kauno geto buvo atvaryta ir tą pačią dieną sušaudyta 

apie 12 tūkstančių žydų — daugiausia moterų, vaikų ir se- 
nelių. 

Okupacijos metais liūdnai pagarsėjo ir kiti Kauno for- 
tai. Jau pirmosiomis okupacijos dienomis, iki liepos mėn. 
pradžios, apie 10 tūkstančių žmonių buvo sugrūsta į sep- 
tintąjį fortą, esantį šiaurinėje miesto dalyje, prie pat Kau- 
no Politechnikumo. Šiame forte buvo sunaikinta apie 
8 tūkstančius nekaltų žmonių. 1941 metų rugpiūčio 18 d. 
ketvirtajame forte, kuris yra į pietryčius nuo Kauno, už 
Panemunės, buvo sušaudyti 534 žydų inteligentai, sugau- 
dyti Kauno gete. 

Okupacijos metais šeštajame forte buvo įrengta tarybi- 
nių belaisvių stovykla. Šiame forte fašistai sunaikino apie 
35 tūkstančius belaisvių. Apie 10 tūkstančių tarybinių 
karo belaisvių fašistai nužudė belaisvių stovykloje Alek- 
sote, prie aerodromo. Vilijampolėje hitlerininkai sudegino 
apie 8 tūkstančius tarybinių piliečių. 

Tiek devintasis, tiek kiti fortai, Kauno kalėjimai — 
tai gyvas fašistinės reakcijos žiaurumų įkūnijimas. Jie 
ryškiai rodo, kokias baisias nelaimės darbo žmonėms at- 
nešė antrasis pasaulinis karas, fašizmas. Bet visos šios 
masinių žudynių vietos Kaune mums primena ne tiktai 
aukas. Jos primena ir didvyrišką liaudies priešinimąsi. 

Nepaisydami mieste siautusio žiauraus fašistinio teroro, 
tarybiniai žmonės nenulenkė galvos. Tuo metu, kai bur- 
žuaziniai nacionalistai, keliaklupsčiaudami prieš okupan- 
tus, žudė geriausius lietuvių tautos sūnus, tūkstančiai dar- 
bo žmonių, Lietuvos Komunistų partijos vadovaujami, 
kovojo prieš pavergéjus. Jokios represijos negalėjo įbau- 
ginti Kaune ir apskrityje veikusių tarybinių patriotų. Jau 
1941 m. liepos—rugpiūčio mėn. iš likusių mieste komunistų 
ir komjaunuolių susikūrė keletas antifašistinių kovinių 
organizacijų: pogrindinė komjaunimo organizacija A. Šan- 
čiuose, vadovaujama komjaunuolio J. Slavinsko, pogrindi- 

nė antifašistinė gimnazijų moksleivių organizacija, vado- 
vaujama J. Čižinauskaitės, komunisto P. Malinausko va- 
dovaujama partizaninė grupė ,,Kova" ir antifašistinės orga- 
nizacijos Kauno gete, 1941 metų rudenį, LKP CK pasiųsti, 
atvyko komunistai draugai Vilimas, Baronas, Slapšys: jie 
ėmėsi toliau burti kovines organizacijas. Visos šios kovi- 
nės grupės vėliau susijungė ir veikė Komunistų partijos 
vadovaujamos. Nuo pat pirmųjų savo egzistavimo dienų 
kovinės grupės leido ir platino atsišaukimus ir lapelius, 
kuriuose pasakojo apie tikrąją padėtį frontuose, ragino 
kovoti prieš fašistinius okupantus, neklausyti jų įsakymų, 
organizavo pagalbą tarybiniams karo belaisviams, sten- 
gėsi sudaryti okupantams nepakenčiamas sąlygas, plėtė 
partizaninį judėjimą. 

Per hitlerinės okupacijos laikotarpį Kauno komjaunuo- 
liai pogrindininkai kartu su partizanais nuvertė 31 priešo 
ešeloną, susprogdino 64 automašinas, suardė daug kilo- 
metrų geležinkelio, sunaikino apie 800 hitlerininkų, ges- 
tapo agentų, policininkų. Vien komjaunuolio H. Borisos 
grupė Kauno depe išvedė iš rikiuotės 22 priešo garve- 
žius. Kovoje su okupantais didvyriškai žuvo komunistai 
Juozas Bilys, Gesė Glezerytė, Adomas Godliauskas, Alber- 
tas Slapšys, Alfonsas Vilimas, Baronas ir daugelis kitų. 
Kaune buvo susikūrusi didelė pogrindinė komjaunimo 
organizacija. Jaunieji pogrindininkai vykdė diversijas, 
naikino okupantų kareivius ir karininkus, šnipus, plati- 
no atsišaukimus, 

Žinios apie Kauno komjaunuolių žygdarbius plačiai skli- 
do mieste ir už jo ribų. Tai stiprino gyventojų dvasią, 
jų tikėjimą būsima pergale. 

Šioje sunkioje kovoje žuvo daugiau kaip septyniasde- 
šimt drąsių Kauno komjaunuolių, jų tarpe penki pogrin- 
dinio komiteto nariai. 

Tarybinė Vyriausybė aukštai įvertino Kauno komjau- 
nimo organizacijos darbą Didžiojo Tėvynės karo metais. 
Tarybų Sąjungos Didvyrio vardas už narsumą ir didvyriš- 
kumą kovoje su vokiškais okupantais buvo suteiktas po 
mirties Juozui Aleksoniui, Hubertui Borisai, Alfonsui Če- 
poniui, dvidešimt kovos dalyvių buvo apdovanoti Tarybų 
Sąjungos ordinais. Jaunieji kauniečiai mokosi iš ju my- 
lėti savo Tarybinę Tėvynę. 

Kaunas atkakliai priešinosi okupantams. Kaunas kovojo. 
Ši kova — vienas įspūdingiausių miesto istorijos pusla- 
pių. 

Pasibaigė ji visiems laikams liaudies pergalę. 

Kauno darbo žmonės šventai saugo šaunias kovines 
revoliucines savo miesto tradicijas ir geriausiųjų revoliu- 
cionierių, pasiaukojamai kovojusių už šviesią mūsų liau- 
dies ateitį, atminimą. 


——————————-- 4 


KAUNAS KAPITALIZMO 
VYSTYMOSI LAIKOTARPIU 


J au XIX amžiaus pirmojoje pusėje Kaune susikūrė pir- 
mosios pramonės įmonės, o 1857 metais, kaip nurodo 
carinė statistika, buvo 22 įvairūs „fabrikai“, kuriuose 
dirbo 95 samdomi darbininkai. Iš tikrųjų šie „fabrikai“ 
tebuvo tik smulkios dirbtuvėlės. Pats stambiausias bu- 
vo tabako gaminių fabrikas, kuriame dirbo 35 samdomi 
darbininkai. Kitoje kiek didesnėje įmonėje — plytinėje — 
dirbo 10 samdomų darbininkų. Mieste dar veikė garinis 
malūnas, trys odos dirbtuvės (jose dirbo 14 samdomų dar- 
bininkų), trys alaus daryklos ir kelios virvių dirbtuvės. 

Vystantis kapitalizmui, Kaune pagyvėjo prekyba. Mies- 
to pirkliai plėtė ryšius su daugeliu Rusijos gubernijų, 
Lenkija ir Prūsija. 1857 metais Kaune veikė devynioli- 
ka prekių sandėlių, septynios stambios pirklių kontoros. 
Žinomo pirklio J. Adelsono kontora palaikė prekybinius 
ryšius su Prūsija, Saksonija, Anglija, Prancūzija ir kito- 
mis šalimis, 

Tuo laikotarpiu ypač pagyvėjo navigacija Nemunu 
ir Nerim. 1853 metais buvo įrengta Nemuno krantinė. 
Nemuno dešinysis krantas 1325 metrų ruože buvo sutvir- 
tintas pylimu, išgrįstas akmenimis. Krantinė, pritaikyta 
laivams pakrauti ir iškrauti, kartu padėjo apsaugoti mies- 
tą nuo potvynių. 

Krymo karo metu (1853—1856) Nemunu pradėjo plau- 
kioti pirmieji prekiniai ir keleiviniai garlaiviai. Per pas- 
kutinį dešimtmetį iki baudžiavos panaikinimo (1847— 
1857) plaukiojančių Nemunu ir Nerimi pro Kauną laivų 

skaičius beveik padvigubėjo. Visa tai turėjo didelės 
reikšmės tolimesniam Kauno prekybinių ryšių plėtimui 
bei miesto augimui. 

Vystantis kapitalistiniams santykiams, Rusijoje imta 
tiesti geležinkelius. Platus geležinkelių tinklas susiejo 
naujai beaugančius Rusijos imperijos pramonės centrus 
bei atskirus ekonominius rajonus. Buvo tiesiami geležin- 
keliai ir Lietuvoje. 1861 metais prasidėjo judėjimas ge- 
ležinkelio šaka Kaunas— Virbalis, kuri 1862 metais buvo 
pratęsta iki Lentvario. Tais pačiais metais per Lietu- 
vą buvo nutiestas Peterburgo—Varšuvos geležinkelis. 
1863 metais geležinkelio linija Lentvaris-— Virbalis buvo 
sujungta su Vilniumi, 

Tad šie geležinkeliai gana anksti susiejo Kauną su 
Prūsija ir daugeliu Rusijos imperijos pramonės centrų. 

Dar sparčiau Kaunas augo panaikinus baudžiavą. Bau- 
džiaviniame laikotarpyje miesto pramonė buvo smulki, 
amatininkiška. Nė viena Kauno įmonė, išskyrus malūną, 
dar neturėjo garinių variklių; vyravo rankinis darbas. 
Panaikinus baudžiavą, gamybinių jėgų vystymuisi atsi- 
vėrė plati erdvė. Kapitalizmas sparčiai augo ir platyn, 
ir gilyn. Iki tol vyravusi smulkioji manufaktūrinė gamy- 
ba ėmė peraugti į fabrikinę gamybą. Plėtėsi senos miesto 
įmonės, kūrėsi naujos. 

Dar 1860 metais įsisteigė pagarsėjusi dvarininko N. Re- 
košo mašinų gamykla „Minerva“. Ši įmonė pilnu galin- 
gumu pradėjo veikti 1862 metais, turėdama apie 160 dar- 
bininkų. Jau tuo metu gamykla turėjo garinį variklį, 
gerai mechanizuotas dirbtuves. Įmonė gamino garo maši- 
nas malūnams ir lentpiūvėms bei įvairias mašinas ir įran- 
kius žemės ūkiui, 

Per septintąjį dešimtmetį (1861—1870) Kaune įsikūrė 
ir kitos stambios pramonės įmonės. Tai Petrovskio (vė- 
liau Šuvalo) ketaus liejimo gamykla „Marsas“, Glazerio 

ir Tilmanso (vėliau Tilmanso ir K“) metalo apdirbimo 
gamykla, Finkelšteino degtukų fabrikas ir kitos įmonės, 
dvi spaustuvės. Aštuntajame dešimtmetyje įsikūrė dar 
dvi spaustuvės, Šimilevičiaus litografija, stambi lentpiū- 
vė, Soloveičiko malūnas (ir lentpiūvė), Volperto degtu- 
kų fabrikas, ratų ir mašinų tepalo fabrikas, vėliau pagar- 
sėjęs br. Šmidtų metalo apdirbimo fabrikas ir kiti, 

Taigi, panaikinus baudžiavą, per porą dešimtmečių 
Kaune susikūrė ne tik daug nemažų fabrikų, bet ir išti- 
sos naujos pramonės šakos — metalo apdirbimo, popie- 
riaus ir poligrafijos, medžio apdirbimo, 

Tuo laikotarpiu smarkiai augo ir plėtėsi jau prieš bau- 
džiavos panaikinimą vyravusi Kaune tabako pramonė. 
1879 metais pirklio Gincbergo tabako fabrike jau dirbo 
170 darbininkų, Natonsono tabako fabrike — 76 darbi- 
ninkai, Berlino tabako fabrike — 50 darbininkų. Tabako 
pramonėje tais metais dirbo beveik pusė visų Kauno 
stambiosios pramonės darbininkų. 

Nors tebevyravo tabako pramonė, mieste vis didesnis 
darėsi stambiosios metalo apdirbimo pramonės lyginama- 
sis svoris, 1879 metais ketaus liejimo ir mašinų gamybos 
fabrike ,, Minerva" bei Glazerio ir Tilmanso metalo apdir- 
bimo fabrike buvo daugiau kaip po 100 darbininkų. 

Tarp šių mieste vyravusių pramonės šakų buvo ryš- 
kus kokybinis skirtumas. Stambioji tabako apdirbimo 
pramonė aštuntojo dešimtmečio pabaigoje buvo dar la- 
bai menkai mechanizuota. Nė vienas tabako fabrikas ne- 
turėjo garo variklių, beveik viskas buvo dirbama ran- 
komis. Visai kitokia padėtis buvo metalo apdirbimo 
pramonėje. „Minervos“ fabrike jau veikė 12 arklio jėgų 
galingumo garinis variklis, net 26 įvairios staklės bei 
kiti mechanizmai. Ketaus liejimo fabrike „Marsas“ veikė 
10 arklio jėgų pajėgumo garo variklis, buvo įrengta de- 
šimt gręžimo, tekinimo ir kitų staklių. Ypač gera tech- 

nika buvo aprūpinta vokiečių kapitalisto Tilmanso meta- 
lo apdirbimo gamykla, turėjusi du didelius garo variklius 
(70 arklio jėgų galingumo), net 28 vielos apdirbimo stak- 
les, 16 vinių mašinų, 50 mašinų varžtams gaminti. Aštun- 
tojo dešimtmečio pabaigoje metalo pramonėje visa ga- 
myba buvo mašininė-kapitalistinė. Tuo tarpu ne tik 
stambiojoje tabako, bet ir kitose pramonės šakose dar vy- 
ravo amatininkiška gamyba. Iš veikusių 1879 metais ketu- 
riasdešimties Kauno pramonės įmonių (įskaitant ir ma- 
lūnus) tik dešimt įmonių turėjo garinius variklius, 

Rusijoje, ypač centrinėse jos gubernijose, pramoninis 
perversmas pasibaigė aštuntojo dešimtmečio pabaigoje. 
Lietuvoje, kuri buvo Rusijos imperijos periferija, šis per- 
versmas vyko kiek vėliau. Kaune jis pasibaigė maždaug 
devintajame dešimtmetyje. To dešimtmečio pirmojoje 
pusėje gariniai varikliai buvo įrengti tokiose stambiose 
Kauno pramonės įmonėse, kaip Volfo, Bliumentalio ir 
Engelmano alaus daryklos. Pradėjo veikti naujos Riten- 
bergo ir Segalo lentpiūvės su gariniais varikliais. Gariniu 
variklių, įvairių mašinų jau turėjo ir daugelis kitų įmo- 
nių. Tokiu būdu, XIX amžiaus devintajame dešimtmetyje 
visose pagrindinėse Kauno pramonės šakose stambi ma- 
šininė technika išstūmė rankinį darbą. 

Paskutiniajame XIX amžiaus dešimtmetyje Kauno pra- 
monė padarė ypač didelį šuolį: Tai buvo Rusijos bendro 
ekonominio pakilimo dešimtmetis. Rusijoje smarkiai plė- 
tėsi stambioji pramonė, kuriai vystytis didžiausią įtaką 
turėjo toliau sparčiai tiesiami geležinkeliai. Itin sparčiai 
augo Rusijos imperijos pakraščių pramonė. Vilniaus ir 
Kauno gubernijose per paskutinįjį dešimtmetį pramonės 
įmonių skaičius padidėjo beveik dvigubai. 

XIX amžiaus paskutiniajame dešimtmetyje Kaune ypač 
išaugo popieriaus ir poligrafijos pramonė. Iš veikusių 
dešimtmečio pabaigoje trylikos popieriaus ir poligrafijos 

įmonių šešios įsikūrė paskutiniais šio dešimtmečio metais. 
Smarkiai vystėsi medžio apdirbimo, statybinių medžiagų 
pramonė. Atsidarė naujos lentpiūvės, plytinė Sargėnuo- 
se ir kitos pramonės įmonės. 

XIX amžiaus pabaigoje anksčiau vyravusi mieste stam- 
bioji tabako pramonė ėmė smukti. Tuo tarpu toliau spar- 
čiai augo stambioji metalo apdirbimo pramonė. 

Visoje Kauno pramonėje tuo metu dirbo apie septynis 
tūkstančius darbininkų (vien stambiojoje pramonėje — 
apie du tūkstančius). XIX amžiaus pabaigoje mieste spar- 
čiai plečiantis civilinei ir karinei statybai, apie du tūks- 
tančius darbininkų dirbo Kauno statybose (pagal 1897 me- 
tų gyventojų surašymą). 

XIX amžiaus pabaigoje ir XX amžiaus pradžioje Kau- 
no pramonė augo netolygiai. Šį augimą lydėjo gilūs 
vidiniai prieštaravimai. Miesto pramonė sunkiai pergy- 
veno 1900—1903 metų ekonominę krizę. Aštrėjo kapita- 
listiniai prieštaravimai, didėjo darbininkų išnaudojimas. 
Tačiau, aplamai paėmus, iki pirmojo imperialistinio karo 
pramonė vystėsi gana sparčiai. XX amžiaus pradžioje Zy- 
miai išaugo medžio apdirbimo pramonė, plėtėsi maisto 
ir kitos pramonės šakos. Sparčiausiai ir toliau augo 
stambioji metalo apdirbimo pramonė. Rekošo ketaus 
liejimo fabrike 1914 metais dirbo apie 300 darbininkų, 
Šuvalo — apie 250, Tilmansų metalo apdirbimo fabri- 
kuose — apie 1600 darbininkų, o br. Šmidtų — 1256 dar- 
bininkai. 1914 metais stambiojoje metalo apdirbimo 
pramonėje dirbo daugiau kaip 3400 darbininkų, o visoje 
miesto stambiojoje pramonėje — 4330 darbininkų. Stam- 
bioji metalo apdirbimo pramonė prieš pirmąjį imperia- 
listinį karą sudarė apie 80 procentų visos miesto stam- 
biosios pramonės. 

Taigi Kaunas XIX amžiaus pabaigoje ir XX amžiaus 
pradžioje tapo svarbiu ne tik gubernijos, bet ir visos 


45 


spubnD ojo[d ojsonu ounpy 


e4 £98 6-ui0961 = 
ZEE 


OARS, 
ERRI 


46 


Lietuvos pramoniniu miestu su ryškiai išsiskiriančia 
stambiąja metalo apdirbimo pramone, su, palyginti, gau- 
sia ir koncentruota pramoninio proletariato klase. 

XIX amžiaus antrojoje pusėje ir XX amžiaus pradžioje, 
augant pramonei, labai padidėjo miesto plotas. Tik po 
baudžiavos panaikinimo išaugo visas Naujamiestis. Šan- 
čių smiltynuose, pastačius br. Šmidtų ir kitus fabrikus, 
susikūrė ištisas Šančių darbininkų priemiestis. Imta sta- 
tyti namus Žaliakalnyje ir Aleksote. Labai pagausėjo 

gyventojų. 1863 metais, panaikinus baudžiavą, Kaune 
buvo 24 tūkstančiai gyventojų. 1897 metais, per visuo- 
tinį Rusijos imperijos gyventojų surašymą, mieste buvo 
užregistruota 71 tūkstantis gyventojų, o 1914 metais Kau- 
ne gyveno jau 91 tūkstantis žmonių. 

Nemažą Kauno gyventojų dalį sudarė karinė įgula 
(1897 metais carinės armijos karių ir jų šeimų narių 
skaičius siekė jau 19,3 tūkstančio žmonių). 

Kaune buvo statomos didžiulės karinės tvirtovės — for- 
tai, išlikę iki šių dienų, Fortai pradėti statyti 1882 metais, 
bet iki pirmojo imperialistinio karo nebuvo užbaigti. Bur- 
žuazijai valdant, jie tapo komunistų bei pažangių darbo 
žmonių kalinimo ir žudymo vieta, o fašistinės okupacijos 
metais juose buvo masiškai naikinami žmonės. 

Statant Kaune fortifikacinius įtvirtinimus, strateginiais 
sumetimais miesto gyventojams bei įstaigoms nebuvo 
leidžiama statyti aukštų namų. Kai kuriuose rajonuose 
buvo visai uždrausta statyti, Todėl to laikotarpio Kauno 
namai neaukšti, daugiausia dviejų aukštų (tai ryškiai 
pastebima miesto centre, sakysime, Stalino prospekte). 
Kaunas buvo priverstas labiau plėstis į šalis. 

Kaune buvo statoma pagal miesto užstatymo planą, 
patvirtintą dar 1847 metais. Pagal šį planą buvo nuties- 
tos pagrindinės naujojo miesto gatvės: dabartinis Sta- 
lino prospektas, Donelaičio ir Kęstučio, Daukanto, Mic- 
kevičiaus, Gedimino ir kitos gatvės. 1868 metais planas 
buvo žymiai patikslintas, jo pagrindu paruoštas naujas, 
patvirtintas 1871 metais. Pagal šį planą buvo numatyta 
Žaliakalnį ir dalį Karmelitų vienuolyno žemių skirti gat- 
vėms ir kvartalams. Dabartinio teatro ir prie jo esančio 
sodo vietoje tuomet buvo kapinės. Pagal naujai patvir- 
tintą miesto užstatymo planą kapinės buvo panaikintos, 
dalis šio ploto užstatyta namais, o likusi dalis paskirta 
miesto sodui. 

1933—1936 metais Yliškių kaimelyje veikė LKP CK spaustuvė „Kova“ 


1934 — 1935 metais komunistinė literatūra buvo slaptai spausdinama 
legalioje Kauno spaustuvėje Vilniaus g. 43 (kieme) 

Pogrindiné komunistiné spauda, leista 1928— 1934 metais 

Lietuvos Komunistų Partija. 
(Komunistų Internacionalo Sekcija). 


Visų Baliy proletarai, olenykiks! 


| ue Centro Komiteto organas uim. | 


Nė 2 (62) vasams 1929 M. X met, 


po senovei dirbs Lenkijos naudai. 
Legioninkų suvažiavimas parodė, kad Lenkijos im- 
page) vėl žvangina ginklais. Kareivių pareiga ruoštis 
nkijos užpuolimui atremti. Bet dar to maža. 
privalo jau šiandien kovoti prieš Lenkijos agentus kariuo- 
menėj ir visą fašistų valdžią, kuriems visiems rupi reagi- 
mas dirvos Lietuvos pagrobimui Lenkija, 


Daugiau vienybės. 


Fasistai labai yra pamėgę niekinti ir tyčiotis iš fiziniai 

JR šiais metais keletą kartų padidėjo. 


ta tokių nabagų, iš kurių visiems leista juoktis ir tyčiotis. 


Kareiviams, teseniai buvusiems su savo broliais ir | Tai daro viršininkai „auklėtojai“, o juos sekdami ir patai- 


tėvais, dar neseniai vargusiems tuos pačius vaigus, gerai 
yra žinoma, kad da bininkai ir valstiečiai nepakes savo var- 
pegos padėties ir imsis kovos del savo padėties pagerini- 
o. Šiandien viešpsiaujančioji fašistų diktatura nepateakins 
inkų ir valstiečių seksle Badavjantieji darbinin- 
kai ir valstiečiai tués kovoti it prieš fašistų diktatura, jų 
vagy kaltininkę. Kovoj su kovojančiais badaujančia's dar- 
iniakais ir valstiečiais fašistai rvpinsis panaudoti ir kariuo- 
mene. Jie sus kareivius ant alkany darbo žmonių minių, 
kad juos paplukdyti kraujuose. Fašistai norės, kad darbi- 
Minkai ir valstiečiai, apvilkti kareivių :udinėse, žudylų sa- 
wo brolius darbininkus ir valstiečius, badą ir vaigą sian- 
kenčiančius. 


Disugai kareiviai! Jusų pareiga nepildyti kruvinųjų | kovo 


A 4. d kaina darbininkų ir valstiečių, pareiga 


kaudami viršylos, puskarininkai ir nesusipratę kareiviai. Pa- 
vyzdžiui, 5 pėst. pulko leit. Liaukus, susikvietęs visą kuo- 
os kadrą į raštinę, aiškina, kad jo kuopoj yra du žydai, 
uriuos reikia visada barti ir b orsi) progoj bausti. Ir 
„Karys“, tas vadinamasis karių „auklėtojas“, niekuomet 
neparašo draugiškumo reikalu, o tik amžinai kala į galvas 
klusnumą ir drausmę, tėvynės ae Aa tt. 
Kokį tikslą turi viršininkai ir „Karys“, piudydami vie- 
ną kareivi ant kito? Jų tikslas aiškus—ardyti kareivių tar- 
pusavius santykius. Nes jie puikiai žino, kad i 
tarpusavy arčiau ir tampriai sugyvena, tuo sunkiai 
ninkams kankinti ir sekti jų žingsnius, tuo greičiau karel- 
viai gali rasti bendrą žaibų o tai rade. scd galės 
i prieš savo engėjus karininkus ir fašistų valdžią. 
Draugai kareiviai, nepasiduokit tiems viršininkų suma- 
=a Visšininkai nori mus supiudyti, kad geriau galėtų 


Demonstrantų susigrūmimas su policija A. Kranausko laidotuvių 


metu 1936 m. (J. Jukonio pav.) 


A. Sniečkus, nuo 1926 m. LKP 
CK sekretorius, nuo 1936 m. — 
LKP CK pirmasis sekretorius 


I. Meskupas-Adomas (1907— 1942), 

LKP CK narys nuo 1935 m. Žuvo 

1942 m. kautynėse su hitleriniais 
okupantais 


M. Šumauskas — aktyvus komu- 
nistas pogrindininkas, vėliau — 


vienas 


iš partizaninio judėjimo 
Lietuvoje vadovų 


N 


J. Garelis (1900 — 1940) — akty- 
vus komunistas pogrindininkas, 
LKP CK narys. Fašistams Kauno 
kalėjime palaužus jo sveikatą, 
mirė 1940 m. birželio 4 d. 


A. Petrauskas (1905—1946), LKP 
CK narys nuo 1937 metų 


Plakatai, atsišaukimai, šūkiai nuolat pasirodydavo Kauno 
gatvėse 


TAT Celer MS 
SOVIETŲ LIE} Wo ii NS 
DARBA AK. 


Pagal naują planą mieste buvo suprojektuota 71 gatvė, 
tame tarpe Senamiestyje — 31, Naujamiestyje — 10, Ža- 
liakalnyje — 16 gatvių. Šis planas tapo tolimesnio miesto 
augimo pagrindu, tačiau tas augimas buvo toks spartus, 
kad XX amžiaus pradžioje miestas toli peržengė plane 
numatytus rėmus. Prieš pirmąjį imperialistinį karą Kau- 
ne buvo apie 170 gatvių, miesto plotas siekė apie 750 ha. 

Nors miestas sparčiai augo, jo komunalinis ūkis buvo 
visai apleistas. Iki 1887 metų mieste nebuvo nė vienos 
išgrįstos gatvės. Tiesa, tais metais pradėta grįsti kai ku- 
rias senamiesčio gatves, tačiau ir vėliau beveik visos 
svarbiausios gatvės tebebuvo apleistos, miestas buvo 
labai nešvarus. Iki 1876 metų Kaunas buvo apšvie- 
čiamas šandorino, o vėliau žibalinėmis lempomis. Gatvės 
iki 1876 metų visai nebuvo apšviečiamos. XIX amžiaus 
pabaigoje susirūpinta įvesti dujinį arba elektros apšvie- 
timą. Tačiau tik 1900 metais belgų kapitalistai pastatė 
Kaune pirmąją elektros stotį ir pamažu pradėjo įrengti 
mieste elektros apšvietimą. 

Pagrindinis Kauno transportas tuomet buvo „diližanai“, 
„Kalamaškos“ ir „drončkės“ — įvairūs arklių traukiami 
vežimai. Tik 1892 metais mieste pasirodė „konkė“ — ark- 
lių tempiamas tramvajus. Tačiau ir ši transporto priemonė 
buvo labai nepatogi ir netobula. 

Labai liūdna mieste buvo švietimo būklė. Tik nedauge- 
lis kauniečių mokėjo rašyti ir skaityti. XIX amžiaus pir- 
moje pusėje mieste veikė tik viena Kauno apskrities 
pasaulietiška mokykla, įsteigta dar 1806 metais. Joje mo- 
kėsi apylinkės ir miesto bajorų vaikai, 1819—1823 metais 
šioje mokykloje mokytojavo didysis lenkų poetas Ado- 
mas Mickevičius, kurio kūryba ir gyvenimas glaudžiai 
susiję su lietuvių tautos istorija. Poetas, gyvendamas ir 
dirbdamas Kaune, labai pamilo miesto žmones, gražias 
Kauno apylinkes. A. Mickevičius labiausiai mėgo Girst- 

upio slėnį, kuris buvo pavadintas poeto vardu. Slėnyje 
yra išlikęs akmuo su Adomo Mickevičiaus inicialais 
„A. M.“ ir data — 1823. A. Mickevičius savo kūriniuose 
ne kartą aprašinėjo gražiąsias Kauno ir apylinkių vie- 
tas. Įžymiajam poetui atminti dabartinė vidurinė mokyk- 
la Nr. 9, kurios rūmuose tuo metu poetas dirbo ir gyve- 
no, pavadinta Adomo Mickevičiaus vardo vidurine mo- 
kykla. 

Paskelbus Kauną gubernijos miestu, 1843 metais ap- 
skrities bajorų mokykla buvo iškelta į Raseinius, o į 
Kauną iš Kražių atkelta viena iš seniausių Lietuvos mo- 
kyklų, dar 1616 metais jėzuitų įkurta prie Kražių vienuo- 
lyno. Ši mokykla buvo pavadinta Kauno gubernijos gim- 
nazija. 

1860 metais Kaune atsidaré triklasé mergaiciu mokyk- 
la, vėliau reorganizuota į pilną, šešiaklasę mergaičių 
gimnaziją. Taigi Kauno mieste XIX amžiaus antroje pu- 
sėje ir XX amžiaus pradžioje buvo tik dvi gimnazijos. 
1904 metais buvo atidaryta septynmetė komercinė mo- 
kykla, veikė 22 pradinės mokyklos. 

XIX amžiaus septintajame dešimtmetyje mieste susi- 
kūrė „Skaitymo mylėtojų draugija“. Ji turėjo savo skai- 
tyklą, kurioje XX amžiaus pradžioje buvo apie 15 tūks- 
tančių knygų. Kita didesnė biblioteka veikė prie Kauno 
gubernijos berniukų gimnazijos. 

Kaune, kaip ir visoje Lietuvoje, carinės priespaudos 
laikais lietuviškų mokyklų nebuvo. Carizmas, žiauriai 
engdamas, stengdamasis nutautinti mažąsias imperijos tau- 
tas, persekiojo ir lietuvių kalbą. Visose mokyklose buvo 
dėstoma tik rusų kalba, Ilgą laiką buvo draudžiama lie- 
tuviška spauda. Tik darbo žmonių revoliucinis judėji- 
mas privertė carizmą 1904 metais grąžinti lietuviškos 
spaudos teisę, o 1905—1907 metų revoliucija iškovojo ir 
teisę dėstyti mokyklose gimtąja kalba. Todėl tik po 

1905—1907 metų revoliucijos kai kuriose Kauno pradinė- 
se mokyklose pradėta vaikus mokyti gimtąja lietuvių 
kalba. Mieste pasirodė lietuviški laikraščiai, kalendoriai, 
įsisteigė lietuvių kultūros draugijos. 

Kaunas ilgą laiką neturėjo teatro nei pastovios vietos 
teatriniams vaidinimams. 1864—-1869 metais vaidinimai 
būdavo rengiami miesto Rotušėje, vėliau „Liepojos“ vieš- 
butyje (Vilniaus gatvėje). Dar vėliau teatro vaidinimai 
vykdavo aplūžusiame mediniame paviljone, kuris stovėjo 
dabartiniame miesto sode. 

1887 metais miesto valdyba nutarė pastatyti teatro rū- 
mus, Teatrą pradėta statyti 1890 metais. 1892 metų sau- 
sio 9 dieną naujuose teatro rūmuose buvo suvaidin- 
tas pirmasis spektaklis — N. Gogolio komedija „Revizo- 
rius“. Tada teatras buvo dviejų aukštų, turėjo 500 vietų. 
1923 metais rūmus rekonstravus, buvo perstatyti fasadai, 
pristatytas dar vienas aukštas. 

1897 metais Rotušės rūmuose įsisteigė Kauno muziejus. 
Iš pradžių muziejuje buvo eksponuojama tik apie tūks- 
tantį archeologinių eksponatų, surinktų Kaune ir jo apy- 
linkėse. Palaipsniui muziejus sukaupė daugiau įvairių 
paleontologinių eksponatų, sudarė numizmatines kolekci- 
jas, įsigijo grafui Tiškevičiui priklausiusių paveikslų ko- 
lekciją. 

Toks, trumpai apžvelgus, buvo Kaunas kapitalizmo 
vystymosi Rusijoje laikotarpiu. 

BURŽUAZIJAI VALDANT 


P. pirmojo imperialistinio karo Kaunas atsigavo ne- 
greitai. Miesto ekonominis gyvenimas ilgą laiką buvo 
apmiręs. 

1920 metais, ponų Lenkijai okupavus Vilnių, Kaunas 
tapo laikinąja buržuazinės Lietuvos sostine, Tai, žinoma, 
turėjo reikšmės tolimesniam miesto augimui. Laikinojo- 
je sostinėje kūrėsi įvairios ministerijos, valstybinės įstai- 
gos, ėmė spiestis buržuazijos viršūnės. Pamažu pradėjo 
atsigauti senos pramonės įmonės, kūrėsi naujos, steigėsi 
akcinės bendrovės, bankai, pagyvėjo prekyba. 

Tačiau, aplamai, buržuazijai paėmus valdžią, miesto 
ekonomika pergyveno didelį sutrikimą. 

Ypač sunyko miesto metalo apdirbimo pramonė, kuri 
prieš karą buvo sudariusi apie 80 procentų visos Kauno 
stambiosios pramonės lygio. Perpus sumažėjo darbininkų 
skaičius buvusiame Šuvalo metalo apdirbimo fabrike 
„Marsas“, vėliau pavadintame „Nemunu“ (dabar ,,Ne- 
ries" santechnikos įrengimų gamykla). Stambi Rekošo 
Ketaus liejimo ir mašinų gamybos įmonė , Minerva" ne- 
atsikūrė per visą buržuazijos valdymo laikotarpį. Smar- 
kiai susiaurino gamybą buvęs br. Šmidtų metalo apdirbi- 
mo fabrikas „Vestfalija“, kurį po karo nupirko Lietuvos 
kapitalistai broliai Vailokaičiai ir pavadino , Metalu". Šia- 
me fabrike net paskutiniaisiais buržuazijos valdymo me- 
tais darbininkų buvo penkis kartus mažiau negu 1914 me- 
tais. 

Dar labiau sumažėjo gamyba stambiausiuose K. Til- 
manso metalo apdirbimo fabrikuose. Didžiausias Tilman- 
so fabrikas (buvęs ten, kur dabar „Kauno audiniai“ ir 
„Liteksas“) po karo visai užsidarė. 

Praėjus dešimčiai metų po karo, 1928 metais, Kaune 
veikė 84 metalo apdirbimo įmonės. Tačiau net 76 įmo- 
nės buvo labai smulkios: iš viso jose dirbo tik 439 dar- 
bininkai ir tarnautojai, taigi vidutiniškai kiekvienoje įmo- 
nėje po šešis žmones. Tai iš esmės buvo įvairios kalvių, 
šaltkalvių, skardininkų bei kitokios smulkios mechaninės 
dirbtuvėlės, kurių netgi negalima priskirti prie fabrikinio 
tipo įmonių. Tais metais Kaune veikė tik aštuonios di- 
desnės metalo apdirbimo įmonės, kuriose dirbo apie 560 
samdomų darbininkų. Tad Kauno stambioji metalo ap- 
dirbimo pramonė, praėjus dešimčiai buržuazijos valdymo 
metų, turėjo šešis kartus mažiau darbininkų negu iki 
karo. 

Kauno pramonę smarkiai sukrėtė 1929—1933 metų pa- 
saulinė ekonominė krizė. Mieste užsidarinėjo arba žymiai 
sumažino gamybą fabrikai, daugybė darbininkų atsidūrė 
už vartų. 

Tik po krizės Kauno pramonė, tame tarpe ir metalo ap- 
dirbimo pramonė, ėmė kiek sparčiau vystytis. Per paskuti- 
nį buržuazijos valdymo laikotarpį, nuo 1933 metų, metalo 
apdirbimo įmonėse padidėjo gamyba, pagausėjo jose dar- 
bininkų. Pavyzdžiui, „Metalo“ gamykloje darbininkų skai- 
čius padidėjo nuo 150 iki 250, „Neryje“ — nuo 60—70 iki 
180—200. 

1938 metais mieste veikė 46 metalo apdirbimo įmonės, 
kuriose dirbo 2307 darbininkai ir tarnautojai. Tame tar- 
pe 18 įmonių buvo jau, palyginti, stambios; jose dirbo 
apie 1700 samdomų darbininkų. Vis dėlto metalo ap- 
dirbimo pramonė nei pagal pagaminamą produkciją, nei 
pagal darbininkų skaičių nepasiekė ikikarinio lygio. 

1938 metais miesto stambiojoje metalo apdirbimo pramo- 
nėje dirbo dukart mažiau darbininkų negu 1914 metais. 

Nepaisant šiokio tokio augimo, beveik per visą buržua- 
zijos valdymo laikotarpį vyko stambiosios metalo pra- 
monės bendras smulkėjimas. 1923 metais vienoje įmonėje 

Kauno stambioji metalo pramonė buržuazijai valdanti (darbininkų 
skaičius tūkstančiais) 

dirbo vidutiniškai 84 darbininkai, 1928 metais — 70 dar- 
bininkų, o 1933 metais — tik apie 55 darbininkus. Tuo tar- 
pu 1914 metais viena įmonė turėjo vidutiniškai 685 darbi- 
ninkus. 

Buržuaziniai nacionalistai stengdavosi visaip apeiti ir 
nutylėti Kauno stambiosios pramonės žlugimo tikrąsias 
priežastis. Kai kurie aiškino tą smukimą sunkiais impe- 
rialistinio karo padariniais. Tačiau ši Kauno pramonės ša- 
ka per karą nukentėjo mažiau negu kitos. Karo metais ji 
intensyviai dirbo kaizerinei armijai ir, pasibaigus karui, 
buvo pajėgi sėkmingai veikti toliau. 

Kiti buržuaziniai ekonomistai visą bėdą bandė su- 
versti siaurai Lietuvos rinkai. Tiesa, vietinė rinka buvo 
nedidelė, tačiau Kauno metalo pramonė jau nepajėgė ap- 
rūpinti net ir tos rinkos. Buržuazijai valdant buvo gausiai ` 
importuojami iš užsienio tokie metalo dirbiniai, kaip akė- 
čios, plūgai, akselinės ir kitos žemės ūkio mašinos, kurios 
prieš karą buvo eksportuojamos iš Lietuvos. 

Kauno metalo apdirbimo pramonės sunykimo priežastys 
buvo kitos. Iki karo Lietuva palaikė glaudžius ekonomi- 
nius ryšius su kitais Rusijos imperijos rajonais, XIX am- 
žiuje ir XX amžiaus pradžioje organiškai suaugo su Ru- 
sijos ekonomika. Lietuvos pramonė iš Rusijos gaudavo 
daugelį reikalingų žaliavų, o pagaminta produkcija ten 
turėjo plačią rinką. Stambioji Kauno metalo apdirbimo 
pramonė, gaminusi įvairius aukštos kokybės dirbinius, 
buvo gerai žinoma Rusijoje. V. I. Leninas savo knygoje 
„Kapitalizmo išsivystymas Rusijoje“ yra pažymėjęs, kad 
brolių Šmidtų fabriko spynos konkuravo su garsiais Pav- 
lovo prie Okos dirbiniais. 

Pasmaugus tarybinę santvarką Lietuvoje, lietuviškieji 
buržuaziniai nacionalistai ne tik politiniu, bet ir ekonomi- 
niu atžvilgiu atsitvėrė nuo tarybinių tautų. Dirbtinis istori- 
nių-ekonominių Lietuvos ryšių su Tarybų Sąjungos tauto- 

mis nutraukimas mūsų kraštui buvo tiesiog pragaištingas. 
Lietuvos ekonomika atsidūrė labai nepalankiose vysty- 
mosi sąlygose. Ypač skaudžiai tatai pajuto Kauno stam- 
bioji metalo apdirbimo pramonė. Buržuazinės santvarkos 
metais Kauno metalo apdirbimo pramonė neteko anks- 
čiau iš Rusijos gaunamų žaliavų, o kartu prarado pla- 
čią rinką. Lietuva savo žaliavų neturėjo, vietinė rinka 
buvo labai siaura. Kita vertus, Lietuva, būdama maža 
valstybėlė su silpna ekonomika, tuoj pateko Vakarų ka- 
pitalistinių valstybių konkurencijos sferon, tapo tų valsty- 
bių agrariniu priedėliu. Tai, kaip veidrodyje, ypač ryškiai 
atsispindėjo Kauno metalo apdirbimo pramonėje. 1937 me- 
tais „Metalo“ fabrike buvo baigtas įrengti naujas cechas, 
turėjęs gaminti transporto bidonus. Sužinoję apie tai, Vo- 
kietijos kapitalistai ėmė smarkiai importuoti Lietuvon bi- 
donus daug pigesne kaina negu anksčiau. Tuo pačiu metu 
žaliavai, kurią „Metalas“ turėjo gauti iš Vokietijos, kai- 
na buvo žymiai pakelta, Todėl, nors į šį cechą buvo 
investuota nemaža kapitalo, vokiečių kapitalistų konku- 
rencija bidonų gamybą Lietuvoje sužlugdė. Panašių 
atsitikimų buvo daug. Štai kodėl Kauno metalo apdirbimo 
pramonė taip sunyko ir per visą buržuazijos valdymo dvi- 
dešimtmetį tepasiekė vos pusę 1914 metų lygio. 

Vietinė buržuazija, parsidavusi Vakarų kapitalui, pati 
mažai rūpinosi savosios pramonės vystymu. Žlugdydama 
stambiąją metalo apdirbimo pramonę, dekvalifikuodama 
senus, prityrusius metalistų kadrus, neatsižvelgdama į 
tautos nacionalinius interesus, buržuazija plėtė tokias 
pramonės šakas, kurioms reikia, palyginti, nedidelių kapi- 
talų įdėjimų, bet kurios greitai duoda didelį pelną. Todėl 
buržuazijos valdymo metais mieste kaip grybai dygo 
įvairios smulkios maisto bei lengvosios pramonės įmo- 
nėlės. 

Kaune labiausiai išaugo tekstilės ir trikotažo pramonė, 
kuri daugiausia naudojo vietinę žaliavą. Iki pirmojo im- 
perialistinio karo tekstilės pramonės Kaune visai nebuvo 
(išskyrus šniūrų ir virvių dirbtuvę, kurioje 1914 metais 
dirbo 15 darbininkų). Ši lengvosios pramonės šaka susi- 
kūrė buržuazijos valdymo metais. Jau per pirmąjį buržua- 
zijos valdymo dešimtmetį mieste įsikūrė nemaža tekstilės 
bei trikotažo įmonių. Amerikos kapitalistų grupė 1920 me- 
tais įsteigė akcinę bendrovę — vilnonių audinių fabriką 
„Drobė“; 1927 metais vienose Tilmanso metalo dirbinių 
fabriko patalpose įsikūrė vilnonių audinių fabrikas „Li- 
leksas", o kitose patalpose užsienio kapitalistas Hiršas po 
poros metų įsteigė „Kauno audinių“ fabriką. 1929 metais 
Kaune ėmė veikti kojinių fabrikas „Silva“, o 1930 me- 
tais — kojinių fabrikas „Cotton“. 1931 metais Kaune vei- 
kė dvylika tekstilės įmonių, kuriose dirbo 659 darbinin- 
kai ir tarnautojai. Antrajame dešimtmetyje įsikūrė dar 
keletas tekstilės įmonių: „Lima“, „Jėga“ ir kitos. 1939 me- 
tų pradžioje Kaune veikė dvidešimt viena tekstilės įmo- 
nė su 2430 darbininkų ir tarnautojų. Paskutiniais buržua- 
zijos valdymo metais tekstilės ir trikotažo įmonės užėmė 
vyraujančią vietą Kauno pramonėje, 

Be tekstilės pramonės, mieste gana sparčiai augo mais- 
to pramonė. Dar 1921 metais Šančiuose atsidarė konditeri- 
jos fabrikas ,,Tilka" (dabar Karolio Poželos v. konditerijos 
gaminių fabrikas), 1922 metais — „Saliuto“ biskvitų fab- 
rikas, 1928 metais pradėjo veikti akcinė bendrovė ,,Mais- 
tas“ (dabar Kauno Mėsos kombinatas), netrukus tapusi 
didžiausia Lietuvoje mėsos gaminių įmone. 1939 metais 
mieste veikė 66 maisto pramonės įmonės, kuriose dirbo 
2472 darbininkai ir tarnautojai. 

Kauno pramonėje reikšmingą vietą užėmė medžio ap- 
dirbimo ir popieriaus bei poligrafijos įmonės. 1939 metais 
medžio apdirbimo pramonėje dirbo 838 darbininkai ir 

tarnautojai, popieriaus ir poligrafijos pramonėje — dau- 
giau kaip pusantro tūkstančio. Nemaža darbininkų dirbo 
drabužių ir avalynės pramonėje. Mieste veikė du dideli 
gumos dirbinių fabrikai „Inkaras“ ir „Guma“, kuriuose 
1939 metais dirbo 1188 darbininkai ir tarnautojai. 

Mieste vyko kapitalų koncentracija, pramoninio kapita- 
lo jungimasis su bankiniu. Stambiausieji Kauno kapitalis- 
tai — Vailokaitis, Tilmansas, Soloveičikas ir kiti — kartu 
buvo bankininkai arba įtakingi bankų akcininkai bei bad“ 
kų valdybų nariai. 

Kaune įsikūrę įvairūs monopolistiniai susivienijimai 
(, Pienocentras", „Lietūkis“, „Lietuvos cukrus“, „Maistas“ 
ir kiti) suėmė į savo rankas pieno, mėsos ir kitų žemės 
ūkio produktų perdirbimą ir eksportą. Šiuos monopolisti- 
nius susivienijimus rėmė valstybė, įdėdama į juos nema- 
ža valstybinių lėšų, nors didžiausią pelną iš jų gaudavo 
patys kapitalistai. 

Nors Kauno pramonė buržuazijos valdymo laikotarpiu, 
veikiant aštriai kapitalistinei konkurencijai, kiek sustam- 
bėjo, tačiau vis dar buvo labai smulki. Didelė įmonių da- 
lis buvo amatininkiško pobūdžio, techniškai atsilikusi. 
1939 metų pradžioje iš 409 įmonių tik šešiasdešimtyje dir- 
bo daugiau kaip po 50 darbininkų. 289 įmonės turėjo nuo 
9 iki 19 darbininkų ir tarnautojų kiekviena. 

Kaunas buvo didelių socialinių kontrastų miestas. Jo 
ekonomiką draskė gilūs vidiniai kapitalizmo prieštaravi- 
mai. 

Keletas Lietuvos kapifalistu-milijonieriu —  Vailokai- 
tis, Lapénas, Karvelis ir kiti — valdé stambiausias miesto 
įmones, Negailestingai išnaudodami miesto darbo žmones, 
jie susikrovė didžiulius kapitalus. 

Be savosios buržuazijos, miesto darbo žmones žiauriai 
išnaudojo ir užsienio kapitalistai, kurie nevaržomai šei- 
mininkavo Kaune, pasiglemžę didesnę pusę stambiausių 

pramonės įmonių. Tokios pramonės šakos, kaip popieriaus, 
degtukų, elektros energijos gamyba, buvo užsienio kapi- 
talistų rankose. Antai Juliaus Janonio v. popieriaus fabri- 
kas priklausė švedų kapitalistams, elektrinės — belgų ka- 
pitalistams, degtukų gamyba — švedų kapitalistams ir t. t. 

Užsienio kapitalistai, sunkdami iš šių įmonių didelį pel- 
ną, išveždavo į užsienį žymią dalį nacionalinių pajamų, 
kurios galėjo būti panaudotos gamybai plėsti. Todėl užsie- 
nio kapitalo viešpatavimas stabdė miesto pramonės augi- 
mą, didino darbo žmonių išnaudojimą. 

Pelnai buvo tikrai pasakiški. Švedų kapitalistams — 
Kauno degtukų fabriko šeimininkams — pagaminti vieną 
degtukų dėžutę kainuodavo 1,5 cento, o pardavinėjama 
ji buvo už 10 centų. Patys buržuaziniai laikraščiai rašė, 
kad Kaunas pasiekė elektros brangumo rekordą. Belgijos 
kapitalistai daugelį metų lupo po 1,35 lito už kilovatva- 
landį elektros energijos, nors jo savikaina buvo tik 12 cen- 
tų. 1933 metais įvykęs visuotinis Kauno gyventojų boi- 
kotas privertė užsienio kapitalistus elektros kainą suma- 
žinti iki 82 centų už kilovatvalandį. 

Kauno kapitalistų per vienerius metus gaunamas pel- 
nas vidutiniškai sudarydavo 30—40 ir daugiau procentų 
jų įdėto kapitalo. 1939 metais „Drobė“ davė kapitalis- 
tams 700 tūkstančių litų pelno (40% įdėto kapitalo), ,, Var- 
pas" — 103 tūkstančius litų pelno (3695 įdėto kapitalo), 
o „Lietuvos cukrus“ davė net 61% įdėto kapitalo. Til- 
mansas tik iš vieno savo metalo dirbinių fabriko per mé- 
nesį gaudavo vienuolika tūkstančių litų pelno, Kauno 
elektros stoties direktorius ir akcininkas Langė — dvi- 
dešimt tūkstančių litų, Juozas ir Jonas Vailokaičiai, ku- 
riems priklausė „Metalo“ fabrikas, — aštuoniasdešimt tris 
tūkstančius litų. Tuo tarpu miesto darbininkai, uždirbdami 
skatikus, dažnai iš savo uždarbio negalėdavo pragyventi 
net pusbadziu, Antai „Kauno audinių“ fabrike vidutinis 

darbininko uždarbis 1939 metais buvo 161 litas per mėnesį, 
o daugelyje įmonių dar mažesnis, pvz., „Odoje“ — 126 li- 
tai, „Žemline“ — 66 litai per mėnesį. Vidutinis mėnesinis 
Kauno darbininkų uždarbis 1938 metais, kaip nurodė „Lie- 
tuvos statistikos metraštis“, buvo 133 litai. 

Valdančioji buržuazijos klasė, uoliai tarnavusi užsienio 
kapitalistams, visaip padėjo jiems engti darbo žmones. 
Švedų monopolistams pardavinėjant degtukus Lietuvoje 
penkis kartus brangiau negu užsienyje, darbininkai ir 
valstiečiai pradėjo pirkti kontrabandos keliu atgabenamus 
iš užsienio žiebtuvėlius. Švedų kapitalistų pelnas ėmė ma- 
žėti. Jiems paspaudus, Lietuvos buržuazija apdėjo gyven- 
tojus dideliais mokesčiais... už žiebtuvėlių naudojimą. 


Kaune ponai uliavoja, 
Kaune ponai uliavoja, 
Darbininkai vis dejuoja, 
Darbininkai vis dejuoja... 


— taip prasideda viena to meto liaudies daina, atspindė- 
jusi didelius Kauno socialinius kontrastus. 

Ekonominiam gyvenimui merdint, pirmajame buržuazi- 
jos valdymo dešimtmetyje mieste beveik nebuvo statoma. 
Miestas tebebuvo labai nešvarus, neturėjo nei vandentie- 
kio, nei kanalizacijos. Namai ilgus metus stovėjo nere- 
montuojami. Net miesto centre maža buvo statoma di- 
desnių mūrinių namų; čia daugiausia stovėjo medinės 
sukrypusios lūšnos, tvartukai, skudurais apkamšytos pa- 
šiūrės. Daugelis gatvių, netgi centrinių, buvo negrįstos. Be- 
veik visi šaligatviai buvo iškloti lentomis. Pačiame miesto 
viduryje neretai sutikdavai laisvai slampinėjančias kiaules 
ir karves. „Kaunas — tai šlykštus paveikslas gražiuose rė- 
muose", — rašė laikraščiai. Tačiau buržuazija neskubėjo 
gražinti tą paveikslą. Kaunui tapus laikinąja sostine, kilo 

reikalas skubiai įrengti bent vandentiekį ir kanalizaciją. 
Tuo buvo rimtai rūpintasi dar XIX amžiaus pabaigoje. 
Prieš pirmąjį imperialistinį karą buvo paruošti projektai, 
o 1912 metais pradėti paruošiamieji vandentiekio statybos 
darbai. Tačiau po karo buržuazinė valdžia nepajėgė jų 
tęsti. Šiems klausimams spręsti buvo skirta daug posė- 
džių, pasakyta daug kalbų, tačiau dėl lėšų stokos darbai. 
nejudėjo. Buvo nutarta užtraukti stambią paskolą užsie- 
nyje, tačiau miesto savivaldybė neįstengė patenkinti už- 
sienio bankininkų iškeltų sąlygų. Todėl vandentiekio ir 
kanalizacijos statyba užtruko net iki 1930 metų. Tik 
1929 metų gruodžio mėnesį buvo atidaryta pirmoji Eigu- 
lių vandentiekio stotis. 

Didelė problema buržuaziniame Kaune buvo ir tiltų 
per Nemuną ir Nerį statyba. 1926 metų pabaigoje buvo 
numatyta pastatyti Vilijampolės tiltą. Tačiau, neturint 
` lėšų, statybą teko atiduoti koncesionieriams. Jie tiltą pa- 
statė, bet už perėjimą ar pervažiavimą pradėjo imti di- 
delius mokesčius. Už vieno žmogaus perėjimą buvo ima- 
ma 4 centai, už karvės pervedimą — 19 centų, už 
pervažiavimą vežimu — nuo 30 iki 50 centų, automobi- 
liu — nub 50 centų iki lito. 

Miesto transportas ilgą laiką taip pat buvo primityvus. 
Iki 1929 metų pavasario pagrindinė transporto priemonė 
Kaune tebebuvo „konkė“. Autobusų tuo metu mieste bu- 
vo labai mažai, be to, susisiekimas jais buvo labai bran- 
gus. 1929 metais, pagaliau panaikinus „konkę“, miestas 
turėjo apie penkiolika senoviškų autobusų. Tačiau gat- 
vių grindinys buvo toks duobėtas, kad autobusai greitai 
gesdavo, todėl kursuodavo vos keletas. 

Žymiai daugiau statyti imta antrajame buržuazijos val- 
dymo dešimtmetyje. Kapitalistai, negailestingai išnaudo- 
dami miesto darbo žmones, susikrovė didelius kapitalus. 
Įkūrus mieste įvairias ministerijas ir kitas valstybines 

įstaigas, atsirado daug dosniai apmokamų valdininkų, ku- 
rie, be to, pralobdavo ir iš įvairių machinaciju. Ši „lai- 
kinosios sostinės“ grietinėlė statėsi sau namus bei vilas. 

Poetas Teofilis Tilvytis 1934 metais poemoje „Dičius“ 
šitaip aprašė tuometinio Kauno statybą: 


Lenda kaip iš maišo ylos 
Nuosavos baltutés vilos, 
Rémais azuolo juodais, 
Neteisétais pagrindais. 


Supdams Nemuną ir Neri, 
Kaunas skamba, Kaunas žėri 
Ir naujų namų stogais 

Varo kraštą ubagais... 


Kaunas augo, plėtėsi. Tačiau statyta labai chaotiškai, 
be jokių planų. Miesto savivaldybei visai nerūpėjo, kaip 
ir kur statoma. Todėl, sakysime, Žaliakalnyje, kuris bur- 
žuazijai valdant labiausiai išaugo, daugelis gatvių vin- 
giuotos, namai pastatyti pakrikai. 

Miestui neplaningai augant, ne tik nebuvo sukurta įdo- 
mesnių architektūrinių ansamblių, bet ir daugelis senųjų 
smarkiai sužaloti. Todėl Kauno gatvės yra įvairių archi- 
tektūrinių elementų mišinys. Namai ir įmonės buvo stato- 
mi, atsižvelgiant į atskirų kapitalistų bei miesto „galvų“ 
norus, o ne į kultūringo šių laikų miesto reikalavimus. 
Prie Valstybinio teatro įsisteigė lentpiūvė, muziejaus 
langai žvelgė į elektros stoties kaminą; gražūs Nemuno 
ir Neries krantai buvo apleisti, užteršti. Stambiausi mies- 
to milijonieriai — Vailokaitis, Karvelis, Soloveičikas ir 
kiti — statydinosi daugiaaukščius namus tik pačiame 

miesto centre, o pakraščiuose, kur gyveno daugiausia 
darbininkai, nebuvo nei vandentiekio, nei kanalizacijos, 
o kai kur ir elektros šviesos. Žemės sklypai mieste pri- 
klausė privatiems savininkams, kurie, paspartėjus staty- 
bai, kiek įmanydami jais spekuliavo. Jeigu iki pirmojo 
imperialistinio karo miesto centre vienas kvadratinis met- 
ras žemės kainuodavo vidutiniškai 25 litus, tai jau 1928— 
1930 metais jo kaina pašoko iki 500 litų. Todėl, nors mies- 
to centre dar buvo nemaža laisvų vietų, statybos daugiau 
plėtėsi miesto pakraščiuose, kur žemės sklypai buvo žy- 
miai pigesni. Buržuazijos valdymo metais smarkiai išaugo 
Vilijampolė, Šančiai; ypač daug naujų namų iškilo Ža- 
liakalnyje. Nuo 1919 metų iki 1939 metų miesto plotas 
padidėjo 2,4 karto — iki 39 kvadratinių kilometrų. 

Nors paskutiniais buržuazijos valdymo metais Kaune 
buvo pastatyta nemaža keliaaukščių namų, išgrįstos pa- 
grindinės gatvės, tačiau iki pat 1940 metų miesto centre 
dar riogsojo labai daug medinių lūšnų; daugiau kaip 40 
procentų gatvių buvo visai negrįstos. 1939 metų lapkri- 
čio mėnesį „XX amžius“ rašė, kad nė viename didesnia- 
me mieste nėra tokių blogų šaligatvių, kaip Kaune, kur 
net centrinėse gatvėse galima prisemti batus. Beveik pu- 
sei miesto gyventojų buvo neprieinamas vandentiekis. 
Iki 1940 metų kanalizaciją turėjo vos 26 procentai gatvių. 

Mieste visą laiką buvo aštri butų krizė. Dar labiau ji 
paaštrėjo paskutiniaisiais buržuazijos valdymo metais. 
Miesto savivaldybė butų fondo neturėjo. Butų ūkis buvo 
privačių savininkų rankose, kurie plėšdavo nežmoniškus 
nuomos mokesčius. Štai Kauno miesto statistikos biuro 
1940 metų kovo mėnesio duomenys: Senamiestyje dviejų 
kambarių buto nuoma mėnesiui kainavo iki 200 litų, tri- 
jų kambarių — iki 275 litų, Naujamiestyje (miesto cent- 
re) dviejų kambarių nuoma — 200 litų, trijų kambarių — 
iki 300 litų; Žaliakalnyje dviejų kambarių — 130—175 

litai, trijų kambarių — 200—250 litų. Tokios pasakiškai 
aukštos butų nuomos kainos ryškiai atspindėjo sunkią 
butų krizę buržuaziniame Kaune. Šios krizės negalėjo 
nuslėpti né buržuazinė spauda. 1939 metais „Tautos ūkis“ 


rašė: „... už tokį buta, už kokį mes Kaune mokame 3 600 It. 
per metus, kitose Europos valstybių sostinėse netoli 
miesto centro prisieitų mokėti 1.200— 1.800 1t."; ,,... mes 


jau priéjome prie to, kad vidutinis tarnautojas ar valdi- 
ninkas beveik visą savo uždarbį turi išleisti buto nuomai 
apmokėti“. O juk valdininkai ir tarnautojai gaudavo žy- 
miai didesnį atlyginimą negu darbininkai. Todėl tik ma- 
ža gerai apmokamų kvalifikuotų darbininkų grupė pajėg- 
davo nuomotis pakenčiamus butus. Pagrindinė darbininkų 
masė gyveno įvairiose priemiesčių lūšnose, rūsiuose, 
sandėliuose. Kaunas buržuazijai šeimininkaujant garsėjo 
„Brazilka“ ir kitais apleistais priemiesčiais, kur darbinin- 
kų gyvenamos landynės sudarydavo ištisus kvartalus. 

Buržuazinė spauda nuolat rašydavo, kad miesto savival- 
dybė stengiasi išspręsti butų klausimą, organizuoja butų 
kolonijas darbininkams. Iš tikrųjų, jau 1926 metais viena 
tokia „pigių butų kolonija“ buvo atidaryta Kapsų — Molėtų 
gatvių kampe, buvusių kareivinių barakuose. Tačiau net 
„Lietuvos aidas“ rašė, kad tie butai buvo visai netinkami 
gyventi, nors miesto savivaldybei už butą šiuose bara- 
kuose reikėjo mokėti iki 80 litų per mėnesį. Ši „butų“ 
kolonija buvo taip aplūžusi, kad po keleto metų visai su- 
griuvo. 

Dvi butų kolonijas darbininkams miesto savivaldybė 
įkūrė... Kauno antrajame ir trečiajame fortuose. „Butai“ 
fortuose buvo siaubingi. „Šių butų negalima net butais 
pavadinti, — rašė pats „Lietuvos aidas“, — yra tai kaž- 
kokios pirmykščių žmonių landynės: visur per sienas var- 
va, kazematuose kažkoks rūkas, cementinės grindys šla- 
pios arba tiesiog apdengtos storu šlapio purvo sluoksniu, 

S. Néries gatvé 1924 m. 


Nemuno krantiné po pirmojo pasaulinio karo 

Buržuazija statėsi mūrinius 

„Brazilka“ griaunama (1940 m.), 


Įvairiomis kalbomis išrašė prieš mirtį IX forto sienas 
fašistinių žvėrių aukos 


K de bi A 


IX forte fašistų nužudytų žmonių daiktai 


Tarybinių karo belaisvių koncentracijos stovykloje ( 
(buv. kalinio piešinys) 


HS Sakso 


h 
I 


Nuo hitlerininkų rankos žuvę 
Kauno komjaunuoliai — Tarybų 
Sąjungos Didvyriai A. Čeponis, 
J. Aleksonis, H. Borisa 


aa 
rr. 


' ; 2 MEOS 
NT 


Mieste po karo audros 


kai kurios landynės, pavasarį sniegui tirpstant arba va- 
sarą ir rudenį palijus, vandens užpilamos, nes jų viršai 
vokiečių sviedinių suardyti, įgriuvę; kazematai niekados 
nemato saulės... Kai kurie kazematai susisiekia tamsiais 
ar pustamsiais koridoriais, kuriuose yra pavojingi šuli- 
niai... yra ir absoliučiai tamsių, klaikių laiptų, kurie veda 
į buvusius „kulkosvaidžių lizdus“, kur dabar gyvena su 
daugybe vaikų dideliausi nuskurdéliai". Miesto savival- 
dybė ne tik negalėjo išspręsti aštrios butų krizės, bet nė 
nepalengvino jos. Ne tuo tikslu ir buvo atidaromos „pigių 
butų“ kolonijos. Savivaldybė, už, palyginti, didelius mo- 
kesčius išnuomodama darbo žmonėms sulūžusius barakus 
ir fortų kazematus, stengėsi ne palengvinti darbo žmonių 
būklę, o nors kiek palopyti savo skylėtą biudžetą. 
Buržuazijai valdant, daug kauniečių, skurdo ir vargo 
persekiojami, bėgo iš savo gimtojo miesto, emigravo į 
užsienį. Kauno gatvėmis vaikščiojo tūkstančiai bedar- 
bių. Oficialiais buržuazinės statistikos duomenimis, vien 
1934 metais mieste buvo 20 tūkstančių bedarbių darbinin- 
kų ir tarnautojų. Kaune buvo daugybė elgetų, invalidų ir 
šiaip kapitalistinio gyvenimo suluošintų žmonių. „Lietuvos 
žinios“ 1934 metais rašė, kad įvairių beturčių, reikalingų 
socialinės globos, mieste yra apie penkiolika tūkstančių. 
1939 metų pabaigoje pats miesto burmistras S. Rusteikis 
pranešė, kad „beturčių“ skaičius mieste jau padidėjęs iki 
22 tūkstančių žmonių. Tačiau socialinei globai miesto sa- 
vivaldybė skirdavo tik trupinius. 1939 metais tiesioginiams 
socialinio aprūpinimo reikalams buvo skirta 600 tūkstan- 
čių litų. Padalijus juos dvidešimt dviem tūkstančiams 
žmonių, kiekvienam teko vos po du litus septyniasdešimt 
centų per mėnesį. Iš tikrųjų žmonių, reikalingų socialinės 
paramos, buvo žymiai daugiau, negu skelbė miesto bur- 
mistras. Didelė dalis invalidų, netekusių sveikatos arba nu- 

karšusių beglobių žmonių negaudavo jokių pensijų nei 
pašalpų. 

Palyginus su visa Lietuva, Kaune buvo nemaža ligoni- 
nių ir gydytojų. 1938 metais mieste veikė 25 ligoninės, 
dirbo 355 gydytojai (be stomatologų). Tačiau 80 procentų 
ligoninių buvo privačios, gydytojas už vizitą imdavo vi- 
dutiniškai 10—15 litų, peršvietimas rentgenu kainavo 10— 
25 litus, už vienos dienos išlaikymą ligoninėje reikėjo 
mokėti iki 15 litų. Labai brangios būdavo operacijos, gim- 
dymas ligoninėje. Nenuostabu, kad apie 70 procentų mo- 
terų Kaune gimdydavo be gydytojo pagalbos. 

Aršus darbo žmonių išnaudojimas, sunkios gyvenimo 
sąlygos, medicininio aptarnavimo brangumas trumpino 
darbo žmonių amžių, luošino juos, anksti varė į kapus. 
Per visą buržuazijos valdymo laikotarpį mieste buvo di- 
delis gyventojų mirtingumas. 1939 metais iš tūkstančio 
gyventojų mirė vidutiniškai 13,5 žmonių. Net oficialūs 
buržuazinės Lietuvos statistikos duomenys rodo, kad Kau- 
ne tik nedidelė gyventojų dalis mirdavo dėl senatvės. 
Dauguma mirdavo nuo įvairių, ypač užkrečiamų, ligų. 
Antai iš 1936 metais Kaune mirusių 1469 žmonių se- 
natve mirė tik 75, t. y. penki procentai. Beveik šešis 
procentus sudarė nusižudžiusieji ir nužudyti bei mirusieji 
dėl neišaiškintų priežasčių. Apie 90 procentų mirė nuo 
įvairių ligų (tame tarpe 56 procentai — nuo tuberkulio- 
zės, plaučių ir žarnų uždegimo bei širdies ir vėžio ligų). 

Švietimas ir kultūra buržuazijai taip pat mažai terūpė- 
jo; dažniausiai į juos buvo kreipiama tik tiek dėmesio, 
kiek tatai buvo naudinga buržuazijos interesams. 

Paskutiniaisiais buržuazijos valdymo metais spaudoje 
ir įvairiuose susirinkimuose buvo ypač dažnai keliama 
mintis, kad Lietuvai, esą, „mokytų žmonių“ jau pakanka, 
kad reikia mažinti mokymo įstaigų, mokinių ir studentų 

skaičių. Ši buržuazijos antinacionalinė politika ryškiai at- 
sispindėjo ir Kauno mokymo įstaigų gyvenime. 

Fašistinė Lietuvos vyriausybė 1931 metais „reformavo“ 
Kauno universitetą: padidino mokestį už mokslą, panai- 
kino dalį katedrų, sumažino profesorių skaičių. Nuo 
1932 metų studentų skaičius universitete pradeda smar- 
kiai mažėti: jis sumažėjo nuo 4,5 tūkstančio 1932 metais 
iki 3 tūkstančių 1939 metais (kartu su laisvais klausyto- 
jais). Kauno Aukštieji fizkultūros kursai 1938 metais buvo 
visai uždaryti. 1930 metais specialiose aukštesniosiose 
Kauno mokyklose mokėsi 2796, o 1938 metais — tik 
1257 mokiniai. 

1938 metais mieste veikė 20 gimnazijų ir progimnazijų, 
kuriose mokėsi vos 5300 mokinių. Daugelis mokyklų bu- 
vo privačios. Iš dvidešimties gimnazijų ir progimnazijų 
tik aštuonios buvo valstybės išlaikomos. Didelę dalį pri- 
vačių mokyklų globojo ir išlaikė bažnyčios ar vienuoly- 
nai: šv. Kazimiero seserų kongregacijos gimnaziją, jėzuitų 
gimnaziją, Jėzaus širdies kongregacijos progimnaziją 
ir kt. Visose mokyklose klestėjo scholastika ir obsku- 
rantizmas, visur buvo privalomas religijos dogmų dės- 
mokyklas, 

Nors nuo 1931—1932 metų pradėta siaurinti mokymo 
įstaigas ir mažinti jose Mokinių ir studentų skaičių, Kau- 
ne vis gausėjo inteligentų bedarbių, kurių buržuazija 
negalėjo aprūpinti darbu pagal specialybę. 1931 metais 
Kauno miesto savivaldybei buvo įteikta 367, 1932 me- 
tais — 844, o 1934 metais — net 2200 bedarbių inteli- 
gentų pareiškimų darbui gauti. 

Pažangių studentų laikraštis „Antifašistas“, leistas po- 
grindyje, 1936 metais rašė: „Nežiūrint to, kad nedaug 
mokyklų išleidžia inteligentus, kasmet šimtai atsiduria 
gatvėj. Odontologės dirba „Kauno audinių“ audėjomis; 

teisininkės — „Pienocentre“ padavėjomis, pardavinėja 
pieno šampaną; humanitarai konduktoriauja Kauno auto- 
busuose, technikai archyvuose bylas siuvinėja, o ekono- 
mistai skalbyklose baltinius lygina". 

Kaune, kaip ir visoje buržuazijos valdomoje Lietuvo- 
je, buvo gausiai platinama geltonoji spauda, kinoteatruose 
rodomi daugiausia iš JAV įsivežti menkaverčiai nuoty- 
kių arba gangsteriški kinofilmai. Kalbos apie lietuviško- 
sios kinematografijos sukūrimą taip ir liko kalbomis. Bur- 
žuazinė spauda, literatūra ir menas skleidė religinį 
fanatizma ir buržuazinį nacionalizmą, propaguodavo Va- 
karu Europos kapitalistiniu valstybiu gyvenimo büda, vi- 
saip $meizdavo Tarybu Sajunga, jos socialistine santvar- 
ką. Buržuazija visomis priemonėmis stengėsi aptemdyti 
darbo žmonių revoliucinę sąmonę, įtvirtinti savo viešpa- 
tavimą. 

Tačiau buržuaziniame Kaune buvo ir kita, pažangi, 
darbo žmonių interesus atstovaujanti kultūra, Miesto pa- 
žangiosios inteligentijos dėka kultūrinio darbo srityje 
Kaune buvo pasiekta tam tikrų laimėjimų. Mieste gyveno 
ir kūrė pažangūs lietuvių tautos rašytojai — Petras Cvir- 
ka, Salomėja Nėris, Juozas Baltušis, Antanas Venclova, 
Teofilis Tilvytis, dailininkas Stepas Žukas ir daugelis ki- 
tų meno ir kultūros veikėjų. Buvo leidžiama keletas 
pažangesnių laikraščių ir žurnalų, kuriuose aktyviai bend- 
radarbiaudavo pažangieji rašytojai, menininkai. Valstybi- 
niame teatre, dirbusiame sunkiose sąlygose, buvo pastaty- 
ta nemaža pasaulinės klasikos, tame tarpe ir rusų klasikų, 
veikalų. 

Dar 1921 metais komunistų pastangomis Kaune buvo 
išleisti poeto revoliucionieriaus J. Janonio raštai, kurie 
ėjo iš rankų į rankas. Mieste veikė LKP CK pogrindinės 
spaustuvės, spausdinusios komunistinę literatūrą, kuri bu- 
vo platinama visoje respublikoje. 

Tačiau tik 1940 metais, kai Lietuvos liaudis nuvertė 
nekenčiamą buržuazinę-fašistinę diktatūrą ir paskelbė 
Lietuvą socialistine respublika, iš pagrindų pasikeitė kraš- 
to ekonominis gyvenimas, atsivėrė nauji, platūs horizon- 
tai mūsų kultūrai ir menui. 

1940—1941 METAI KAUNE 


J au pirmosiomis tarybinės santvarkos dienomis miesto 
darbo žmonės, Komunistų partijos vadovaujami, ener- 
gingai ėmėsi socialistiškai pertvarkyti ekonominį bei kul- 
tūrinį gyvenimą. 

Netrukus buvo paskelbti įstatymai dėl bankų ir stam- 
biosios pramonės nacionalizavimo. Kaune buvo nacionali- 
zuoti stambiausi bankai ir visos pramonės įmonės, kuriose 
dirbo daugiau kaip po dvidešimt darbininkų. Taip buvo 
padėtas pagrindas socialistiniam sektoriui miesto pramo- 
nėje, pakirstos stambiųjų išnaudotojų ekonominės šak- 
nys. 

1941 metų vasario mėnesį Kaune įvyko penktasis Lie- 
tuvos Komunistų partijos suvažiavimas. Pagrindinis už- 
davinys, kurį iškėlė suvažiavimas respublikos liaudies 
ūkiui išvystyti, — tai krašto industrializacija. Suvažiavi- 
mas nurodė, jog reikia likviduoti visų pramonės įmonių 
techninį atsilikimą, susmulkėjimą, chaotiškumą, aprūpin- 
ti visas pramonės šakas nauja technika ir įrengimais, re- 
organizuoti ir išplėsti veikiančias bei anksčiau neveikusias 
įmones, išvystyti statybinių medžiagų pramonę, daugiau 
gaminti plataus vartojimo reikmenų. 

Vykdant suvažiavimo nutarimus, mieste buvo atliktas 
didelis darbas: reorganizuojamos, stambinamos pramonės 
įmonės, didinamas jų gamybinis pajėgumas. Buržuazijai 
valdant, daugelyje smulkių įmonių, kaip kokiuose mažuo- 
se kombinatuose, buvo gaminama įvairiausia produkcija. 
Tai ypač ryšku tekstilės pramonėje. Antai „Fortūna“, tu- 

rėjusi tik dvidešimt staklių, audė šilką, medvilnę, vilną 
ir įvairius kitus audinius. Beveik visose trikotažo įmo- 
nėse veikė ir po keletą kojinėms megzti mašinų. Pana- 
šiai buvo ir mcialo apdirbimo fabrikuose. Pavyzdžiui, 
„Neris“ gamino viską, pradedant vinimis ir baigiant garo 
katilais. Tačiau vinių cechai buvo ir „Livielos“, „Metalo“ 
bei kituose fabrikuose, 

Nacionalizavus pramonės įmones, buvo galima sėkmin- 
gai jas reorganizuoti, sujungti vienodus cechus bei vie- 
nodo profilio fabrikus, specializuoti gamybą, panaikinti 
konkurenciją bei amatininkiškumą pramonėje — trumpai 
tariant, iki šiol chaotiškam ūkiui suteikti planingo vys- 
tymosi pobūdį. 

Tokie fabrikai, kaip „Vilnų tekstilė“, „Kamgarno ver- 
pykla" ir „Lima“, buvo sujungti į vieną stambią įmonę — 
tekstilės kombinatą. Įvairių įmonių mašinos šilkui austi 
buvo sukoncentruotos „Kauno audinių“ fabrike. „Kauno 
audiniai“ jau pirmaisiais tarybiniais metais tapo vienu iš 
stambiausių šilko audimo fabrikų respublikoje; darbinin- 
kų skaičius jame padidėjo iki 850 žmonių, o 1941 metais 
turėjo išaugti iki 1040 žmonių. 

Daugelis Kauno miesto įmonių buržuazijos valdymo me- 
tais buvo apleistos, neturėjo tinkamų darbo sąlygų, rei- 
kiamos saugumo technikos ir t. t. Imkime kad ir „Dro- 
bės“ vilnonių audinių fabriką, kurį mėgo reklamuoti 
Lietuvos buržuazija. Šios įmonės cechai buvo labai ankš- 
ti, neturėjo ventiliacijos, apretūros cecho duobėtose ce- 
inentinése grindyse telkSodavo nuo plaunamos medžiagos 
subėgęs vanduo, nepakenčiamai dvokė, medinės lubos 
(viršuje veikė kitas cechas) buvo įpuvusios ir galėjo grei- 
tai įlūžti. Tačiau „Drobės“ kapitalistai, vaikydamiesi pel- 
no, nesirūpino sąlygomis, kuriose dirbo fabriko darbi- 
ninkai. 1940 metų rudenį, nacionalizavus įmonę, buvo 
pradėti dideli ,Drobės“ gamybinių pastatų rekonstravimo 

darbai bei papildomų pastatų statyba. Rekonstravus fab- 
riką, buvo numatyta žymiai pagerinti darbo sąlygas, ke- 
leriopai padidinti įmonės gamybinį pajėgumą. Jeigu 
1940 metais „Drobės“ fabrike dirbo 400 darbininkų, tai 
jau 1941 metais darbininkų skaičius buvo didinamas iki 
970 žmonių, o visiškai baigus rekonstruoti fabriką, turėjo 
padidėti net keturis kartus. 

Dideli rekonstrukcijos bei kapitalinio remonto darbai 
buvo pradėti Petrašiūnų silikatinių plytų fabrike ,Bitu- 
kas“, ,Aleksoto", „Neries“ ir kituose fabrikuose. 

Rekonstruojant bei remontuojant įmones, buvo sten- 
giamasi išplėsti jų gamybinį pajėgumą, didinti gamybą. 
Įmonės, kurios buržuazijos valdymo metais dirbo nepilnu 
galingumu, tris keturias dienas per savaitę, dabar, bro- 
liškoms tarybinėms respublikoms padedant, buvo aprū- 
pintos žaliava ir pradėjo dirbti įtemptai, dviem ar net 
trim pamainomis ištisą savaitę. 1938 metais įsteigtas Pet- 
rašiūnuose stiklo fabrikas „Elnis“ jau tų pačių metu gale 
sustojo ir pusantrų metų visai neveikė. Dabar šis fab- 
rikas pradėjo dirbti pilnu tempu, net trimis pamainomis. 
Pradėjo veikti anksčiau stovėjęs tabako fabrikas ,„Kon- 
tinental" ir kiti. „Inkaro“ fabrike 1940 metais dirbo 400 
darbininkų, o 1941 metų gale šios įmonės darbininkų skai- 
čius turėjo išaugti iki 1200. 1941 metais Kauno pramo- 
nės įmonėse turėjo dirbti aštuoniolika tūkstančių žmonių. 

Sparčiai plečiant planingą socialistinę gamybą, jau pir- 
mMaisiais mėnesiais daugelis bedarbių buvo įtraukti į dar- 
bą pramonės įmonėse, statyboje, transporte, prekyboje. 
Susidarė realios galimybės visai panaikinti skaudžiausią 
darbininkų rykštę — nedarbą, kuris iki tol Kaune buvo 
neišsprendžiama socialinė problema. 

1941 metais nedarbas Kaune buvo beveik visai likvi- 
duotas. Kita vertus, kaskart vis labiau trūko kvalifikuotų 
darbininkų. Buržuazijai valdant, Kaune nebuvo jokių špe- 

cialių mokyklų kvalifikuotiems darbininkams ruošti; jmo- 
nėse veikė vadinamoji „gizelių“ sistema. Todėl jau pir- 
maisiais tarybiniais metais Kaune, kaip ir kituose dides- 
niuose respublikos miestuose, buvo steigiamos darbo re- 
zervų mokyklos. Netrukus pradėjo veikti trys tokios mo- 
kyklos. Be to, atsidarė metalistų, elektrotechnikų, staty- 
bininkų ir daugelis kitokių kursų, kurie pradėjo ruošti 
kvalifikuotus darbininkus pramonei ir statybai, 

Kauno miesto pramonės įmonių darbininkai, Komunistų 
partijai pašaukus, pirmą kartą miesto istorijoje įsijungė į 
socialistinį lenktyniavimą. Didžiosios Spalio socialistinės 
revoliucijos 23 metines dauguma miesto įmonių sutiko 
su žymiais laimėjimais. 

Pertvarkant socialistiniais pagrindais miesto pramonę, 
kartu buvo nacionalizuojamos bei reorganizuojamos ir 
prekybos įmonės. Nacionalizuotos miesto prekybos įmo- 
nės pirmiausia buvo perduodamos kooperatyvams, kurie 
jau turėjo stambių prekybinių susivienijimų veiklos pa- 
tyrimą. Apie 90 urminių prekybos įmonių perėmė „Liet- 
ūkis“. „Parama“ Kaune perėmė daugiau kaip šimtą 
parduotuvių, jų tarpe odos, avalynės, geležies, manufak- 
tūros ir kitų reikmenų. Mieste buvo kuriama plati vals- 
tybinės prekybos sistema, 

Jau pirmomis dienomis visame prekybos tinkle buvo 
suvienodintos prekių kainos. Valstybinės prekybos siste- 
ma išgelbėjo darbo žmones nuo privačių pirklių ir ko- 
mersantų lupikavimo ir spekuliacijos. 

Pirmaisiais Tarybų valdžios mėnesiais, panaikinus priva- 
tinę gamybos įrankių bei priemonių nuosavybę, pertvar- 
kius miesto ekonomiką socialistiniais pagrindais, panaiki- 
nus įvairius mokesčius, labai pakilo materialinė darbo 
žmonių gerovė. Darbininkų ir tarnautojų atlyginimas 
padidėjo nuo 10 iki 50 procentų; kartu padidėjo ir jų 
perkamoji galia. 1939 metų rugsėjo mėnesį ,,Pienocentro" 

parduotuvės Kaune pardavė 68 tūkstančius kilogramų 
sviesto, o 1940 metų rugsėjo mėnesį — 158 tūkstančius 
kilogramų. Per tą patį laikotarpį Kaune buvo parduota 
tris kartus daugiau mėsos produktų, beveik trigubai dau- 
giau — manufaktūros dirbinių. 

Tarybų valdžia labai rūpinosi aštrios butų problemos 
išsprendimu. Jau pirmaisiais mėnesiais darbininkai buvo 
perkeliami iš „Brazilkos“ ir kitų priemiesčių landyniu į 
patogius nacionalizuotus butus. Buvo žymiai sumažintas 
butų nuomos mokestis, 

Tačiau, norint visiškai išspręsti butų klausimą, reikėjo 
statyti, labai daug statyti. Apytiksliai skaičiuojant, mies- 
to darbo žmonėms trüko maždaug penkių tūkstančių vi- 
dutinių (po du kambarius) butų. Liaudies vyriausybė 
energingai ėmėsi gyvenamųjų namų statybos, paskyrė jai 
daug lėšų. Netrukus Griunvaldo gatvėje išaugo didžiu- 
liai trijų aukštų namai. Buvo pradėta statyti gyvenamuo- 
sius namus darbininkams Vilijampolėje ir kituose prie- 
miesčiuose. 

Nemaža nuveikta švietimo ir kultūros baruose. Švieti- 
mo srityje tarybinis Kaunas paveldėjo liūdną palikimą. 


Kauno universitete — didžiausioje tuometinėje Lietuvos 
aukštojoje mokykloje, kur mokėsi apie 80 procentų visų 
Lietuvos studentų, —- iki tol labiausiai klestėjo teologijos 


fakultetas, ruošęs klerikalų kadrus. Mieste veikė žymiai 
mažiau gimnazijų negu bažnyčių. Labai siauras buvo pra- 
dinių mokyklų tinklas. Už mokslą reikėdavo mokėti di- 
delius mokesčius, brangiai kainuodavo vadovėliai ir moks- 
lo priemonės. Todėl darbo žmonių vaikams mokslas buvo 
beveik neprieinamas. Tatai patvirtina ir pačios buržuazi- 
nės statistikos duomenys. Štai Kauno universitete 1940 me- 
tų pavasario semestre buvo užregistruota tik šeši procen- 
tai darbininkų vaikų. Pagrindinė studentų masė buvo aukš- 
tų valdininkų, kapitalistų ir šiaip turtingųjų vaikai. 

Pirmaisiais tarybiniais metais Kauno universitetas bu- 
vo iš pagrindų reorganizuotas. Universiteto teologijos- 
filosofijos fakultetas buvo likviduotas, o technikos fakul- 
tetas — išplėstas. Buvo atidaryti technologijos ir statybos 
fakultetai. Tarybų valdžia atidavė chemijos-technolo- 
gijos fakultetui didelius buvusios krašto apsaugos minis- 
terijos tyrimų laboratorijos rūmus Žaliakalnyje. Pirmą 
kartą universiteto durys buvo plačiai atvertos darbo žmo- 
nių vaikams. Jau 1940 metais į Kauno universitetą buvo 
priimta beveik keturis kartus daugiau studentų negu 
1939 metais. 

Iš esmės pagerėjo studentų materialinė būklė, Dau- 
geliu: studentų buvo suteikti bendrabučiai, Žymiai pa- 
didintas stipendijų skaičius. 1939 metais studijavusiems 
medicinos ir technikos fakultetuose buvo duotos 61,5 sti- 
pendijos, o 1940 metais — 1111 stipendijų, taigi 18 kartų 
daugiau. 

Lietuvos buržuazija, nuolat kalbėdama apie inteligen- 
tijos „perteklių“, net savo buvusioje laikinojoje sostinėje 
paliko daug visai beraščių arba mažaraščių žmonių. At- 
kūrus Tarybų valdžią, Kaune buvo užregistruota dau- 
giau kaip 13 tūkstančių beraščių ir mažaraščių gyventojų. 

Todėl jau pirmomis tarybinės santvarkos dienomis bu- 
vo skiriamas rimtas dėmesys liaudies švietimui. Kaune, 
kaip ir visuose respublikos miestuose ir kaimuose, buvo 
įvestas visuotinis beraščių ir mažaraščių mokymas. Ne- 
raštingumo likvidavimas buvo labai svarbus politinės 
reikšmės uždavinys, susijęs su krašto socialistinės kultū- 
ros ugdymu. 

Labai susirūpinta suaugusiųjų švietimu. Kaune veikė 
vienintelė buržuazinėje Lietuvoje suaugusiųjų gimnazija, 
bet ir ji buvo privačiose rankose. Paskutiniais buržuazijos 

valdymo metais joje mokėsi 111 mokinių; taigi suaugu- 
siems mokslas buvo beveik neprieinamas. Tarybų val- 
džia netrukus atidarė Kaune dvi pilnas vidurines mokyk- 
las suaugusiems, kuriose mokėsi apie tūkstantį žmonių. 
Senamiestyje, Vilijampolėje, Žaliakalnyje buvo atidary- 
ta po kelias pradines mokyklas suaugusiems. Be to, vi- 
suose miesto rajonuose buvo steigiami įvairūs kursai, 
vienerių ar dvejų metų mokyklos neraštingumui likviduo- 
ti. Netrukus mieste jau veikė keturiolika tokių mokyklų 
ir vienuolika kursų, kuriuose mokėsi apie 3,5 tūkstančio 
darbininkų ir tarnautojų. Įsikūrė liaudies universitetas, 
kuris per trumpą laikotarpį gavo pustrečio tūkstančio 
darbo žmonių pareiškimų. 

Mieste buvo žymiai pagerintas medicininis aptarnavi- 
mas, įvestas nemokamas gydymas. 

Buržuaziniame Kaune veikė nemaža leidyklų ir kny- 
gynų — „Sakalo“ bendrovė, šv. Kazimiero draugijos lei- 
dykla, „Šviesos“ knygynas ir leidykla, Ptašeko knygynas 
ir leidykla, Gutmano knygynas ir leidykla ir kiti. Didelė 
dalis Kaune veikusių leidyklų ir knygynų spausdino ir 
platino daugiausia religinę arba pornografine literatūrą. 
Leidyklų ir knygynų savininkams mažai terūpėjo tikrieji 
liaudies kultūros ir švietimo reikalai: pirmiausia jie sten- 
gėsi kiek galint daugiau pasipelnyti. 

Tarybiniais metais šiai spekuliacijai knygų leidimo bei 
platinimo srityje buvo padarytas galas. Liaudies Komi- 
sarų Tarybos nutarimu buvo nacionalizuotos devynios 
knygų leidyklos ir knygynai, įsteigta LTSR Valstybinė 
leidykla, kuri rūpinosi knygų leidimu ir platinimu. Dide- 
liais tiražais buvo pradėta leisti marksizmo-leninizmo kla- 
sikų veikalai, lietuvių rašytojų geriausi kūriniai. 

Rimčiausio dėmesio susilaukė literatūra ir menas. Liau- 
dies vyriausybė, konfiskavusi buvusius milijonieriaus Vai- 

lokaičio rūmus, perdavė juos LTSR Rašytojų sąjungai. 
Čia įsikūrė rašytojų ir meno darbuotojų klubas. 

Buržuazijos valdymo metais Kauno teatras dažniausiai 
būdavo apytuštis. Dabar, kai menas tapo prieinamas dar- 
bo žmonių masėms, teatras kiekvieną dieną susilaukdavo 
gausybės žiūrovų. Be to, Kaune pirmaisiais tarybiniais 
metais buvo atidaryti dar du teatrai: Jaunojo žiūrovo, o 
vėliau ir Muzikinės komedijos (operetės). 

Per trumpą 1940—1941 metų laikotarpį miesto ekono- 
minis ir kultūrinis gyvenimas visiškai pasikeitė. Darbo 
žmonės su dideliu entuziazmu kūrė naują gyvenimą. 
Kaunas dar niekada savo istorijoje nebuvo pergyvenęs 
tokio didelio pakilimo dienų, kaip šiais pirmaisiais tary- 
binės valdžios metais. Tai buvo didžių socialistinių per- 
tvarkymų metai. Jie atvėrė neribotas perspektyvas mies- 
to ekonomikos augimui, kultūros ir mokslo klestėjimui. 

Tačiau netrukus miesto darbo žmonių kūrybinį darbą, 
kaip ir visos Tarybų šalies taikų gyvenimą, sutrikdė vo- 
kiškųjų fašistų antplūdis. Atėjo sunkūs Didžiojo Tėvynės 
karo, fašistinės okupacijos metai. 


vA aa aD A A D AE A a A a A A A LL L 


PO KARO AUDROS 


V okiškieji fašistai, okupavę Lietuvą, su įniršiu ėmė 
griauti visus jaunos tarybinės respublikos laimėjimus. 
Daugiau kaip trejus metus okupantai grobstė ir alino 
miestą. 

Hitlerininkai sunaikino daugelį miesto kultūrinių įstai- 
gų. Daug mokyklų buvo uždaryta arba paversta kareivi- 
nėmis. Buvo uždarytas Kauno universitetas, Taikomosios 
ir dekoratyvinės dailės institutas, Konservatorija ir kitos 
aukštosios bei vidurinės specialiosios mokyklos. 

Jau pirmomis okupacijos dienomis fašistai, padedami 
vietinių nacionalistų, ėmė plėšti bibliotekas, knygynus ir 
naikinti knygas. Automašinos, pakrautos knygų, rankraš- 
čių, istorinių dokumentų, važiavo į Petrašiūnų popieriaus 
fabriką, kur buvo atliekamas nusikalstamas vertybių nai- 
kinimas. 

Fašistai apiplėšė daugelį muziejų. Smarkiai nukentėjo 
okupacijos metais Zoologijos muziejus, kurio patalpas 
fašistai naudojo kariniams reikalams. Okupantai nualino 
Botanikos sodą, kurio šilinamyje vienu metu net buvo 
įsirengę alinę; daug brangių bandymų stoties instrumentų 
ir kito turto jie išdraskė ir išvežė į Vokietiją. Vokiečiai 
apiplėšė ir uždarė lietuvių poeto Maironio nama—muzieju. 

Nuo pat pirmosios dienos hitlerininkai ėmė varyti Lie- 
tuvos kolonizavimo politiką, sėjo nacionalizmą ir neapy- 
kantą lietuvių tautai, visais būdais stengėsi ją pažeminti. 
Prie Karininkų rūmų ir Centrinio pašto, prie daugelio 
miesto parduotuvių ir kavinių atsirado iškabos su užrašais: 

„Tik vokiečiams!“, „Čia perka vokiečiai!“ ir pan. Ypač 
daug tokių parduotuvių su panašiais užrašais buvo mies- 
to centre, buvusioje Laisvės alėjoje. Nemaža jų buvo 
įsteigta Vilniaus, Maironio, Mickevičiaus gatvėse ir ki- 
tur. Prie geriausių kinoteatrų, vaistinių, valgyklų ir kitų 
įstaigų taip pat buvo iškabinti užrašai: „Tik vokiečiams!“ 
Vokiečiai turėjo savo gydytojus, atskirą ligonių kasą, net 
savo atskirą teismą. 

Visose šiose parduotuvėse ir įstaigose Kauno gyvento- 
jams lietuviams buvo uždrausta net pasirodyti. 

Per trejus savo šeimininkavimo metus okupantai pada- 
rė miestui daug skaudžių žaizdų. Tačiau ypač sunkiai jie 
sužalojo miesto pramonę ir kultūrines įstaigas paskuti- 
nėmis okupacijos dienomis, traukdamiesi nuo didvyriškos 
Tarybinės Armijos smūgių. 

Prieš pasitraukdami okupantai paruošė miesto sunai- 
kinimo planą, pagal kurį ir veikė. Pirmiausia jie susprog- 
dino miesto telefono-telegrafo stotį, geležinkelio tunelį, 
Kauno radijo stotį, visus keturis tiltus per Nemuną ir 
Nerį ir kitus svarbiausius miesto ryšių mazgus. 

Ypač skaudžiai nukentėjo nuo okupantų rankų miesto 
pramonė. Mašinas ir laboratorinius įrengimus hitleriniai 
plėšikai išgabeno į Vokietiją. Antai vien iš Petrašiūnų 
popieriaus fabriko grobikai išvežė 244 (iš 300) elektros 
motorus. Ko nesuspėjo išvežti dėl verzlaus Tarybinės 
Armijos puolimo, sprogdino, degino, naikino. Buvo su- 
sprogdintos abi elektros stotys, vandentiekio stotis Eigu- 
liuose su rezervuarų Žaliakalnyje, duonos kepykla ,Pa- 
rama", sunaikinti metalo apdirbimo fabrikai „Metalas“ ir 
„Pergalė“, optikos fabrikas „Spektras“, vilnonių audinių 
fabrikas „Drobė“, gumos dirbinių fabrikai „Guma“ ir 
„Inkaras“, geležinkelio stotis ir garvežių depas, stiklo 
fabrikas „Aleksotas“, mėsos kombinatas „Maistas“, trys 
malūnų kombinatai, du muilo fabrikai ir daugelis kitų 

įmonių. Apie 60 procentų Kauno pramonės įmonių buvo 
paversta griuvėsiais ir pelenais. Fašistai išvežė visą mies- 
to autotransportą. Pirmomis dienomis po karo Kauno 
pramonė gamino tik trečdalį ikikarinės produkcijos. 

Besitraukdami okupantai išvežė arba sunaikino daug 
Kauno universiteto mokslinių įrengimų; buvo sunaikinti 
puikūs Technikos fakulteto rūmai Aleksote, V. Kudirkos 
vardo biblioteka, dideli Rašytojų namai ir daugelis kitų 
mokslo ir kultūros įstaigų. 

Smarkiai nukentėjo Vilijampolės priemiestis. Visa šiau- 
rinė Vilijampolės dalis buvo sudeginta kartu su geto kan- 
kiniais. 

Iš viso mieste buvo sugriauta daugiau kaip 600 pastatų, 
jų tarpe daugiau kaip 250 gyvenamųjų namų. 

Toks buvo Kaunas, kai 1944 metų rugpiūčio 1 dieną 
didvyriškieji Tarybinės Armijos daliniai, pergalingai 
triuškindami fašistinius grobikus, išvadavo miestą iš oku- 
pantų jungo. 

Štai ką rašė 1944 metų rugpiūčio 2 dieną P. Cvirka; 
grįžęs į Kauną: 

„= I$ tolo mes pamatėm, važiuodami nuo Rumšiškių, 
deganti Kauną. (...) Paskum pro Mickevičiaus slėnį ir ąžuo- 
lyną įvažiavome į Kauną ties geležinkelio stotimi. Tunelį 
vokiečiai iš abiejų pusių susprogdino. Iš geležinkelio sto- 
ties — tik griuvėsiai... 

Gražus, puikus artimasai miestas! Visas paskendęs ža- 
lumynuose. Nuėjau į Vienybės aikštę. Rašytojų namai 
išsprogdinti. (..) Tarp griuvėsių kabo stalai, lovos, tie- 
siog ore pakibusios, (..) ..išsprogdintos ir sudegintos vi- 
sos įmonės, fabrikai“. 


Pirmomis dienomis išvaduotas Kaunas neturėjo nei 
elektros, nei vandens, nedirbo nė viena kepykla, ne- 
veikė nė viena pramonės įmonė. 

Tačiau netrukus Kaune, broliškoms tarybinėms respub- 
likoms padedant, užvirė atstatymo darbai, 

Dar tada, kai didelėje Lietuvos dalyje tebevyko įnirtin- 
gi mūšiai su vokiškaisiais fašistais, kai erdvę nuolat rai- 
žė tarybinių lėktuvų eskadrilės, persekiodamos grobikus, 
Kauno miesto darbininkai ir inteligentija, miesto partinės 
organizacijos vadovaujami, su dideliu entuziazmu ėmėsi 
atstatinėti savo miestą. Atstatymo darbuose kauniečiai 
parodė didelį išradingumą ir atkaklumą. Darbo žmonės, 
rinkdami įvairiose vietose grobikų išdraskytas ir išmėty- 
tas detales, montavo sudėtingas mašinas, atkurdami išti- 
sus cechus. Broliškosios tarybinės tautos siuntė mūsų 
miestui statybines medžiagas, žaliavą, produktus, pramo- 
nines prekes. Netrukus mieste ėmė veikti parduotuvės, 
gyventojai buvo normaliai aprūpinami maisto produk- 
tais. Sparčiai kilo iš griuvėsių įmonės, mieste vėl suspindo 
elektros lemputės, pradėjo veikti vandentiekio stotis, 

1946 metų rugpiūčio mėnesį buvo patvirtintas penkme- 
tinis planas karo sugriautam liaudies ūkiui atkurti ir iš- 
vystyti (1946—1950). Kauno darbo žmonės, kovodami už 
pirmojo pokarinio penkmečio užduočių įgyvendinimą, 
dar sparčiau dirbo miesto atkūrimo darbą. Miesto pramo- 
nė jau pirmaisiais pokario metais buvo ne tik atkuriama, 
bet ir plečiama, modernizuojama. 

Antai okupantų sunaikinta „Metalo“ gamykla pirmojo 
pokarinio penkmečio metais buvo ne tik atstatyta, bet ir 
rekonstruota; ji pradėjo gaminti centrinio šildymo ka- 
tilus. Gamyklos pajėgumas per penkmetį padidėjo tri- 
gubai. 

Išvijus okupantus, „Drobės“ fabriko vietoje liko rūks- 
tanti griuvėsių krūva, iš kurios stypsojo tik kaminas. 
Amerikiniai kapitalistai „Drobės“ fabriką statė daugiau 
kaip keturiolika metų. Pokariniais metais fabrikas buvo 
visiškai atstatytas per tris kartus trumpesnį laiką. Penk- 


6. 81 


mečio pabaigoje fabriko gamybiniai plotai jau buvo 1800 
kvadratinių metrų didesni negu prieš karą. Žymiai dau- 
giau jis gamino ir produkcijos. Penkmečio pabaigoje 
„Drobėje“ pradėjo veikti šukuotinių vilnų cechas, kurio 
anksčiau visai nebuvo. 

Gumos dirbinių fabriką „Inkaras“ fašistai buvo paver- 
tę autoremonto baze. Visi fabriko įrengimai buvo išgrobs- 
tyti, didelė dalis mašinų išgabenta į Vokietiją, dalis iš- 
mėtyta, kai kurias mašinas okupantai buvo pervežę į 
„Gumos“ fabriką, kurį atsitraukdami susprogdino. 

Jau pirmaisiais pokariniais metais „Inkaras“ buvo at- 
statytas ir rekonstruotas į guminės ir odinės avalynės kom- 
binata, aprūpintą moderniais įrengimais. „Inkaro“ pajėgu- - 
mas per penkmetį padidėjo tris kartus. 

Kazio Giedrio vardo kailių apdirbimo fabrikas iš smul- 
kios įmonėlės pokarinio penkmečio metais pavirto stam- 
bia mechanizuota kailių apdirbimo įmone. Žymiai buvo 
išplėsti „Kauno audiniai“, „Trikotažas“, , Cotton", „Li- 
ma“ ir kiti fabrikai. Penkmečio metais buvo pastatytos 
ir naujos įmonės: medžio apdirbimo kombinatas (1945), 
laivų remonto gamykla (1945), trikotažo fabrikas , Audi- 
mas" (1945), Kauno energoremonto mechaninis fabrikas 
(1949), du duonos fabrikai (Šančiuose ir Vilijampolėje) 
ir kt. 

Sparčiai augo buržuaziniais metais apleista metalo ap- 
dirbimo pramonė. Per pokarinį penkmetį metalo apdir- 
bimo pramonės lyginamasis svoris bendrosios pramoninės 
produkcijos apimtyje padidėjo dvigubai. 

Miesto partinei organizacijai vadovaujant, jau pirmai- 
siais metais po karo plačiai įsiliepsnojo miesto darbo 
žmonių socialistinis lenktyniavimas. Kauno darbininkai, 
technikai, inžinieriai, tarnautojai ryžtingai kovojo už spar- 
tesnį miesto pramonės atkūrimą bei gamybinių planų 
įvykdymą. 

Po pirmojo pasaulinio karo Lietuvos pramonei, taigi 
reikėjo maždaug penkiolikos metų. Po antrojo pasaulinio 
karo, kurio metu miestas buvo nepalyginamai daugiau su- 
griautas, jo pramonė buvo ne tik visiškai atkurta, bet ir 
gerokai pažengė priekin jau per pirmuosius penkerius 
metus. Šiame penkmetyje bendroji miesto pramonės 
produkcija, palyginus su 1946 metais, padidėjo daugiau 
kaip tris kartus, pasiekė ir viršijo ikikarinių metų lygį. 

Po karo daugeliui atrodė, kad reikės dešimtmečių at- 
kurti fašistinių okupantų sugriautai pramonei. Tačiau at- 
statymo tempai buvo tikrai nuostabūs — tartum kažkokia 
jėga būtų padėjusi Kauno pramonei pakilti iš pelenų. Taip, 
tokia jėga buvo. Ta jėga, kurios nežinojo buržuazinė san- 
tvarka, — tarybinių tautų draugystė. Apie jos nuostabią 
galią kalba šimtai pavyzdžių. 

Antai pirmaisiais pokario metais knygų leidykloms, 
mokslo bei švietimo įstaigoms labai trūko popieriaus. 
Stambus Petrašiūnų popieriaus fabrikas, iki karo priklau- 
sęs švedų kapitalistams, stovėjo — svarbiausias mašinas 
ir įrengimus išgrobstė bėgdami fašistiniai okupantai. Kur 
reikėjo ieškoti, Kaip surasti bent dalį buvusių švediškų 
įrengimų? Pagaminti vietoje ir sumontuoti naujas reika- 
lingas mašinas taip pat buvo neįmanoma. Tačiau fabriką 
reikėjo kuo greičiau atstatyti. Ką daryti? Ir štai šiuo metu 
tikrą, tvirtą paramą suteikė ne švedų kapitalistai, o tarybi- 
nės tautos. Mūsų šalies įmonės sutiko pagaminti sudėtingą 
specialų užsakymą. Unikalius įrengimus ėmėsi gaminti Le- 
ningrado V. I. Lenino vardo gamykla „Elektrosila“, Char- 
kovo J. Stalino vardo elektromechaninių įrengimų ga- 
mykla ir kitos — iš viso daugiau kaip trisdešimt šalies 
įmonių. Per labai trumpą, vos pusantrų metų laikotarpį 
jos pagamino Kauno popieriaus fabrikui visas reikalin- 
gas mašinas ir įrengimus. Skubus užsakymas buvo atliktas 

ne tik greitai, bet ir gerai. Pasirodė, kad tarybinės mašinos 
nė kiek ne blogesnės už švedų. Jos ir dabar puikiai dirba, 
gamindamos net geresnį popierių negu švediškos mašinos. 

Taip, broliškosioms tarybinėms respublikoms pade- 
dant, Kauno pramonė sualsavo su nauja jėga. 

Vos išvijus vokiškuosius okupantus, Kaune tuoj susi- 
rūpinta švietimo bei kultūros įstaigų atkūrimu. Jau tais 
pačiais metais pradėjo veikti daugelis Kauno mokyklų. 

Per pirmuosius metus buvo atkurta ir pradėjo veikti 
dešimt gimnazijų, į kurias susirinko daugiau kaip penki 
tūkstančiai mokinių, trys progimnazijos, 38 pradinės mo- 
kyklos, atsidarė 37 vaikų darželiai. Pradėjo veikti moky- 
tojų seminarija, ekonominė mokykla, keletas amatų mo- 
kyklų bei įvairių kursų. 

Pirmaisiais pokariniais metais buvo atkurtas ir Žymiai 
išplėstas Kauno universitetas, jam sudarytos puikios dar- 
bo sąlygos. Universitetui buvo atiduoti dideli ir gražūs 
buvusio Žemės ūkio banko rūmai: 

Jaunieji bičiuliai, ar žinot, ar ne 
Tuos rūmus garsius šiandieniniam Kaune? 
Iš pilko fasado, iš formų lengvų 
Jie žiūri į mus begalybę langų. 
Stiklai, kaip gyvi, susimąstę giliai, 
Už jų čia šiandieną studentų suolai. 
(V. Reimeris) 


Šiuose puikiuose rūmuose, iš kur buržuazijos valdinin- 
kai engė kaimo darbo žmones, kurie kėlė siaubą tūkstan- 
čiams į skolas patekusių valstiečių, dabar darbininkų ir 
valstiečių vaikai pradėjo semtis mokslo žinių, kad galėtų 
kurti šviesų socialistinį gyvenimą. 

Ąžuolų kalne pradėjo veikti Taikomosios ir dekoratyvi- 
nės dailės institutas. Atsidarė konservatorija, muzikos mo- 
kykla, 

Sekančiais mokslo metais Kaune atsidarė Žemės ūkio 
akademija. Anksčiau ji buvo Dotnuvoje. Fašistiniai oku- 
pantai atsitraukdami susprogdino jokios karinės reikšmės 
neturinčius akademijos rūmus. Todėl senoje vietoje at- 
naujinti akademijos veiklos nebuvo galima. Tarybinė vy- 
riausybė šiai aukštajai mokyklai paskyrė didžiulius bu- 
vusius Žemės Ūkio Liaudies Komisariato rūmus Kaune, 
Kęstučio gatvėje. 

Pirmaisiais pokario metais buvo sparčiai atkuriami mu- 
ziejai, skaityklos, bibliotekos. Tuoj po karo Kaune pradėjo 
veikti šešios didelės viešosios bibliotekos. Respublikinei 
bibliotekai, kuri buržuaziniais metais buvo mėtoma iš vie- 
nos vietos į kitą, LTSR Liaudies Komisarų Tarybos nutari- 
mu buvo atiduoti puikūs buvusieji Prekybos ir pramonės 
rūmai Donelaičio gatvėje. Mieste vėl pradėjo veikti 
Valstybinis operos ir dramos bei Jaunimo—muzikinės 
komedijos teatrai, atidaryta nemaža klubų. Buvo sutvar- 
kytos ir pradėjo veikti II-oji ir IV-oji moterų ligoninės, 
I-oji ir VII-oji ligoninės, keturios poliklinikos, vaikų po- 
liklinika ir kitos miesto gydymo įstaigos. 

Miesto gyvenimas netrukus grįžo į normalias vėžes. Ka- 
ro žaizdos buvo sėkmingai užgydytos. Kauno pramonė 
žengė į naują galingą pakilimą. Suklestėjo kultūra. Kau- 
niečiai teisėtai galėjo didžiuotis savo nuveiktu didžiuliu 
darbu. 


PRAMONĖS ŽINGSNIAI 


U žovažius karo žaizdas, Kauno ekonomika vystėsi dar 
spartesniais tempais. Naujajame penkmetyje (1951—1955) 
toliau sparčiai augo miesto pramonė. Daugelis fabrikų bu- 
vo toliau rekonstruojami ir plečiami, kuriamos naujos 
pramonės įmonės. 

Ypač sparčiai buvo vystoma miesto sunkioji pramonė, 
kuri buržuazijos valdymo metais buvo visai sunykusi. 
Kaune sukurtos visai naujos šios pramonės šakos. 

1949 metais buvo atkurta ir sekančiais metais pradėjo 
veikti fašistinių okupantų sunaikinta „Pergalės“ gamyk- 
la (buv. Tilmanso įmonė), kuri per penktąjį penkmetį ne- 
paprastai išaugo. „Pergalė“ pirmą kartą Lietuvos istori- 
joje pradėjo gaminti sudėtingą produkciją — turbinas. 
Gamyklą statyti padėjo net trisdešimt trys Tarybų šalies 
miestai. Padedant broliškoms tarybinėms respublikoms, 
„Pergalė“ buvo aprūpinta naujausia šiuolaikine technika. 

Gamykla per trumpą laiką įsisavino 300, 500, 750, 1500 
kilovatų pajėgumo energetinių ir garo turbinų gamybą. 
Dabar „Pergalė“ gamina devynių tipų turbinas, turbosiurb- 
lius, tepalo aušintuvus, reduktorius ir kitą produkciją. 
„Pergalėje“ jau konstruojamos lietuviškos turbinos. 

Kauno turbinų gamykla — pati naujausia Tarybų Sąjun- 
goje ir vienintelė visoje Lietuvoje įmonė, gaminanti šios 
rūšies mašinas. „Pergalės“ turbinos siunčiamos į Indiją, 
į liaudies demokratijos šalis — Kiniją, Vietnamą, Rumu- 
niją, Vengriją ir kitur. 

Dar pirmajame pokariniame penkmetyje pastatyta laivų 
remonto gamykla pradėjo gaminti upių laivus. Per penk- 
tąjį penkmetį įmonė pagamino dešimtis keleivinių mo- 
torlaivių. Buvo pakeisti visi mūsų upėmis kursavę seno- 
viški garlaiviai. Vėliau laivų remonto gamykla įsisavino 
metalinių baidokų-aikštelių statybą. 1957 metais įmonė 
pagamino Šiaurės Dvinos laivininkystei 200 sėdimų vie- 
tų keleivinį laivą ,Nemunas". Tai buvo pirmas didelis 
lietuviškas laivas. 1959 metais gamykla pastatė didelį sa- 
vaeigį keltą Klaipėdai, pavadintą „Neringa“. Tai ledlaužio 
tipo laivas, kuris kursuoja tarp Klaipėdos ir Kuršių neri- 

jos. Keltas, pajėgdamas pralaužti iki 40 centimetrų storio 
ledą, gali plaukioti ir žiemą. Jis turi du 300 arklio jėgų 
galingumo variklius. Vienu metu keltas gali pervežti aš- 
tuonis sunkvežimius su kroviniais ir 140 keleivių, o be 
automašinų —- 975 keleivius. 

Gražioje Žemutinės Fredos medžių paunksmėje, ant Ne- 
muno kranto, buržuaziniais metais glaudėsi nedidelis gele- 
žinkelio dirbtuvių cechas. Po karo čia buvo įkurta liejimo- 
mechaninė gamykla, o vėliau — konteinerių gamykla. 
1958 metais vietoj jos įkurta dar viena stambi Kauno įmo- 
nė — elektros variklių gamykla „Elektra“. Kuriant 
„Elektrą“, daug padėjo Maskvos, Krasnodaro, Barnau- 
lo, Jaroslavlio ir kitų miestų gamyklos. Jauna įmonė, bro- 
liškųjų respublikų įmonėms padedant, per keletą mėne- 
sių įsisavino sudėtingą produkciją -— šeštojo gabarito 
elektros variklius. 1960 metais tokių variklių ,Elektroje" 
pagaminta apie 30 tūkstančių. Jauniausia Kauno įmonė 
sparčiai auga ir plečiasi, Jau statomi nauji didžiuliai kor- 
pusai. Įmonė bus labai mechanizuota ir automatizuota, 
joje bus gaminami ir kitų gabaritų varikliai. 

Elektros variklius Kaune gamina ir ,,Apvijos" gamykla. 
Šios įmonės gaminami varikliai skiriami tekstilės pramo- 
nei. „Apvija“ per metus pagamina apie tris tūkstančius 
elektros variklių. 

Žaliakalnyje, kur buržuaziniais metais riogsojo apgriu- 
vę namukai, o aplink telkšojo nepraeinamos balos, išau- 
go žaliuojančių medžių apsupta stambiausia respub- 
likoje dizelinių motorų įmonė. Pirmaisiais pokario metais 
-gamykla remontuodavo traktorių motorus. Vėliau įmonė 
pradėjo ir pati gaminti dizelinius motorus ir kitą produk- 
ciją. Dabar gamykla išleidžia ir sudėtingas atsargines da- 
lis traktoriams, universalius skriemulius ir kitą produkciją 
-žemės ūkiui. Tačiau pagrindinė gamyklos produkcija šiuo 
metu — vertikalinės gręžimo staklės, kurių gamyba buvo 

pradėta dar 1952 metais. Dabar įmonėje sparčiai įsisavina- 
ma sudėtingų koordinatinių tekinimo staklių gamyba. Nau- 
jomis staklėmis galima gaminti trijų mikronų tikslumo 
detales, Jau įsisavinta ir koordinatinių gręžimo staklių ga- 
myba. Ši produkcija respublikoje gaminama pirmą kartą. 
Taip buvusi dizelinių motorų įmonė tapo pirmąja Kauno 
staklių gamykla, 


Ne taip seniai mūsų respublikos keliuose pasirodė 
nedideli keleiviniai autobusai su raidėmis „KAG“. Dabar 
autobusą su šiuo ženklu galima sutikti Ukrainos, Sibiro, 
Tadžikistano keliuose. Tai Kauno autobusų gamyklos pro- 
dukcija. Kauno autobusų gamykla — vienintelė respubli- 
koje. Gamykla, anksčiau tik remontavusi autobusų kėbu- 
lus, 1956 metais pati pradėjo gaminti autobusus. Kauno 
autobusų gamykla jau išleido daugiau kaip tūkstantį au- 
tobusų. 

Prieš keletą metų mieste pradėjo veikti prekybos maši- 
nų gamykla, neseniai reorganizuota į Kauno automatiza- 
cijos priemonių gamyklą. Šios įmonės gaminius galima pa- 
matyti ne tik Lietuvoje ir įvairiuose Tarybų šalies mies- 
tuose, bet ir Bulgarijoje, Čekoslovakijoje, Mongolijoje, 
Vietname. Įmonė gamina automatinius saturatorius ga- 
mykloms ir gatvių vežimėliams, parduotuvėms, valgyk- 
loms, žuvų valymo mašinėles žuvies apdirbimo įmonėms, 
įvairius įrengimus visuomeninio maitinimo įmonėms. Ga- 
mykla pirmoji Tarybų Sąjungoje pradeda gaminti elektro- 
grafinius reprodukcinius aparatus, kuriais per labai trum- 
pą laiką galima pagaminti sudėtingų meani senem ir 
tekstu kopijas. 

Be mašinų gamybos pramonės, Kaune veikia nemaža 
įvairių kitų metalo apdirbimo įmonių. Labai išaugo sena 
metalo apdirbimo gamykla „Neris“. Radiatoriai su šios 
gamyklos ženklu turi gerą paklausą ne tik mūsų šalyje, 

bet ir užsienyje — jie šildo namus Mongolijoje, Vietname, 
net Anglijoje, 

Smarkiai plečiasi ,Pirmüno" plataus vartojimo reikme- 
nų gamykla. Įmonė aprūpina daugelį miestų ir rajonų pui- 
kiais emaliuotais indais ir kitais dirbiniais. Neseniai 
„Pirmūnas“ pirmą kartą respublikoje pradėjo masiškai ga- 
minti taip rcikalingas respublikos gyventojams dujines 
viryklas. Įmonė įsisavina ir šaldytuvų gamybą. Ryšium su 
naujos produkcijos gamyba įmonė plečiama, statomi di- 
deli gamybiniai korpusai. 

Kauno mašinų gamybos ir metalo apdirbimo pramonės 
įmonės, vykdydamos Komunistų partijos ir Tarybinės vy- 
riausybės nutarimus dėl tolesnio spartaus žemės ūkio vys- 
tymo, gamina kasmet vis daugiau įvairių žemės ūkio ma- 
šinų ir įrankių, mašinų detalių. 

Didelę savo produkcijos dalį žemės ūkiui skiria ,, Meta- 
lo" mašinų gamykla. Be įvairių plataus vartojimo dirbinių, 
gamykla pagamino šimtus naujų žemės ūkio mašinų, at- 
liejo tūkstančius detalių linų šukavimo mašinoms. Respub- 
likos laukuose dažnai gali pamatyti naujus didelius kul- 
tivatorius, linų brukimo mašinas, spyruoklines akėčias, 
pagamintus metaliečių. 

Tarą degalams, balonus suspaustoms dujoms, įrengimus 
žemės ūkiui gamina ,,Atramos" gamykla. „„Priekalo“ įran- 
kių gamykla, „Metalistas“ ir kitos įmonės taip pat gamina 
įvairius įrankius, atsargines dalis bei kitus reikmenis že- 
mės ūkiui. l 

Iš viso Kaune veikia dvidešimt aštuonios mašinų gamy- 
bos ir metalo apdirbimo įmonės, kuriose dirba apie de- 
vynis su puse tūkstančio darbininkų. Vien 1959 metais 
šios Kauno įmonės pagamino pusketvirto šimto autobusų, 
apie dvylika tūkstančių elektros motorų, apie aštuonis 
tūkstančius tonų vinių, apie keturis tūkstančius tonų vie- 
los, Dabar Kauno metalo pramonė tik vinių gamina pus- 

Svarbiausios Kauno pramonės šakos (pagal darbininkų skaičių): 1. leng- 
voji pramonė 48%, 2. mašinų gamyba ir metalo apdirb. 19%, 3. medžio 
apdirb. ir popieriaus 1095, 4. maisto pramonė 995, 5. kitos pram. šakos 


trečio karto daugiau, vielos — pusketvirto karto daugiau, 
keletą kartų daugiau emaliuotų indų ir plataus vartojimo 
reikmenų, negu 1939 m. gamino visa Lietuvos pramonė. 

Mašinų gamybos ir metalo apdirbimo pramonės bendro- 
ji produkcija nuo 1949 iki 1959 metų padidėjo beveik 
aštuonis kartus. Taigi ši Kauno pramonės šaka žengė prie- 

kin labai plačiais žingsniais. Jos lyginamasis svoris visoje 
miesto pramonėje (pagal pagaminamą produkciją) labai 
išaugo. 

Vis dėlto Kaunas ir šiandien tebėra visų pirma didelis 
lengvosios pramonės centras. Beveik pusė visos miesto 
pramoninės produkcijos gimsta tekstilės, trikotažo, avaly- 
nės, kailių ir kitose lengvosios pramonės įmonėse. 

Pati stambiausia Kauno lengvosios pramonės šaka — 
tekstilės pramonė, Tai tokios gerai žinomos įmonės, kaip 
„Drobė“, „Kauno audiniai“, pliušo-šilko kombinatas, vil- 
nonių audinių fabrikai „Lima“, „Liteksas" ir kiti. Kauno 
tekstilės pramonė pokariniais metais taip pat labai išaugo, 
žymiai padidino produkcijos apimtį, išplėtė gaminių asor- 
timentą. 

Antai vilnonių audinių fabrikas „Drobė“ penktojo penk- 
mečio pradžioje turėjo apie tris šimtus darbininkų. Fabri- 
ke dar veikė daugiausia senos mašinos ir staklės. Per 
penktąjį penkmetį „Drobės“ fabrikas visiškai pasikeitė: 
buvo rekonstruoti cechai, stojo rikiuotėn 236 našios ma- 
šinos, gautos iš broliškų tarybinių respublikų. Fabrikas 
pradėjo gaminti ploną aukščiausios rūšies šukuotinių vil- 
nų kostiuminę medžiagą. Pastaraisiais metais įmonė toliau 
sparčiai augo ir tobulėjo, vis gerindama ir įvairindama 
savo produkciją. Dabar įmonėje dirba apie 1400 darbinin- 
kų, o jos bendroji produkcija nuo 1950 metų padidėjo be- 
veik šešiolika kartų. „Drobė“ tapo viena stambiausių leng- 
vosios pramonės įmonių Lietuvoje. Per vienerius metus 
ji pagamina daugiau vilnonių audinių, negu 1939 metais 
pagamino visos Lietuvos vilnonių audinių fabrikai! ,,Dro- 
bės“ audiniai visur gerbiami už jų kokybę. Anksčiau įmo- 
nė ausdavo kituose fabrikuose sukurtas medžiagas. Prieš 
keletą metų drobiečiai ėmė kurti originalias, lietuviškas 
medžiagas. Jau 1957 metais įmonė pradėjo austi savas 
medžiagas vyriškiems kostiumams: „Triko drobę“ ir „Tri- 

ko drobe-2", o vėliau „Gintarą“ ir „Gintarą-2“. „Triko 
drobė“, „Gintaras“ ir medžiaga paltams ,,Buklé" buvo nu- 
siųstos į Briuselio parodą, kur 1958 metais iškovojo aukso 
medalį. Dabar įmonė jau gamina naują aukštos kokybės 
vilnonę kostiuminę medžiagą „Tauras“, vilnonę medžia- 
gą su šilko priemaiša „Putinas“ ir kt. 

Aukštos kokybės vilnonius audinius gamina tekstilės 
fabrikai „Lima“ ir ,,Liteksas". 

Vilnonių audinių gamyba Kaune nuo 1950 metų iki 
1959 metų padidėjo beveik šešis kartus. 

Viena iš moderniausių ir didžiausių Kauno įmonių — 
šilko audinių fabrikas „Kauno audiniai". Įmonės cechuose 
dūzgia naujos tarybinės mašinos bei automatai, kurie labai 
paspartino gamybą, pagerino audinių kokybę. Fabrike kas- 
met tobulinami įrengimai, senos mašinos pakeičiamos nau- 
jomis, galingesnėmis, įdiegiami nauji technologijos proce- 
sai, įsisavinama vis daugiau naujų šilko audinių. Fabriko 
pagrindinė produkcija — natūralus, viskozinis ir acetatinis 
šilkas, viskoziniai su medvilne bei sintetinio pluošto — 
kaproniniai — audiniai. Įmonė labai išaugo. Dabar čia dir- 
ba apie 1600 darbininkų, kurių šaunaus darbo dėka „Kau- 
no audiniai" tik per kelis mėnesius pagamina tiek šilko, 
kiek jo buvo pagaminama 1939 metais visoje buržuazinėje 
Lietuvoje, 

„Kauno audiniams“ smarkiai besiplečiant, buvo atida- 
rytas naujas cechas Vilijampolėje. Šiame ceche buvo su- 
montuotos pačios naujausios audimo staklės ir kiti įren- 
gimai. 1953 metais cechas davė pirmąją produkciją. Ta- 
čiau „Kauno audinių“ fabrikas ir toliau augo taip verž- 
liai, kad jo atžala — cechas Vilijampolėje — netrukus at- 
siskyrė ir tapo savarankiška įmone — Kauno pliušo-šilko 
kombinatu. Dabar šis kombinatas — viena stambiausių 
respublikoje įmonių. Čia pirmą kartą Lietuvoje pradėti 
gaminti įvairūs aukštos kokybės pliušo audiniai. Kombi- 

natas kasdien išaudžia apie 38 tūkstančius metrų dailių ir 
patvarių audinių. 

Septyni tūkstančiai Kauno tekstilės pramonės darbinin- 
kų — štai ta armija, kurios darbo vaisiai pažįstami vi- 
suose respublikos kampeliuose, daugelyje tarybinių res- 
publikų. Vaisiai gražūs: vien 1959 metais Kauno teks- 
tilės pramonė pagamino tris su puse milijono metrų vilno- 
nių ir beveik dešimt milijonų metrų šilkinių audinių, Per 
metus Kauno tekstilininkai dabar gamina tris kartus dau- 
giau vilnonių ir septynis kartus daugiau šilkinių audinių, 
negu visa Lietuvos pramonė pagamino 1938 metais. 

Miesto tekstilės įmonės gamina 52 proc. vilnonių ir apie 
90 proc. šilkinių audinių, pagaminamų respublikoje, 

Gerai žinoma ir Kauno trikotažo įmonių produkcija, 
ypač kojinės. Jas gamina du stambūs fabrikai — „Silva“ 
ir „Cotton“. „Silva“, kurioje dirba pusantro tūkstančio 
žmonių, yra stambiausia trikotažo įmonė Kaune. Fab- 
rikas per dieną pagamina apie 60 tūkstančių porų įvairių 
kojinių. Tai sparčiai auganti įmonė. Pokariniais metais jos 
bendroji produkcija padidėjo šešiasdešimt kartų! 

Prieš karą ,Cottone" buvo tik dvylika netobulų mez- 
gimo staklių, kurios per dieną pagamindavo maždaug 
500 porų kojinių. 1959 metais „„Cottonas“, kurio gamyba 
padidėjo daugiau kaip penkiolika kartų, pagamino 2,3 mi- 
lijono porų kojinių. 

Stambios trikotažo įmonės — Ad. Šiaučiūnaitės vardo 
ir , Audimo" trikotažo fabrikai, gaminantys vyriškus, mo- 
teriškus ir vaikiškus trikotažinius baltinius ir sportinę 
trikotažinę medžiagą. Abi šios įmonės tarybiniais metais 
neatpažįstamai pasikeitė. Ad. Šiaučiūnaitės vardo fabri- 
ke dirba apie tūkstantį darbininkų. „„Audimas“ išaugo 
iš smulkių įmonėlių — „Šilko“ ir ,„Verpalito“, teturėju- 
sių keletą pasenusių audimo ir verpimo staklių. Dabar 
„Audime“ dirba septyni šimtai darbininkų. Apie 500 dar- 

bininkų dirba „Gegužės Pirmosios“ fabrike, kuris gamina 
viršutinį trikotažą. O visoje Kauno trikotažo pramonė- 
je dirba daugiau kaip keturi tūkstančiai darbininkų. 

Mieste ne tik gaminamos medžiagos, bet ir siuvami iš 
jų puikūs drabužiai. Iš vienuolikos siuvimo įmonių di- 
džiausias yra siuvimo fabrikas „Spalis“, kuriame dirba 
1100 darbininkų. Čia siuvami įvairūs demisezoniniai ir 
žieminiai vyriški paltai, moteriški šilkiniai-krepdešini- 
niai lietpalčiai bei paltukai ikimokyklinio amžiaus vai- 
kams. Parduotuvėse gausu drabužių, kuriuos siuva „Rau- 
donoji vėliava“, siuvimo-trikotažo kombinatas, „Mada“, 
„Danga“, „Dubysa“, 

Neatsilieka Kaune ir avalynės bei kailių pramonė. Mies- 
te veikia stambi avalynės įmonė „Inkaras“, kuriame 
dirba daugiau kaip 1300 darbininkų. Buržuaziniais metais 
iš inkarieCiu kruvino prakaito krovė sau turtus dvari- 
ninkas Karvelis. Inkariečiai dirbdavo per dieną iki dvy- 
likos valandų, o uždirbdavo centus. Neatpažįstamas šian- 
dien „Inkaras“. Nuo 1946 metų darbininkų skaičius 
padidėjo penkis kartus, o bendroji produkcija — dešimt 
kartų. Darbininkų uždarbis per tą laikotarpį pakilo be- 
veik trigubai, 

Neseniai Neries krantinę papuošė balti keturių aukš- 
tų pastatai, Tai nauji avalynės fabriko „Raudonasis Spa- 
lis“ gamybiniai korpusai. 1960 metais įmonė pagamins 
770 tūkstančių porų avalynės. 

K. Giedrio v. kailių fabrikas, išaugęs iš smulkios „Vilko“ 
kailių dirbtuvėlės, tarybiniais metais tapo stambia kailių 
apdirbimo įmone. Daugiau kaip milijonas avikailių kas- 
met čia virsta aukštos kokybės taurintais kailiais, kuriems 
suteikiami įvairūs atspalviai ir nuostabi imitacija. K. Gied- 
rio vardo kailių fabriko produkcija buvo puikiai įvertinta 
1958 metų Pasaulinėje Briuselio parodoje: fabrikas ga- 
vo Garbės diplomą. 


Pusketvirto tūkstančio Kauno avalynės ir kailių pramo- 
nės darbininkų 1959 metais pagamino apie 4 milijonus po- 
rų įvairios avalynės — tris kartus daugiau negu 1938 me- 
tais visos Lietuvos pramonė. 

Toli už Lietuvos ribų žinomas Juliaus Janonio vardo 
popieriaus fabrikas. Tarybiniais metais gerokai išaugusi 
įmonė turi puikias tėvynines mašinas ir gamina aukštos 
kokybės įvairių rūšių popierių. 1938 metais švedų kapi- 
talistams priklausęs Petrašiūnų popieriaus fabrikas paga- 
mino 5,3 tūkstančio tonų popieriaus, o J. Janonio vardo 
popieriaus fabrikas 1959 metais — 23 tūkstančius tonų. 
Geriausi mūsų žurnalai, enciklopedijos ir daugelis kitų 
knygų spausdinama Kauno popieriuje. Austrijos, Vengri- 
jos, tolimosios Indijos vaikai mokosi iš knygų, kurios 
atspausdintos Kauno popieriuje. Fabrikas siunčia popie- 
rių į Indoneziją, Libaną, Pakistaną ir kitas pasaulio šalis. 

Neseniai J. Janonio v. popieriaus fabrikas pirmasis 
Tarybų Sąjungoje pradėjo gaminti naują popieriaus rū- 
šį — puslaidininkinį popierių. Šis nuostabus popierius la- 
bai reikalingas daugelyje mokslo ir technikos sričių: 
elektrografijoje, fotoelektrografijoje, rentgenografijoje. Jis 
nepamainomas ten, kur reikia greitai kopijuoti ir daugin- 
ti brėžinius bei archyvines medžiagas. Todėl šio popie- 
riaus platus pritaikymas labai palengvins ir paspartins 
projektavimo bei mokslo įstaigų darbuotojų darbą. J. Ja- 
nonio vardo fabrikas aprūpins puslaidininkiniu popieriu- 
mi ne tik respubliką, bet ir kitus ekonominius rajonus. 

Didelę paklausą respublikoje turi Kauno baldai. Mies- 
te veikia didelis baldų kombinatas, du stambūs medžio 
apdirbimo kombinatai, kurių viename taip pat gamina- 
mi baldai. Dabar Kaune baldų pagaminama aštuonis kar- 
tus daugiau negu 1950 metais. Mieste veikia degtukų 
ir sporto reikmenų fabrikas „Startas“. Sporto inventorių 
gamina ir , Dinamo" fabrikas. 

Viena iš seniausių Kauno pramonės šakų — maisto pra- 
monė. Penkiolikoje įvairių maisto pramonės įmonių šian- 
dien dirba apie keturis tūkstančius darbininkų. 

Stambiausia maisto pramonės įmonė — Kauno mėsos 
kombinatas. Anksčiau buvusiame „Maiste“ šeimininkavo 
smetoniškasis biznierius Lapėnas. Įmonė buvo menkai 
mechanizuota. Tarybiniais metais kombinatas žymiai 
išaugo, pastatyti nauji gamybiniai korpusai. Sparčiai 
stiprėjant respublikos žemės ūkiui, Kauno mėsos kom- 
binato gamyba labai padidėjo. 1955 metais įmonė paga- 
mino 6,3 tūkstančio tonų mėsos ir 1,6 tūkstančio tonų 
dešrų, o 1959 metais — 22 tūkstančius tonų mėsos ir 
6,6 tūkstančio tonų dešrų. Nuolat plečiamas mėsos pro- 
duktų asortimentas. Dabar vien tik dešrų gaminama 
90 įvairių rūšių. Plačiai žinomas ir mėgstamas „Kau- 
no kumpelis", skilandis bei kita produkcija. Mėsos kombi- 
linas, angiotrofinas, hematogenas, stiklakūnis ir kiti. 

Per pastaruosius metus keleriopai padidėjo Kauno pie- 
no kombinato gamyba. Kombinatas gausiai aprūpina kau- 
niečius įvairiais ir skaniais pieno produktais, 

Kaune veikia nemažas K. Poželos v. konditerijos fab- 
rikas. Palyginus su ikikariniais metais, dabar įmonė ga- 
mina keliolika kartų daugiau įvairių rūšių konditerijos 
gaminių. 

Žaliakalnyje neseniai išaugo moderniškas duonos fabri- 
kas — didžiausia šios paskirties įmonė Pabaltijyje. Fabri- 
kas pilnai mechanizuotas, jo pajėgumas — 60 tonų duo- 
nos gaminių per parą. 

Kauniečiai žinomi ne tik kaip gero popieriaus gaminto- 
jai, bet ir kaip puikūs poligrafininkai. Malonu paimti į 
rankas knygą ir žurnalą, atspausdintą K. Poželos vardo 
spaustuvėje. Tai stambi, gerai organizuota poligrafijos 
įmonė, turinti prityrusius kadrus, našias mašinas. Spaus- 

tuvė ypač daug spausdina spalvotų aukštos kokybės lei- 
dinių bei grožinės literatūros — per metus apie 80 mi- 
lijonų spalvotų atspaudų. V. Kapsuko vardo spaustuvė 

spausdina apie 80 procentų vadovėlių respublikos mo- 
kykloms. Be to, čia, kaip ir „Raidės“ spaustuvėje, spaus- 
dinama ir grožinė literatūra. Mieste veikia litografijos 
ir popieriaus gaminių fabrikas „Giedra“. 

Pokariniais metais žymiai išplėtė savo gamybą stiklo 
fabrikas „Aleksotas“, medikamentų fabrikas „Sanitas“, 
„Dailės“ kombinatas ir daugelis kitų įmonių. 

Visa Kauno pramonė pokario metais labai išaugo ir su- 
stambėjo. Jeigu paskutiniais buržuazijos valdymo metais 
Kaune buvo tik 15 procentų įmonių, turėjusių daugiau 
kaip po 50 darbininkų, tai Tarybų valdžios metais vaiz- 

das iš pagrindų pasikeitė. Dabar mieste yra tik 5 pro- 
centai smulkių įmonių, kuriose dirba mažiau kaip po 
50 darbininkų. Tai daugiausia įvairios buitinio aptarnavi- 
mo įmonėlės, artelės. Kaune dabar nesurasi nė vienos 
įmonės, kurios nebūtų palietę spartūs mūsų gyvenimo 
tempai, kuri nebūtų daugiau ar mažiau pasikeitusi. 

Toks šiandieninio Kauno pramoninis veidas. Belieka 
pridurti, kad miesto pramonė dabar pagamina septynis 
kartus daugiau produkcijos negu 1939 metais ir apie tris 
kartus daugiau, negu 1938 metais pagamino visos Lietu- 
vos pramonė. Miesto įmonėse dirba gausi darbo armi- 
ja — apie 40 tūkstančių darbininkų. 

Augo pramonė, augo ir žmonės. Tarybiniais metais su- 
brendo nauja gausi darbininkų klasė, kuri jaučiasi tikru 
savo miesto, savo šalies šeimininku. Miesto darbo žmo- 
nės stengiasi vis našiau dirbti, nuolat tobulina gamybos 
procesus bei technologiją, kovoja už gamybinių planų 
įvykdymą ir viršijimą. 1959 metais mieste buvo daugiau 
kaip pustrečio tūkstančio racionalizatorių, kurie pateikė 
apie tris tūkstančius racionalizacinių pasiūlymų ir išra- 
dimų; dauguma jų buvo įgyvendinti ir sutaupė valsty- 
bei keliolika milijonų rublių. 

Miesto pramonėje, statyboje, transporte tarp atskirų bri- 
gadų, cechų, tarp įmonių vyksta platus socialistinis lenk- 
tyniavimas. Jau keletą metų kauniečiai lenktyniauja su 
Vilniaus ir Tartu miestais, Kauno pramonės darbininkai, 
technikai ir inžinieriai su dideliu gamybiniu pakilimu 
kovoja už septynmečio plano gamybinių užduočių įvyk- 
dymą per žymiai trumpesnį laiką — penkerius su puse 
metų. 

Mieste išsiplėtė patriotinis sąjūdis — kolektyvų ir spar- 
tuolių kova už komunistinį darbą. Jau apie keturis šimtus 
įmonių brigadų, barų ir cechų kolektyvų kovoja už ko- 
munistinio darbo kolektyvų vardą. 

* * * 


Po karo atkuriant ir toliau sparčiai plečiant miesto 
ekonomiką, svarbiausias dėmesys buvo skiriamas nau- 
joms statyboms. Kauno veidą visai pakeitė dešimtys nau- 
jų pramoninių korpusų, šimtai gyvenamųjų namų, di- 
delių mokyklų ir kitų kultūros įstaigų. 

Pastaraisiais metais didžiausia Kauno statyba buvo Ne- 
muno hidroelektrinė. Per dvejus—trejus metus Petrašiū- 
nuose, buvusioje dykvietėje, išaugo naujas miestelis, ku- 
riame apsigyveno apie du tūkstančius Kauno hidroelektri- 
nės statybininkų bei jų šeimų narių. Naujame miestelyje 
pastatyta daugiau kaip dvidešimt keliaaukščių gyvenamų- 
jų namų, mokykla, vaikų darželis ir lopšelis, statybininkų 
klubas, valgyklos, parduotuvės ir kiti pastatai. Už statybi- 
ninkų gyvenvietės, Nemuno krantuose, dvidešimties kvad- 
ratinių kilometrų plote vyko hidroelektrinės statyba. Šią 
gigantišką statybą aptarnavo daugybė specialiai įrengtų 
pagalbinių įmonių: dvi betono gamyklos, naftos bazė, san- 
dėlių kompleksas su geležinkelio atšakomis bei autoke- 
liais, mechaninės dirbtuvės, lentpiūvė, poligonas gelžbeto- 
ninėms konstrukcijoms gaminti, autoūkis — visko nesu- 
minési... 

Visi hidroelektrinės statybos procesai buvo mechani- 
zuoti, Žemės darbams statybininkai gavo keliolika ga- 
lingų ekskavatorių, 30 buldozerių ir traktorių, daugiau 
kaip 250 automobilių. Broliškos tarybinės respublikos, 
atsiuntusios ne tik šias puikias mašinas, bet ir gausų prity- 
rusiu specialistų būrį, padėjo Tarybų Lietuvos darbo 
žmonėms pagaliau pažaboti Nemuną. 1959 metais pagrin- 
diniai hidroelektrinės statybos darbai buvo baigti, o iki 
Naujųjų, 1960 metų pradėjo suktis dvi pirmosios hidro- 
turbinos. 1960 metų gegužės mėnesį Kauno HES suūžė 
pilnu galingumu. Galinga betono užtvanka tvirtai įsi- 

rėmė į Nemuno dugną, privertusi senąją upę atiduoti sa- 
vo energiją tarybiniams žmonėms. 

Kaunas pasipuošė naujais kultūros bei mokslo įstaigų 
pastatais, kurių statoma vis daugiau. Tik pastaraisiais 
metais Šančiuose pastatyta kinoteatras „Taika“, Alekso- 
te — vidurinės mokyklos ir žemės ūkio technikumo pasta- 
tai. Vilijampolėje išaugo patogūs Veterinarijos akademijos 
studentų bendrabučiai, Žaliakalnyje, Vydūno alėjoje, — 
puikūs Politechnikos instituto, o Dainavos gatvėje — Me- 
dicinos instituto studentų bendrabučiai; iškilo kelios dide- 
lės vidurinės mokyklos ir kiti pastatai. 

Sparčiai augant miestui, ypač rūpinamasi gyvenamųjų 
namų statyba. Prieš keletą metų dailininkas R. Kalpokas 
nutapė Pergalės krantinę. Čia tada riogsojo tik kelios 
medinės lūšnos. Dabar šioje vietoje išsirikiavę daugia- 
aukščiai namai, kuriuos per kelerius metus pastatė „Per- 
galės“ gamykla ir miesto vykdomasis komitetas. Šios Ne- 
muno krantinės išvaizda neatpažįstamai pasikeitė. Nemaža 
gyvenamų namų pastatė „Drobės“ fabrikas Panemunėje, 
J. Janonio vardo popieriaus fabrikas ir Petrašiūnų elektri- 
nė Petrašiūnuose, Nemuno laivininkystė, „Metalo“, ,,Ne- 
ries" gamyklos, šilko-pliušo kombinatas ir daugelis kitų 
miesto įmonių. Per pastaruosius metus priešais būsimąjį 
„Žalgirio“ stadioną Tunelio gatvėje, Petrašiūnuose, Jauno- 
sios Gvardijos gatvėje ir kitose miesto vietose išaugo gra- 
žūs trijų keturių aukštų gyvenamieji namai, kuriuose apsi- 
gyveno tūkstančiai kauniečių. Labai sparčiai statomi 
gyvenamieji namai Vilijampolėje. Šiame anksčiau apleista- 
me rajone šalia gyvenamųjų namų pastatyta daug kultūri- 
nių-buitinių įstaigų — vaikų darželių, lopšelių, parduo- 
tuvių. 

Vien 1959 metais kauniečiai gavo daugiau kaip 43 tūks- 
tančius kvadratinių metrų gyvenamojo ploto — kone dvi- 

gubai daugiau nei 1958 metais. Platų užmojį mieste įga- 
vo individualių gyvenamųjų namų statyba, 

Didžiausia ir pajėgiausia Kauno statybinė organizaci- 
ja — Kauno Statybos trestas. Šis Kauno statybininkų 
kolektyvas susikūrė vos išvadavus miestą iš fašistinių 
okupantų. Dabar treste dirba pusketvirto tūkstančio sta- 
tybininkų. Kauno statybos trestas pradėjo mieste indust- 
rinę statybą, pirmasis respublikoje panaudojo suren- 
kamąsias perdengimų konstrukcijas, surenkamuosius pa- 
matus ir kitus architektūrinius elementus. Vis daugiau 
namų statoma iš stambių blokų. 

Kauno Statybos treste išaugo puikūs statybininkų kad- 
rai, gerai žinomi visoje respublikoje. Tai tokie savo 
darbo meistrai, kaip Socialistinio Darbo Didvyris mū- 
rininkų brigadininkas Stasys Maižrimas, mūrininkai bro- 
liai Liniovai ir daugelis kitų. Vien penki mūrininkai 
Liniovai per visus savo darbo metus pastatė daugiau kaip 
2100 namų! 

Be Statybos tresto, mieste daug stato Statybos-mon- 
tavimo valdyba, Vietinio ūkio valdyba ir kitos statybi- 
nės organizacijos. 

Seniai užmiršti tie laikai, kai statytojai ant savo pe- 
čių tempdavo į trečią ar ketvirtą aukštą plytas, virvė- 
mis traukdavo skiedinio kibirus. Miesto statybininkai 
dabar turi daugybę įvairiausių mašinų — ekskavatorių, 
žemkasių, buldozerių, skreperiu jr kitų mechanizmų. 
Statybose plačiai naudojami bokštiniai kranai, autokra- 
nai, tinkavimo aparatai ir kita technika, 

Tiek daug statant, reikia gausybės statybinių medžia- 
gų. Todėl labai rūpinamasi statybinių organizacijų gamy- 
binės bazės stiprinimu bei statybinių medžiagų pramonės 
vystymu, 

Pati didžiausia Kauno statybinių medžiagų įmonė — 
,Bitukas". Petrašiūnuose, kur buržuaziniais metais medi- 

nės pašiūrės užuovėjoje girgždėjo pora presų, po karo 
išaugo didelė silikatinių plytų gamykla. Buržuazijai val- 
dant, ,Bitukas" per metus pagamindavo apie pusantro 
milijono plytų, o 1960 metais pagamins net penkiasdešimt 
kartų daugiau. Be silikatinių plytų, ,Bitukas" gamina ir 
daug stambių blokų. 

Prieš keletą metų pastatyta pajėgi gelžbetonio dirbinių 
gamykla, kuri pagamina per metus apie 75 tūkstančius 
kubinių metrų gelžbetonio ir betono. Mieste veikia sta- 
tybinių medžiagų kombinatas ir kitos įmonės. 

Neregėtais tempais augant pramonei, besiplečiant sta- 
tyboms, labai padidėjo miesto plotas. Tarybinės santvar- 
kos metais Kauno plotas padidėjo beveik pustrečio karto. 


* * * 


Besiplečiant miestui, nepaprastai išaugo ir transpor- 
tas. 1959 metais miesto įmones ir įstaigas aptarnavo apie 
3000 įvairių automašinų. 

Visiškai pasikeitė keleivinis autotransportas. Mieste 
kursuoja ,ZIL", „Ikarus“, „Lvov“ ir kitų markių aukštos 
klasės autobusai. 1959 metais Kaune buvo 340 keleivinių 
autobusų, kurie pervežė 61 milijoną žmonių — apie šešis 
kartus daugiau negu paskutiniaisiais buržuazijos valdy- 
mo metais, kada bilietai kainavo brangiai. Autobusų li- 
nijų dabar triskart daugiau negu tada, jos pasiekė to- 
limiausius priemiesčius. Kauniečius aptarnauja didelis 
lengvojo autotransporto parkas. 

Tarybiniais metais Kaune pastatyti keturi dideli tiltai 
per Nemuną ir Nerį. Miesto centras su Žaliakalniu ir 
Aleksoto kalnu sujungtas dviem elektriniais keltuvais 
(funikulieriais). Jų numatoma įrengti ir daugiau, Pasta- 
tytas viadukas iš Aukštųjų Šančių į Žaliakalnį. Šis pės- 
čiųjų tiltas labai palengvino susisiekimą tarp abiejų 
miesto rajonų. 

Išplėstas ir nuolat plečiamas vandentiekio ir kanali- 
zacijos tinklas. 1959 metais mieste vandentiekio tinklas 
siekė 210 kilometrų. Per parą kauniečiai gauna apie 33 
tūkstančius kubinių metrų vandens. 

Kairiajame Nemuno krante, Vičiūnuose, baigiama sta- 
tyti nauja vandentiekio stotis. Ją baigus, o taip pat išplė- 
tus veikiančias stotis, vandens bus tiekiama dvigubai dau- 
giau. Apie 120 kilometrų ilgį turi miesto kanalizacijos 
komunikacijos. 


Dideli darbai nuveikti tvarkant miesto gatves, aikštes, 
skverus. Tarybiniais metais bendras išgrįstų ir išasfaltuo- 
tų gatvių ilgis padidėjo beveik iki 120 kilometrų; dabar jų 
du kartus daugiau negu prieškariniais metais. Tik per 
paskutinius porą metų miesto gatvėse, aikštėse ir skveruo- 
se pasodinta apie 50 tūkstančių medžių. 

Daug padaryta gerinant mieste prekybą. Kaune veikia 
apie 600 mažmeninės prekybos įmonių ir daugiau kaip 
200 visuomeninio maitinimo įmonių. Kasmet atidaroma po 
kelias dešimtis naujų prekybos įmonių ir taškų, tame 
tarpe nemaža miesto pakraščiuose: Vilijampolėje, Alekso- 
te, A. Šančiuose. Vis labiau plečiamos pažangios preky- 
bos formos: parduotuvės be pardavėjų, visuomeninio mai- 
tinimo įmonės, kuriose lankytojai apsitarnauja patys, 
prekybos automatai. 

Kasmet gerėja miesto gyventojų gyvenimo sąlygos, 
didėja jų perkamoji galia. Palyginus su 1950 metais, gy- 
ventojams parduota (1958) pieno produktų apie 20 kartų 
"daugiau, mėsos konservų — 10, dešros gaminių — 7, 
trikotažo — 7, avalynės — 3 kartus daugiau. Šie keli 
skaičiai rodo, kad miesto gyventojai kasmet vis geriau 
valgo, gražiau rengiasi ir kultūringiau gyvena. 

Paskutiniaisiais buržuazijos valdymo metais visoje Lie- 
tuvoje dirbo apie 900 gydytojų. 1959 metais vien Kaune 

buvo apie 1000 įvairių specialybių gydytojų. 1959 me- 
tais Kauno gydymo įstaigos turėjo 4550 lovų — pusket- 
virto karto daugiau negu 1938 metais. Mieste veikia ke- 
turiolika ligoninių ir poliklinikų, penki dispanseriai bei 
kitos gydymo-profilaktinės įstaigos. 

Kauno Respublikinė klinikinė ligoninė — didžiausia ir 
moderniškiausia Pabaltijyje. Ši ligoninė turi 1200 lovų, 
joje dirba 570 medicinos darbuotojų. Ligoninė aprūpinta 
pačia naujausia medicinine technika, čia daromos sudė- 
tingos širdies ir kitos operacijos. 

Iš kitų didesnių miesto ligoninių paminėtinos: Tarybinė 
ligoninė (300 lovų), Pažaislio psichoneurologinė ligoninė 
(425 lovos), infekcinė ligoninė (250 lovų). 

Kaune yra penkios sanatorijos, turinčios 850 vietų 
(Raudonojo Kryžiaus, A. Domaševičiaus vardo, Romainių 
sanatorija ir kitos). 

Kaune yra dvidešimt vaistinių, kuriose dirba apie du 
šimtus farmacininkų su aukštuoju ir viduriniu išsilavi- 
nimu. Kauno vaistinės dabar aptarnauja apie penkis kar- 
tus daugiau gyventojų negu 1939 metais. Jau vien šis 
faktas rodo, kad buržuaziniame Kaune gydytis ir vaistus 
pirkti galėjo toli gražu ne visi gyventojai, 

Žymiai pagerinus miesto darbo žmonių gyvenimo ir 
darbo sąlygas, įvedus nemokamą gydymą, smarkiai iš- 
plėtus gydymo įstaigų tinklą, labai sumažėjo gyventojų 
mirtingumas — net dvigubai. Ypač sumažėjo vaikų mirtin- 
gumas. Buržuaziniame Kaune iš tūkstančio vaikų iki vie- 
nerių metų amžiaus mirdavo aštuoniolika. Dabar tokio 
amžiaus vaikų mirtingumas sumažėjo net penkis kartus. 
Mieste auga sveika, žvali, energinga jaunųjų kauniečių 
karta, l 

Kaunas tapo vienu didžiausių respublikoje pramonės 
centrų. Tai gyvenantis kūrybingą, veržlų ir darbštų gy- 
venimą socialistinis miestas. Devyniasdešimt penki tūks- 

tančiai kauniečių dirba miesto pramonėje, statybose, 
transporte ir kitose ūkio šakose! 

Labai išaugo miesto gyventojų skaičius. Fašistinės oku- 
pacijos metais apie pusę Kauno miesto gyventojų buvo 
okupantų sunaikinta mirties fortuose, Vokietijos kon- 
centracijos stovyklose arba žuvo karo audrose, Todėl 
pirmaisiais pokariniais metais mieste gyveno tik apie 70-- 
80 tūkstančių žmonių. Per penkiolika metų miesto gyven- 
tojų skaičius padidėjo beveik trigubai. 

Kiekviena rytą miesto gatves užlieja linksmų jaunuo- 
lių srovės, sumirga įvairiaspalvės studentiškos ir moks- 
leivių kepurės. Kaunas dar niekuomet neturėjo tiek daug 
besimokančio jaunimo kaip dabar. Mieste — platus 
bendrojo lavinimo mokyklų tinklas, daug įvairių specia- 
liųjų mokyklų ir technikumų. Kaunas turi net penkias di- 
deles aukštąsias mokyklas. 

Įgyvendinant visuotinį vidurinį mokymą, mieste buvo 
labai išplėstos bendrojo lavinimo mokyklos. Šiuo metu 
Kaune veikia 61 bendrojo lavinimo mokykla, jų tarpe 
25 vidurinės. Visose šiose mokyklose mokosi apie 33 
tūkstančius mokinių, kuriems perteikia savo žinias pus- 
antro tūkstančio mokytojų. Rūpinantis mokymo politech- 
nizavimu, prie mokyklų įrengti 82 įvairūs kabinetai, 39 
dirbtuvės. Miesto vidurinėse mokyklose veikia gamybinio 
apmokymo klasės. Kauno vidurinės mokyklos kasmet išlei- 
džia į gyvenimą tūkstantį abiturientų. 

Prieš porą metų mieste atidaryta pirmoji mokykla-in- 
ternatas. Auklėtiniai, baigę šią mokyklą, turės vidurinį 
politechninį išsilavinimą. 

Buržuazijai valdant, beveik visos miesto gimnazijos ir 
progimnazijos spietėsi miesto centre, Priemiesčiuose ir 
miesto pakraščiuose mokyklų buvo vos keletas, Po karo 
ypač išaugo septynmečių ir vidurinių mokyklų tinklas 
miesto priemiesčiuose ir pakraščiuose, Antai, buržuazijai 
valdant, daugelis Kauno priemiesčio Birutės apylinkės dar- 
bininkų ir valstiečių vaikų negalėjo įsigyti net pradinio 

mokslo: čia buvo tik dvi mažos pradinės mokyklos. Da- 
bar šiame rajone veikia XIV-oji vidurinė mokykla, kurioje 
mokosi daugiau kaip 900 mokinių, darbo jaunimo mokykla 
ir septynmetė mokykla. Vilijampolėje, Šančiuose, Petrašiū- 
nuose, Aleksote tarybiniais metais įkurta daug sep- 
tynmečių, vidurinių, darbo jaunimo mokyklų. Pastatytos 
naujos mokyklos Aleksote, Vilijampolėje ir kitur, 

Tarybiniame Kaune labai rūpinamasi suaugusiųjų 
švietimu. Devyniose vidurinėse darbo jaunimo mokyklose 
mokosi apie pustrečio tūkstančio darbininkų ir tarnautojų. 
Be to, veikia Respublikinė neakivaizdinė vidurinė mo- 
kykla. 

Šimtus kvalifikuotų specialistų liaudies ūkiui bei kul- 
tūros darbui kasmet paruošia Kauno technikumai ir spe- 
cialiosios mokyklos. 

Viena iš didžiausių respublikoje specialiųjų mokyk- 
lų — Kauno Politechnikumas. Politechnikumas išaugo iš 
buvusios Aukštosios technikos mokyklos, įkurtos 1920 me- 
tais. Ši mokykla turi puikias tradicijas: komjaunimo or- 
ganizacija joje susikūrė dar 1937 metais, siautėjant sme- 
toninei reakcijai. Dabar Politechnikume ruošiami metalų 
apdirbimo piovimu, pramonės įmonių elektros įrengimų, 
radijo aparatų gamybos, automobilių remonto bei eksploa- 
tavimo, automobilių kelių statybos ir kitų specialybių tech- 
nikai. Politechnikumas turi gerą mokomąją bazę, puikiai 
įrengtus kabinetus ir laboratorijas. Dieniniame, vakarinia- 
me bei neakivaizdiniame Politechnikumo skyriuose moko- 
si apie 1700 moksleivių. 

Nemaža specialistų respublikos pramonei išugdo Mais- 
to pramonės ir Medžio apdirbimo technikumai. Kaune 
veikia Statistikos technikumas, dvi prekybos mokyklos. 
Taip reikalingus respublikos žemės ūkiui kadrus ruošia 
dideli Žemės ūkio ir Sodininkystės-daržininkystės techni- 
kumai. 

Apie 300 moksleivių mokosi J. Gruodžio vardo muzi- 
kos technikume. Darbininkų ir kolūkiečių vaikai, buržua- 
zijai valdant, apie muzikos specialybę negalėjo nė sva- 
joti. Tada šioje mokykloje vien už mokslą reikėjo mokėti 
700 litų per metus. Dabar technikumo durys plačiai atver- 
tos gabiam jaunimui. Moksleiviai gauna stipendijas, turi 
bendrabutį. Technikumas gausiai aprūpintas įvairiais mu- 
zikos instrumentais, jame dirba prityrę pedagogai. Be 
J. Gruodžio vardo muzikos technikumo, mieste dar yra de- 
šimtmetė muzikos mokykla, kurioje mokosi apie du šim- 
tus gabių muzikai jaunuolių, ir vaikų muzikos mokykla. 
Kaune veikia trys dailės mokyklos. Stepo Žuko vardo 
taikomosios dailės technikumas ruošia dailininkus poli- 
grafijai, tekstilės pramonei, keramikos ir medžio dailiojo 
apdirbimo specialistus. Kauno vidurinę dailės mokyklą 
baigę moksleiviai stoja studijuoti į aukštąsias dailės mo- 
kyklas. Neseniai pradėjo veikti vaikų keturmetė dailės 
mokykla, Dvi medicinos mokyklos ruošia respublikos gy- 
dymo įstaigoms medicinos darbuotojus su viduriniu išsi- 
lavinimu, 

Kaune veikia kelios profesinio techninio mokymo mo- 
kyklos, statybos mokyklos, žemės ūkio mechanizacijos 
mokykla ir kitos. 

Mieste yra keturios mokyklos invalidams — aklųjų 
mokykla, kurčių-nebylių mokykla ir dvi pagalbinės mo- 
kyklos-internatai, kuriose išlaikoma, globojama ir moko- 
ma daugiau kaip pusseptinto šimto auklėtinių. Paskuti- 
niaisiais buržuazijos valdymo metais Kaune buvo tik 
aklųjų institutas, turėjęs apie 70 mokinių. 

Kaunas tarybiniais metais tapo tikru aukštųjų mokyklų 
miestu. Jų auklėtiniai dirba įvairiuose Tarybų Lietuvos 
kampeliuose — įmonėse ir kolūkiuose, statyboje ir ligo- 
ninėse, mokyklose ir sporto organizacijose. 

Didžiausia miesto aukštoji mokykla — Kauno Politech- 
nikos institutas. Jis susikūrė 1951 metais, perorganizavus 
universitetą į dvi aukštąsias mokyklas: techniškųjų uni- 
versiteto fakultetų bazėje buvo įkurtas Politechnikos in- 
stitutas, o medicinos fakultetas buvo išplėstas į Kauno 
Medicinos institutą. Labiausiai išaugo Politechnikos in- 
stitutas, dabar tapęs svarbiausia respublikos inžinierių 
kalve. l 

Šiuo metu Politechnikos institute veikia elektrotechni- 
kos, hidrotechnikos, technologijos, statybos, mechanikos 
fakultetai, kurie ruošia daugiau kaip dvidešimt penkių spe- 
cialybių inžinierius. Buržuazijai valdant, Kauno univer- 
siteto techniškuose fakultetuose dirbo tik penkiasdešimt 

profesorių ir dėstytojų. Dabar Politechnikos institute — 
daugiau kaip trys šimtai profesorių ir dėstytojų. Per visą 
buržuazijos valdymo laikotarpį techniškieji universiteto 
fakultetai išleido vos apie 300 inžinierių. Politechnikos 
institutą dabar tik per vienerius metus baigia du su puse 
karto daugiau inžinierių. Politechnikos institutas įsikūręs 
aštuoniuose puikiuose rūmuose, turi gerai įrengtas medžia- 
gų atsparumo, tekstilės, elektros mašinų, aukštos įtampos, 
elektros matavimų, radiotechnikos, fizikos bei chemi- 
jos ir kitas laboratorijas, geras mokomąsias dirbtuves. 

Dabar institute studijuoja daugiau kaip puspenkto tūks- 
tančio studentų. Prie instituto sudarytos geros sąlygos mo- 
kytis tiems, kurie dirba gamyboje. Čia veikia vakarinis 
skyrius. Instituto vakariniai skyriai jau įkurti Klaipėdoje 
ir Šiauliuose; Vilniuje veikia vakarinis KPI fakultetas. 
Institutas per pokarinį laikotarpį paruošė 5000 inžinierių. 

Spartus Kauno Politechnikos instituto išaugimas, jo 
sienose dirbamas didžiulis jaunimo mokymo ir auklėjimo 
darbas, daugybė jį baigusių puikių specialistų — visa tai 
puikiai simbolizuoja aukštojo mokslo laimėjimus Tarybų 
Lietuvoje. Šiuo metu dešimčiai tūkstančių gyventojų 
Lietuvoje paruošiama beveik pusantro karto daugiau in- 
žinierių negu JAV ir apie tris kartus daugiau negu la- 
biausiai išsivysčiusiose Europos kapitalistinėse valstybėse. 

Kauno Politechnikos institutas palaiko glaudžius kū- 
rybinius ryšius su respublikos pramonės įmonėmis ir kol- 
ūkiais. Instituto mokslo personalas ir studentai daugiau 
kaip šimtui įmonių teikia mokslinę ir techninę paramą, 
atlieka pramonei ir žemės ūkiui tūkstančius analizių ir 
ekspertizių. Instituto kolektyvas aktyviai dalyvavo tyri- 
nėjimuose Kauno HES statybos teritorijoje. Susiklostė 
studentiška tradicija vasaros atostogų metu patiems sta- 
tyti. Instituto studentai pastatė Dovinės HES, talkininka- 
vo statant Bublių, Antanavo, Jundeliškių, Antalieptės 

hidroelektrinės, dalyvauja kolūkių melioravimo darbuo- 
se ir kt. 

Dvi aukštosios Kauno mokyklos — Žemės ūkio aka- 
demija ir Veterinarijos akademija — ruošia kadrus so- 
cialistiniam žemės ūkiui. 

Žemės ūkio akademija turi agronomijos, miškų ūkio, 
hidromelioracijos, žemės ūkio ekonomikos ir žemės ūkio 
mechanizacijos fakultetus. Per visą buržuazijos valdymo 
laikotarpį akademija, turėjusi tik du fakultetus — agrono- 
mijos ir namų ūkio, — paruošė vos 222 žemės ūkio spe- 
cialistus. Pokariniais metais respublikos kolūkiai, tarybi- 
niai ir miškų ūkiai, melioravimo mašinų stotys iš Žemės 
ūkio akademijos susilaukė daugiau kaip pusketvirto tūks- 
tančio aukštos kvalifikacijos žemės ūkio specialistų. Jau 
1946 metais akademijoje mokėsi apie 780 studentų — dvi- 
gubai daugiau negu buržuazijai valdant, — o dabar stu- 
dijuoja daugiau kaip trys tūkstančiai. Akademijoje veikia 
neakivaizdinis fakultetas (agronomijos, žemės ūkio mecha- 
nizacijos, miškų ūkio, hidromelioracijos, žemės ūkio eko- 
nomikos ir buhalterinės apskaitos specialybės), į kurį kas- 
met priimama beveik po 400 gamybininkų. Šiuo metu ne- 
akivaizdiniu būdu studijuoja daugiau kaip 1500 žemės 
ūkio darbuotojų. Akademija turi gerą mokomąją bazę, 
didelį (2500 ha) mokomąjį ūkį Noreikiškėse, kuris aprü- 
pintas naujausiomis žemės ūkio mašinomis, 

Lietuvos Veterinarijos akademija yra kvalifikuotų gy- 
vulininkystės kadrų ruošimo kalvė. 1922 metais Kauno 
universiteto medicinos fakultete įsisteigė veterinarijos 
skyrius, kuris 1928 metais vėl buvo uždarytas, išleidęs 
tik penkiolika gydytojų. 1936 metais pagaliau buvo įkur- 
ta aukštoji veterinarijos mokykla, bet ji kasmet priim- 
davo vos po 25 studentus (kartu su laisvaisiais klausy- 
tojais). 1940 metais akademija teturėjo apie 80 studentų. 

O juk Lietuva, pagal pačios buržuazijos propaguotą 
mintį, buvo ir turėjo likti žemės ūkio kraštas! 

Tik tarybinės santvarkos metais Veterinarijos akade- 
mija tapo didele mokslo įstaiga, kurioje darbo žmonių 
vaikams sudarytos puikios sąlygos tapti kvalifikuotais 
gyvulininkystės specialistais. 

Nelengvi buvo pirmieji akademijos žingsniai po karo. 
Ji turėjo tik du profesorius-daktarus. Kiti dėstytojai ne- 
turėjo mokslinių laipsnių, daugelis jų buvo jauni, mažai 
patyrę mokymo darbe. Maskvos, Leningrado ir kitoms 
mokslo įstaigoms padedant, keliasdešimt akademijos dės- 
tytojų jau įsigijo mokslo laipsnius. Dabar akademijoje 
dirba 75 mokslo darbuotojai. 

Dabar akademijos stacionariniame skyriuje studijuoja 
daugiau kaip 700 studentų; apie 300 žmonių mokosi neaki- 
vaizdiniu būdu. Taigi akademija išaugo daugiau kaip dvy- 
lika kartų. Ją kasmet baigia apie pusantro šimto gyvu- 
lininkystės specialistų — veterinarijos gydytojų ir zoo- 
technikų. 

Akademijos laboratorijos ir kabinetai turi daug įvai- 
rių mokslo priemonių ir aparatūros, jos klinika — 
modernų rentgeno kabinetą, originalius chirurginius sta- 
lus stambiems gyvuliams operuoti, fizinės terapijos ka- 
binetą bei kitus įrengimus. Geros mokymosi ir buities 
sąlygos sudarytos studentams. Akademija pastaraisiais 
metais pastatė du didelius ir patogius studentų bendra- 
bucius. 

Akademija, jos mokslininkai vis labiau stiprina ryšius 
su žemės ūkiu, įdiegia praktikoje vertingiausius moks- 
linius darbus, teikia mokslinę paramą kolūkiams. 

Labai išaugo Kauno Medicinos institutas. 1951 metais 
jame buvo 896 studentai, 103 dėstytojai, o 1960 metais 
jau daugiau kaip 1800 studentų ir apie 200 dėstytojų (jų 
tarpe daugiau kaip 70 mokslo daktarų ir kandidatų). 

Studentams medikams sudarytos puikios sąlygos mo- 
kytis ir gyventi. Institute yra gerai įrengtos laboratorijos 
ir kabinetai. Vienoje gražiausių Kauno vietų, Dainavos 
gatvėje, neseniai išaugo puikus studentų bendrabutis, ku- 
riame gyvena daugiau kaip 450 studentų. Statomas dar 
vienas didelis bendrabutis. 

Institutas kasmet paruošia gausų būrį kvalifikuotų gy- 
dytojų. Dar 1949 metais buvęs medicinos fakultetas išlei- 
do pirmąją laidą — 144 jaunus specialistus. Dalis jų 
liko dirbti Medicinos institute; dabar du iš jų jau docen- 
tai, keli tapo mokslų kandidatais. Didesnė baigusiųjų da- 
lis dirba įvairiuose respublikos darbo žmonių sveikatos 
apsaugos baruose. 

Žaliakalnyje, šalia senojo Ąžuolyno, baltuoja šviesūs 
Kūno kultūros instituto rūmai. Čia nuo ankstyvo ryto 
iki vėlyvo vakaro verda darbas: erdviose auditorijose 
vyksta paskaitos; stadionuose, aikštynuose, žaidimų ir 
gimnastikos salėse būsimieji fizinio lavinimo specialistai 
atlieka pratimus, treniruojasi, mokosi sportinio meistriš- 
kumo, 

Buržuazijai valdant, Kaune trumpą laiką veikė Aukš- 
tieji kūno kultūros kursai, 1937 metais juose mokėsi 25 stu- 
dentai. Tačiau sekančiais metais kursai buvo uždary- 
ti — buržuazijai nerūpėjo nei sportininkų kadrų ugdy- 
mas, nei rimtas fizkultūrinis darbas liaudyje. Tarybinė 
vyriausybė, skirdama didelį dėmesį sporto ir fizinės kul- 
tūros ugdymui, jau pirmaisiais pokariniais metais įkūrė 
Valstybinį kūno kultūros institutą. Šiandien institutas — 
didžiausia respublikos sportinių kadrų mokykla. Čia iš- 
augo nemaža puikių sportininkų, žinomų toli už Lietuvos 
ir net Tarybų Sąjungos ribų — tokių, kaip S. Butautas, 
J. Lagunavičius, A. Mikėnas ir daugelis kitų. Buvę insti- 
tuto auklėtiniai, tapę treneriais ar kvalifikuotais fizinės 

kultūros pedagogais, sėkmingai ugdo naują respublikos 
sportinį jaunimą. 

Kauno aukštosiose mokyklose dabar (1959/60 m. m.) stu. 
dijuoja arti vienuolikos tūkstančių studentų — tris kartus 
daugiau, negu studijavo visose Lietuvos aukštosiose mo- 
kyklose paskutiniais buržuazijos valdymo metais. Vien 
1959 metais Kauno aukštąsias mokyklas baigė apie 1800 
kvalifikuotų specialistų. 

Visose Kauno bendrojo lavinimo, specialiosiose ir aukš- 
tosiose mokyklose mokosi apie penkiasdešimt tūkstančių 
žmonių — ketvirtadalis miesto gyventojų! Mieste veikia 
dešimt liaudies kultūros universitetų, kuriuose kelia savo 
kultūrinį lygį keli tūkstančiai darbininkų, tarnautojų, 
studentų. 

Kauno mokslininkai gerai žinomi respublikoje. Kaune 
veikia net penki mokslinio tyrimo institutai, kuriuose dir- 
ba gausus specialistų būrys. Didžiausias yra Energetikos ir 
elektrotechnikos institutas, kuris tiria elektrinių statybos 
ir jų veikimo efektyvumo klausimus, atlieka tiriamuosius 
darbus gamybinių procesų automatizavimo srityje ir t. t. 

Viena jauniausių mokslinio tyrimo įstaigų respubliko- 
je — Kaune esantis LTSR Mokslų akademijos Statybos ir 
architektūros institutas. Jis sprendžia gyvenamųjų namų 
statybos, statybinių medžiagų tyrimo ir kitas statybos 
problemas. 

Žemės ūkio mechanizavimo ir elektrifikavimo mokslinio 
tyrimo institutas tiria respublikos sąlygomis tinkamiau- 
sias žemės ūkio mašinas, ieško būdų joms patobulinti, rū- 
pinasi kuo platesniu įvairių žemės ūkio darbų mechaniza- 
vimu.  Hidromelioracijos institutas teikia veiksmingą 
mokslinę paramą respublikos melioratoriams. Miškų ūkio 
institutas nagrinėja įvairius Lietuvos miškų ūkio klausi- 
mus. 

Kaune nemaža ir kitų svarbių kultūros įstaigų, kurios 
yra žinomos visoje respublikoje. Tai LTSR Respublikinė 
biblioteka, vieninteliai Lietuvoje Zoologijos ir Botanikos 
sodai, LTSR Pedagoginės literatūros leidykla ir kt. 

Tarybiniais metais Kaune ypač suklestėjo menas. Mies- 
te veikia trys teatrai. Įmonėse ir įstaigose gausu meninės 
saviveiklos kolektyvų. 

Miesto centre, tarp senų, išsikerojusių miesto sodo lie- 
pų ir klevų, stovi šviesūs Kauno Valstybinio muzikinio 
teatro rūmai. ,,Menas priklauso liaudžiai" — toks įrašas 
teatro fasade sutinka kiekvieną dieną miesto gyventojus, 
po darbo šventiška srove plaukiančius į teatrą. Teatras, 
veikiantis jau beveik septyniasdešimt metų, niekada ne- 
matydavo tiek lankytojų kaip dabar. Kauniečiai labai my- 
li ir gausiai lanko savo teatrą. Net žmonės, anksčiau nie- 
kada neateidavę į teatrą, dabar tampa dideliais ir karštais 
teatrinio meno mėgėjais. 

Teatro aktoriai dirba didelį kūrybinį darbą, jie sten- 
giasi geriau patenkinti Kauno darbo žmonių kultūrinius 
poreikius, sukurti daugiau vertingų spektaklių. Teatras, 
be daugelio klasikinių ir šiuolaikinių tarybinių ir užsienio 
kompozitorių kūrinių, pastatė pirmąją lietuvišką operetę 
„Auksinės marios“ (A. Belazaro muz.), V. Baumilo operą 
„Paskenduolė“, komišką B. Gorbulskio operą „Frank Kruk" 
bei operetę „Meilė ir skarda“ ir kitus spektaklius. 

Vaisingai dirba Kauno Valstybinis dramos teatras. Vien 
per pastaruosius kelerius metus teatras sukūrė tokius pui- 
kius pastatymus, kaip „Herkus Mantas“, „Dvidešimtasis 
pavasaris“, „Raitelių pirmoji“, „Vedybų sukaktis“, ,„(Ge- 
neralinė repeticija“ ir kiti. 

1959 metų pabaigoje iš Kapsuko į Kauną perkeltas lėlių 
teatras. 

Kauno teatrai vis daugiau parodo scenoje lietuviškų 
kūrinių nūdiene tematika, stiprina ryšius su žiūrovais. 

Teatrai dažnai stato spektaklius įmonių klubuose, siste- 
mingai gastroliuoja Vilniuje ir kituose respublikos mies- 
tuose bei rajonuose. 

Kaune veikia keliolika kinoteatru. Kinoteatras ,RRomu- 
va" prieš porą metų buvo rekonstruotas ir pritaikytas 
demonstruoti plačiaekraniniams filmams. Buržuaziniame 
Kaune kinoteatrų bilietai buvo brangūs, todėl kinoteat- 
ruose darbo žmonės buvo reti svečiai. Dabar miesto kino- 
teatrų durys atvertos visiems. 1951 metais Kauno kinoteat- 
rus aplankė 1,6 milijono žiūrovų, 1955 metais — 3,6 mi- 
lijono, o 1959 metais — net 5,3 milijono. Tai taip pat 
ryškiai rodo, kaip išaugo miesto gyventojų kultūriniai po- 
reikiai. 

Platų užmojį Kaune įgavo meninė saviveikla. Nerasi 
įmonės, mokyklos, kur nebūtų meninės saviveiklos ko- 
lektyvo, entuziastų saviveiklininkų. Saviveikloje dalyvau- 
ja seni ir jauni, mokiniai ir dėstytojai, darbininkai ir 
inžinieriai, namų šeimininkės ir tarnautojai. Dabar Kau- 
ne yra daugiau kaip 700 meno saviveiklos kolektyvų, tu- 
rinčių dvidešimt vieną tūkstantį saviveiklininkų. Kauno 
darbo žmonės turi daug puikių klubų ir kultūros namų: 
Profsąjungų, Mokytojų namų, „Inkaro“, J. Janonio v. fab- 
riko, „Spalio“, „Drobės“ ir kitus, Klubai, kultūros namai 
tapo svarbiais kultūrinio darbo centrais, saviveiklos židi- 
niais. Gerai paruoštu ir turtingu repertuaru pasižymi Prof- 
sąjungų kultūros rūmų, Mokytojų namų, Politechnikos 
instituto, ,,Kauno audinių“, Verslinės kooperacijos ir kitų 
klubų meniniai kolektyvai. Kauno Politechnikos instituto 
dainų ir šokių liaudies ansambliui bei akademiniam miš- 
riam chorui, Medicinos darbuotojų profsąjungos dainų ir 
šokių liaudies ansambliui, „Kauno audinių" mišriam cho- 
rui ir „Inkaro“ pučiamųjų orkestrui suteikti Nusipelniu- 
sių respublikos kolektyvų vardai. 

Klubuose organizuojami meninės saviveiklos vakarai, 
susitikimai su mokslo ir meno darbuotojais, paskaitos, 
senelių popietės ir įvairios kitos politinės-masinės prie- 
monės. Mieste paplito puiki tradicija — komjaunuoliškos 
vestuvės, kurios organizuojamos daugiausia miesto klu- 
buose pagal geriausius liaudies papročius, Kaune kasmet 
ruošiama tradiciniai festivaliai, dainų ir šokių šventės, 
kuriose kauniečiams parodo savo kūrybinio darbo vai- 
sius tūkstančiai miesto saviveiklininkų. 

Mieste gyvena ir kuria nemaža rašytojų, dailininkų, 
kompozitorių. Kauniečio rašytojo J. Grušo parašyta tra- 
gedija „Herkus Mantas“, kurią pastatė Kauno dramos te- 
atras, susilaukė didelio įvertinimo visoje respublikoje. 
Kaune gyvena ir kuria žinoma lietuvių rašytoja Ieva Si- 
monaitytė, žymus Lietuvos praeities tyrinėtojas, daugelio 
istorinių knygų autorius archeologas Petras Tarasenka, 
žinomas senosios kartos kultūros veikėjas rašytojas 
K. Vairas-Račkauskas ir kiti. Kaune yra LTSR Dailininkų 
sąjungos skyrius, kuris jungia apie 100 dailininkų. Čia 
gyvena ir kuria TSRS liaudies dailininkas profesorius An- 
tanas Žmuidzinavičius, LTSR nusipelnęs meno veikėjas 
profesorius Stasys Ušinskas, LTSR liaudies dailininkas Pet- 
ras Rimša, dailininkai Kazys Šimonis, Robertas Antinis, 
Jonas Janulis, Jonas Buračas ir daugelis kitų. 

Kaunas nuo seno garsus taikomosios dailės dirbiniais. 
Taikomosios dailės centras — Kauno „Dailės“ kombina- 
tas, kuriame dirba daug prityrusių šios srities dailininkų. 
„Dailės“ kombinato produkcija žinoma toli už mūsų mjes- 
to ribų, ji dažnai eksponuojama tarptautinėse parodose. 
1958 metais kombinato meniniai dirbiniai buvo didžiai 
įvertinti Pasaulinėje parodoje Briuselyje ir tarptautinėję 
parodoje Osakoje (Japonijoje). 

Daugelis miesto gyventojų laisvą valandą mėgsta ilsė- 
tis gražiai sutvarkytame Istorinio muziejaus sodelyje. Į 
sodą žvelgia moderniški rūmai su aukštu bokštu ir laik- 


rodžiu. Greta rūmų — liaudies mylimos poetės Salo- 
mėjos Nėries kapas su antkapiniu paminklu. Sienos ni- 
šose — 1926 metais sušaudytų keturių komunistų pa- 
laikai. 


Rūmuose veikia du muziejai: Istorinis ir M. K. Čiur- 
lionio vardo Dailės muziejus. 

Istorinis muziejus turi sukaupęs daug vertingų ekspona- 
tų iš Lietuvos istorijos ir darbo žmonių revoliucinių kovų. 
Muziejuje veikia socialistinės statybos skyrius, kuriame 
atsispindi ne tik Kauno miesto, bet ir visos respublikos 
ekonomikos bei kultūros. laimėjimai, 

M. K. Čiurlionio vardo Dailės muziejuje saugomi šio 
įžymaus lietuvių dailininko kūriniai. Čia veikia lietuvių 
liaudies meno skyrius su turtingais audinių, medžio, meta- 
lo, keramikos ir kitų dirbinių rinkiniais. Muziejuje yra 
pirminės kultūros ir dailės skyrius, egiptologijos, kinų, ja- 
ponų kultūros ekspozicijos. Kauno Dailės muziejuje gre- 
ta pastovių ekspozicijų periodiškai rengiamos vietinių 
dailininkų darbų bei respublikinės ir visasąjunginės reikš- 
mės parodos. 

Šiurpius Lietuvos istorijos puslapius atskleidžia IX-ojo 
forto muziejus. Drėgnos ir niūrios forto kameros, karce- 
riai, daiktinė, dokumentinė, fotomedžiaga, mirtininkų įra- 
šai karcerių sienose, iškalenti kulkų lietaus tvirtovių mū- 
rai, prie kurių buvo šaudomi vyrai ir moterys, vaikai ir 
seniai, — visa tai kiekvieną čia apsilankiusį sukrečia iki 
dvasios gelmių. Šį muziejų — gyvą šiurpios praeities liudy- 
toja — masiškai lanko šimtai žmonių iš įvairių respubli- i 
kos kampelių. fa 

Kauno gyventojai, ekskursijos gausiai lanko Zoologijos 
sodą, įsikūrusį Žaliakalnyje, gražioje kalvotoje. vietovėja.:: 

Šis sodas — vienintelis respublikoje, Čia eksponuojama 
daugiau kaip 500 gyvūnų. Tai visų pasaulio žemynų 
faunos atstovai: baltoji ir Himalajų meškos, liūtai, po- 
vai, fazanai, Pietų Azijos gyvuliai ir kt. Kauno Zoo- 
logijos sode yra rudasis dvikupris, kurį K. Vorošilovui 
kaip draugystės simbolį padovanojo Mongolijos Liaudies 
Respublika. 

Kaune (Stalino pr.) veikia ir Zoologijos muziejus — di- 
džiausias respublikoje gamtos muziejus, kuriame ekspo- 
nuojami Lietuvos TSR teritorijoje gyvenantieji žvėrys, 
paukščiai, ropliai, amfibijos, žuvys, vabzdžiai, o taip pat 
kai kurių Europos, Azijos, Afrikos šalių gyvūnai. 

Gražiose Aukštosios Fredos kalvose, apžėlusiose veš- 
liais krūmais ir išsikerojusiais lapuočiais, įsikūręs Lietuvos 
Mokslų akademijos Botanikos sodas. Sodo oranžerijose au- 
ginama apie du tūkstančius rūšių tropinių ir subtropinių 
augalų, apie 100 rūšių vaistinių augalų, daugiau kaip 600 
vynuogių krūmų, kurios aklimatizuojamos vietinėse sąly- 
gose, ir kitų augalų. 

Kaune veikia Respublikinis pedagoginis muziejus. Na- 
me Donelaičio gatvėje, kuriame buržuaziniais metais gy- 
veno įžymus mūsų rašytojas Petras Cvirka, įrengtas jo 
memorialinis muziejus. Buvusiuose Maironio namuose 
įsikūręs Literatūrinis muziejus, 

Kaune veikia Valstybinė respublikinė biblioteka. Ji 
įsteigta dar prieš keturiasdešimt metų V. Mickevičiaus- 
Kapsuko nurodymu, tačiau buržuazijai valdant biblioteka 
vos gyvavo, nes neturėjo pastovių patalpų, kvalifikuotų 
darbuotojų ir lėšų. Biblioteka neregėtai išaugo pokariniais 
metais, Joje saugoma nemaža retų, viduramžiais išleistų 
knygų lotynų ir graikų kalbomis, inkunabulai, pergamen- 
tai ir kitos retenybės. Šiuo metu biblioteka turi daugiau 
kaip milijoną du šimtus tūkstančių knygų, taigi jos fon- 
dai: 18,5-karto didesni negu 1939 metais. Respublikinė bib- 

lioteka gauna visų Tarybų Sąjungoje leidžiamų spausdinių 
privalomuosius egzempliorius. Kasdien biblioteka išduoda 
apie tūkstantį knygų ir turi apie devynis tūkstančius nuo- 
latinių skaitytojų. 

Kita didelė biblioteka — Kauno Viešoji biblioteka, 
įsteigta 1950 metais. Ši biblioteka turi 300 tūkstančių tomų 
knygų fondą ir aptarnauja apie penkis tūkstančius skaity- 
tojų per metus. Mieste yra trys vaikų ir viena muzikinė 
biblioteka. Iš viso mieste yra 62 viešosios bibliotekos. 

Kaune veikia LTSR Valstybinė pedagoginės literatūros 
leidykla. Suklestėjus Tarybų Lietuvoje švietimui, leidyk- 
la kasmet leidžia vis daugiau įvairios pedagoginės litera- 
tūros. Vien 1959 metais leidykla išleido apie 300 vado- 
vėlių bei metodinės literatūros knygų, kurių tiražas — 
trys milijonai egzempliorių. Pirmą kartą Lietuvos įstorijoje 
leidžiami vadovėliai akliesiems, kurčių-nebylių bei kitoms 
specialiosioms mokykloms. 

Mieste veikia dvylika knygynų, kurie aprūpina miesto 
gyventojus moksline, politine, grožine bei kita literatūra. 
Į Kauno darbo žmonių buitį tvirtai įėjo knygos ir laikraš- 
čiai. Vien tik jaunimui skirtos periodinės spaudos Kaune 
išplatinama daugiau kaip 24 tūkstančiai egzempliorių. 
Miesto laikraštis „Kauno Tiesa“ dabar išeina 45 tūkstan- 
čių egzempliorių tiražu. Tai žymiai didesnis tiražas, negu 
buržuazijai valdant ėjusių kai kurių respublikinių laikraš- 
čių tiražai. 

Mieste labai mėgstama fizinė kultūra ir sportas. Kau- 
nas — tikras sportinis miestas. Kauniečiai turi gerą, ma- 
siškoms varžyboms tinkamą stadioną, didžiausią respubli- 
koje sporto salę. Ąžuolyno pakraštyje, šalia Politechnikos 
instituto technologijos fakulteto, atidarytas naujas Poli- 
technikos instituto stadionas, kurį statė patys studentai. 
Apie sporto masiškumą ryškiai kalba sporto kolektyvų 

skaičiaus didėjimas įmonėse ir įstaigose. Kaune yra pen- 
kios sporto draugijos, kurios vadovauja 145 sporto kolek- 
tyvams, jungiantiems daugiau kaip 31 tūkstantį sportinin- 
kų (1946 metais Kaune buvo tik penki tūkstančiai spor- 
tininkų). Labai išaugo ir sutvirtėjo „Kauno audinių“, 
„Inkaro“, Petrašiūnų elektrinės, „Statybininko“, „Keturių 
komunaru" ir kitų miesto įmonių sportiniai kolektyvai. 
Šiuose sportininkų kolektyvuose iškilo šimtai gerų sporti- 
ninkų trenerių. 1959 metais pirmą kartą Lietuvos spor- 
to istorijoje kaunietė Birutė Kalėdienė tapo ieties metimo 
pasaulio rekordininke; 1960 m. ji iškovojo medalį Romos 
pasaulinėje olimpiadoje. Plačiai žinomi Kareckaitės, Bal- 
tušniko, Vietrino, Varanausko, Dzindziliausko, Sviders- 
kaitės, Daktaraitės, Paškevičiaus, nusipelniusių sporto 
meistrų Butauto, Stonkaus, Šociko ir daugelio kitų Kauno 
sportininkų vardai. Vien 1958—1959 metais daugiau kaip 
keturiasdešimt kauniečių buvo priimti į respublikos spor- 
to meistrų šeimą. Šiuo metu mieste yra daugiau kaip šim- 
tas sporto meistrų. 

Kurią kultūrinio gyvenimo sritį bepaimtum — visur ta- 
rybiniais metais Kaune pasiekta didžiulių laimėjimų. Kau- 
nas tarytum pajaunėjo, jo gyvenimas tapo žymiai turinin- 
gesnis ir gražesnis. Dar daugiau jam žada ateitis. 


P——————— € a — 


KAUNO RYTDIENA 


Kauno miestui daugiau kaip dvidešimt metų teko būti 
buržuazinės Lietuvos sostine, tačiau vargu kas bedrįstų 
tvirtinti, kad jo išvaizda visiškai atitiko tą reikšmę, kuri 
buvo skiriama jam kaip krašto politiniam, ekonominiam 
bei kultūriniam centrui. Tiesa, gana patenkinamai buvo su- 
tvarkytos kelios centrinės gatvės, viso krašto darbo žmonių 
skurdo kaina pastatyta keliasdešimt viešų, daugiau repre- 
zentacinę, o ne praktinę vertę turinčių pastatų ir rūmų, 
tačiau miesto pakraščiai buvo visiškai apleisti, žmonės 
gyveno lūšnose, pasišviesdami žibalinėmis lempomis, ri- 
jo negrįstų gatvių dulkes. Kai kurie miesto pakraščiai bei 
priemiesčiai liko tokie, kokie jie buvo dar prieš pirmąjį 
pasaulinį kara. Merdéjo miesto pramonė, užgniaužta už- 
sienio kapitalistų; mieste ir žiemą, ir vasarą buvo pilna 
bedarbių... 

1944 metais traukdamiesi fašistiniai okupantai suspėjo 
padaryti Kaunui nemaža žalos. Apie tai, kaip buvo atstato- 
mas miestas, atkuriama jo pramonė, jau pasakojome. Šian- 
dien Kaunas yra žymiai didesnis ir gražesnis negu tada, 
kada jis buvo „sostine“. Šito niekas nedrįs neigti. 

Tačiau tarybinio Kauno svarbiausias pranašumas yra tas, 
kad jo augimo ir vystymosi galimumai bei tempai yra 
visai kitoki. Buržuaziniais metais, nors ir būdamas valsty- 
bės sostine, Kaunas neturėjo jokių perspektyvų kada nors 
tapti didmiesčiu. Tapti didmiesčiu miestas gali tada, kai 
turi stambią pramonę; tuometinis Kaunas jos neturėjo 
ir negalėjo turėti, nes Lietuva buvo tik menkas agrarinis 

kapitalistinės Europos priedėlis ir, jei ne tarybinė san- 
tvarka, būtų juo ir pasilikusi. 

Plačiai, galingai sualsavo Kaunas, tapęs tarybiniu mies- 
tu. Jau pirmieji tarybinio gyvenimo metai Lietuvoje aki- 
vaizdžiai parodė, kad miesto laukia didelė ateitis. Po karo 
jis ėmė žengti į tą ateitį tokiais veržliais, tiesiog audrin- 
gais tempais, apie kokius buržuazinėje Lietuvoje niekas 
nė pagalvoti nebūtų galėjęs. Tarybiniame Kaune per ke- 
lis sunkius pokarinio atstatymo metus nuveikta tiek, kad 
buržuaziniam Kaunui būtų prireikę ištisų dešimtmečių, 
jeigu tik iš viso jis būtų pajėgęs savo išgalėmis atkurti 
beveik visiškai sunaikintą pramonę, sugriautus tiltus, su- 
naikintą miesto ūkį, 

Kaunas kasdien auga ir gražėja. Visiems — o pirmiausia, 
žinoma, patiems kauniečiams — įdomu, koks jįs bus atei- 
tyje. 

Kaip atrodys Kaunas po dešimties ir daugiau metų, šian- 
dien dar sunku pasakyti: miesto veidas sparčiai keičiasi, 
kiekvieni metai atneša labai daug naujo. Dar šiame sep- 
tynmetyje miesto gyvenime įvyks didelių ir žymių paki- 
timų. Vienas reikšmingiausių yra neseniai baigta Kauno 
HES statyba. 

Kauno HES pastatyta Tarybų Sąjungos Komunistų par- 
tijos XIX suvažiavimo nutarimu, padedant broliškosioms 
tarybinėms respublikoms. Tai viena iš didžiausių hidro- 
elektrinių Pabaltijyje. Lietuvos liaudies ūkiui ji kasmet 
duos vidutiniškai po 370 milijonų kilovatvalandžių papil- 
domos elektros energijos, kuri taip reikalinga smarkiai au- 
gančiai pramonei, vis intensyviau elektrifikuojamam že- 
mės ūkiui ir gyventojų buitiniams poreikiams. 

Kauno hidroelektrinės pagaminta elektros energija la- 
bai pigi: vieno kilovatvalandžio savikaina sieks tik dvi 
tris kapeikas. Tatai taip pat turės didelės teigiamos reikš- 
mės miesto ir viso krašto liaudies ūkiui. Kauno gyvento- 

jai galės vartoti daugiau elektros ne tiktai šviesai, bet ir 
kitiems buitiniams reikalams, ypač valgio gaminimui, 

Kauno HES pradėta statyti 1956 metais ir turėjo būti 
baigta 1960 metais, tačiau HES statytojų kolektyvas, ap- 
skaičiavęs turimus rezervus bei galimumus, nusprendė 
paleisti ją į darbą ištisais metais anksčiau. 1959 metais 
ėmė suktis pirmosios Kauno HES turbinos. Taip išsipildė 
sena Lietuvos energetikų, visų darbo žmonių svajonė — 
pastatyti ant Nemuno galingą elektros gamyklą, kurios 
agregatus varytų nieko nekainuojanti šios upės vandens 
kritimo jėga. 

Burzuazinéje Lietuvoje šis sumanymas negalėjo būti 
įgyvendintas. Nors krašto energetikos ūkis tada buvo la- 
bai menkas, buržuazinė vyriausybė entuziastų energetikų 
projektui pastatyti didelio pajėgumo hidroelektrinė netei- 
kė jokios paramos ir jam nepritarė. Tiesa, visuomenei 
spaudžiant, apie šį projektą buvo nemaža kalbama, rašo- 
ma laikraščiuose, bet nieko nedaryta jam įgyvendinti. 
Daugelis vyriausybės narių ir buržuazinės visuomenės 
veikėjų buvo papirkti belgų akcinės bendrovės, kuriai 
priklausė Kauno šiluminė elektros stotis ir kuri lupo iš 
miesto gyventojų už elektrą pasakiškas kainas. 

Tik tarybinė santvarka sudarė visas galimybes pavers- 
ti tikrove seną Lietuvos energetikų svajonę. 

'' Sparčiai pastatyti Kauno hidroelektrinę būtų buvę ne- 
įmanoma, jei ne kitų broliškųjų respublikų, ypač Rusijos 
Federacijos, parama. Ta parama buvo gausi: ne tik įvai- 
rios mašinos, sudėtingi įrengimai, bet ir patyrę specialis- 
tai. Tačiau statybos sėkmę, be abejo, nulėmė tas pakilu- 
mas bei entuziazmas, su kokiu dirbo visas HES statytojų 
kolektyvas. Kauno HES statybos istorijos puslapiuose 
įrašyti dešimtys šaunių statytojų vardų. Tai buldozeri- 
ninkai Varnas ir Gajenka, armatūrininkas Rekevičius, 
tekintojas Žemaitis, ekskavatorininkai Litvinas ir Zima- 

riovas, betonuotojai Pūras ir Šeduikis, inžinieriai Vela- 
niškis, Gudavičius, Urbonas, Pakalniškis, Charūnas ir dau- 
gelis kitų. Geriausi HES statytojai už puikų darbą apdova- 
noti Tarybų Sąjungos ordinais ir medaliais. 

Be hidroelektrinės, Kaune išaugo ir ištisas HES statyto- 
jų miestelis — graži, gerai išplanuota darbininkų gy- 
venvietė. Ten stovi ištisi kvartalai dviaukščių bei triaukš- 
čių gyvenamųjų namų (septyniolika tūkstančių kvadr. 
metrų), kurie apšildomi iš bendros termofikacinės magis- 
tralės, turi visus patogumus. Kauno HES darbuotojų gy- 
venvietė — viena gražiausių šiame rajone. 

Nemuno vanduo per pusantro kilometro aukščiau HES 
užtvankos pakilo beveik dvidešimt (tiksliau — devyniolika 
su puse) metrų. Plačiai išsiliejęs abipus upės vagos, van- 
duo sudarė gana didelį, šešiasdešimt trijų su puse kvadra- 
tinio kilometro (6350 hektarų) ežerą. Šis 462 milijonus ku- 
binių metrų vandens talpinantis baseinas dabar vadinamas 
Kauno jūra. „Jūra“ gerokai pakeitė miesto rytinių pakraš- 
čių bei apylinkių gamtovaizdį. Vandenyje dingo pusėtinas 
gabalas Nemuno slėnio su vasarą žaliuojančiomis lanko- 
mis, pakrančių brūzgynais, miškeliais ir 2850 ha aria- 
mos žemės. Iš užliejamo ploto iškelta daugiau kaip aš- 
tuoni šimtai sodybų, apie pusantro šimto valstybinių 
ir keli šimtai kolūkinių-visuomeninių pastatų. Net iš- 
tisą Rumšiškių miestelį, esantį už 23 kilometrų nuo Kau- 
no, teko perkelti į aukštesnę vietą, netoli buvusios 
gyvenvietės. Tačiau turimi nuostoliai yra labai menki, pa- 
lyginus su ta nauda, kurią gauna Kauno miestas ir vi- 
sa respublika iš hidroelektrinės. Be to, „jūra“ suteikė 
Kaunui naujo, patrauklaus grožio, puošia ji o jo gy- 
ventojams daugeliu atvejų atstoja tikrąją jūrą. Čia 
smagu maudytis, degintis saulėje: jūra gana plati — 
vietomis net ligi 4 km pločio, — todėl saulės spin- 
duliai, lūžę vandens paviršiuje, dosniai nutvieskia jos 

paplūdimius. Jūros krantams sustiprinti ir apsaugoti 
nuo galimos erozijos jos šlaituose masiškai sodinami 
maumedžiai, raudonieji ąžuolai, riešutmedžiai, pocūgės, 
sparčiaūgės tuopos, laukinės slyvos, erškėtrožės ir kiti 
medžiai, kurie auginami Miškų ūkio mokslinio tyrimo 
instituto užveistame Dubravos miškų tyrimo stoties me- 
delyne. Po keleto metų Pažaislio miškas, kuris atsidūrė 
pusiasalyje, iš trijų pusių skalaujamame Kauno jūros ban- 
gų, Palemonas ir kitos artimesnės „jūros“ pakrantės taps 
kauniečių mėgstamiausiomis poilsio vietomis, 

Kauno jūra kasmet vis labiau vilios ne tik kauniečius, 
bet ir kitų respublikos vietovių gyventojus, ypač ke- 
liauti mėgstantį jaunimą. Todėl numatoma organizuoti 
čia nuolatinę LTSR liaudies ūkio parodą ir liaudies bui- 
ties muziejų. Dar šiame septynmetyje ant vaizdingų 
„jūros“ krantų išaugs parodos ir muziejaus pastatai. Taip 
pat bus pastatyti namai turistams, sudarytos kultüringo ir 
įdomaus poilsio sąlygos stovyklautojams, kurių vasarą, 
reikia manyti, netruks. 

Ypač daug džiaugsmo Kauno jūra teiks, o iš dalies 
jau ir dabar teikia, vandens sporto mėgėjams ir meške- 
riotojams. „Jūroje“ bus erdvu plaukikams, irkluotojams 
ir buriuotojams; čia vyks laivų regatos ir kitos varžybos. 
Vandens sporto mėgėjams ant „jūros“ kranto, arti hidro- 
elektrinės statomas didelis moderniškas jachtklubas, kuris 
netrukus ims veikti. 

Meškeriotojus Kauno „jūroje“ vilios ne tik žiobriai, 
lydžiai, ūsuočiai, sterkai, bet ir tokios žuvys, kurių šioje 
Nemuno dalyje nebuvo: lašišos, sazanai, orfai ir netgi ster- 
lės — itin vertinga eršketinių veislės žuvis. Pirmas gyvų 
sterlių transportas Kaune gautas 1959 metų vasarą iš 
Novosibirsko (šios žuvies tėvynė yra Obės upė Sibire). 
Specialiame žuvivaisos ūkyje sėkmingai aklimatizuojamos 
ir kitų nevietinių veislių žuvys. Kauno jūroje joms suda- 

romos tinkamos sąlygos veistis ir daugintis. Nepamiršta- 
mi ir senieji Nemuno „gyventojai“. Pavyzdžiui, žiob- 
riams „jūros“ dugne įruoštos nuolatinės neršyklos, Kauno 
jūroje žuvininkystei atsiveria plačios ir daug žadančios 
perspektyvos. Žuvų ilgainiui bus tiek, jog joms išgaudyti 
nebepakaks vienų meškeriotojų-sportininkų, todėl bus or- 
ganizuota pramoninė žvejyba. Ant „jūros“ kranto dar šį 
septynmetį bus pastatytas naujas moderniškas žuvies per- 
dirbimo fabrikas, kuris duos per metus ne mažiau kaip 
10 tūkstančių centnerių įvairių žuvies gaminių. 

Hidroelektrinės užtvanka ir šalia jos atsiradusi „jūra“ 
padės apsaugoti miestą ir jo pakraščius nuo didelių pava- 
sarinių potvynių, kurie Kaune nereti. Užtvanka sulaikys 
atplaukiančias iš aukštupio ledo lytis, kurios jūroje ir 
sutirps, nepasiekusios Kauno, 

Kauno HES gaminama elektros energija suteiks gali- 
mybę dar labiau išvystyti miesto pramonę. 

Kauno pramonė šiandien pagamina kelis kartus dau- 
giau produkcijos negu iki karo. Tačiau tai tik graži miesto 
pramoninio augimo pradžia. Pramonės plėtimo ateities pla- 
nai tokie dideli, jog jiems įvykdyti neužteks nė Kauno 
HES pagaminamos energijos. Todėl šiame septynmetyje 
bus praplėsta ir Petrašiūnų šiluminė elektrinė. 

Miesto pramonė gamina labai įvairią produkciją: čia 
ir maisto, ir tekstilės, ir metalo, ir vaistų, ir medžio apdir- 
bimo, ir kitokios — daugiausia lengvosios — pramonės 
įmonės. Šį mišrų produkcijos profilį Kauno pramonė, 
atrodo, išlaikys ir ateityje, gamindama daugiausia tai, 
ko žmogui labiausiai reikia kasdieniniame gyvenime. 

Kauno pramonės gaminiai pasižymi gera kokybe, todėl 
jie mielai perkami visoje šalyje, o kai kurie eksportuo- 
jami ir į užsienį. „Silvos“ fabriko kaproninių kojinių, 
„Kauno audinių“ šilko arba „Drobės“ vilnonių medžiagų 
kostiumams ir paltams jūs rasite visose Maskvos ir kitų 

Tarybų Sąjungos didmiesčių universalinėse parduotuvėse. 
Petrašiūnų J. Janonio vardo fabrike pagamintame popie- 
riuje spausdinama Didžioji tarybinė enciklopedija. Kaune 
padirbtais baldais papuoštas Maskvos Valstybinis univer- 
sitetas. Čekoslovakijoje ir Vokietijos Demokratinėje Res- 
publikoje mėgstamos Kauno mėsos kombinato dešros, 
kumpiai ir bekoniena. Kauno „Pergalės“ gamyklos tur- 
binos siunčiamos net į Indiją ir kitas tolimas šalis. Kauno 
pramonės gaminių paklausa vis didėja, todėl visai ne- 
nuostabu, kad dauguma Kauno įmonių nuolat auga ir ple- 
čiasi. Modernūs cechai kyla „Metalo“ fabrike, staklių ga- 
mykloje, „Dailės“ kombinate, šilko-pliušo kombinate ir 
kitose įmonėse. Statomos vis naujos gamyklos ir fabrikai. 
Be minėto žuvies perdirbimo fabriko ant Kauno jūros kran- 
to, dar šiame septynmetyje Kaune bus pastatyta ir pra- 
dės veikti didžiulė chemijos pramonės įmonė — acetatinio 
šilko kombinatas, kuris savo gaminiais aprūpins ne tik 
mūsų respubliką, bet ir visasąjunginę rinką. Kombinato 
statyba bus pradėta 1961 metais. Tai bus viena iš didžiau- 
sių dirbtinio pluošto gamyklų Tarybų Sąjungoje. Vien pa- 
grindinis cechas turės 400 metrų ilgio ir užims septynių 
hektarų plotą. 

Šiame septynmetyje taps stambia įmone neseniai įkur- 
toji elektros variklių gamykla „Elektra“. 1965 metais ji 
pagamins 300 tūkstančių variklių. 

Petrašiūnuose šiame septynmetyje bus pabaigta staty- 
ti didžiulė turbinų gamyklos „Pergalė“ liejykla, kuri per 
metus duos apie 40 tūkstančių tonų metalo liejinių. 

Šešis kvadratinius kilometrus užims naujas pramoni- 
nis rajonas Žaliakalnyje. Be jau minėto acetatinio šilko 
kombinato, čia iškils didelio medvilnės verpimo fabriko, 
metalinių konstrukcijų gamyklos, vaisių-daržovių konser- 
vų fabriko korpusai. Atokiau nuo įmonių išsirikiuos švie- 
sūs darbininkų gyvenvietės kvartalai. 

Be paliovos plečiama ir tobulinama, Kauno pramonė 
septynmečio pabaigoje gamins beveik dvigubai daugiau 
produkcijos negu dabar, o kai kurios įmonės — net ke- 
leriopai daugiau. Pavyzdžiui, „Raudonojo Spalio“ fabri- 
kas gamins beveik dešimt kartų daugiau avalynės negu 
šiuo metu. Miesto pramonės darbuotojai ne tik stengsis 
duoti daugiau gaminių, bet ir gamins juos geresnius, dai- 
lesnius, pigesnius. 

Augant ir plečiantis Kauno pramonei, didėja ir miesto 
gyventojų skaičius. Šiuo atžvilgiu Kaunas pokariniais 
metais yra padaręs nepaprastai didelį šuolį pirmyn. Jeigu 
1940 metais jis turėjo apie 150 tūkstančių gyventojų, o 
1944 metų vasarą, išvijus hitlerinius okupantus, jame 
bebuvo pasilikę tik apie 70—80 tūkstančių, tai šiuo metu 
Kaune gyvena 225 tūkstančiai žmonių. Tai dar kartą aki- 
vaizdžiai rodo, kokius didelius galimumus augti, plėstis ir 
Klestėti atnešė miestui tarybinė santvarka. 

Pagausėjus gyventojų, miestui reikia daug naujų gyve- 
namųjų namų. Nemaža jų pokariniais metais ir pastatyta. 
Kiekviename miesto rajone, bemaž kiekvienoje svarbes- 
nėje gatvėje galime pamatyti naujų daugiaaukščių mūri- 
nių namų, kuriuose gyvena miesto darbo žmonės. Kai ku- 
riose miesto dalyse iškilo ištisi nauji kvartalai: turbinų 
gamyklos „Pergalė“ gyvenamųjų namų ansamblis Per- 
galės krantinės—Daukanto—Kęstučio—Maironio gatvių 
kvadrate, didžiulis naujų namų kompleksas A. Panemunė- 
je, stambus gyvenamųjų namų kvartalas Vilijampolėje 
(prie Sąjungos aikštės) ir kitur. Dideli daugiaaukščiai na- 
mai iš pagrindų keičia miesto išvaizdą. į 

Tačiau tiek valstybės, tiek pačių gyventojų lėšomis 
pastatytų namų toli gražu neužtenka: gyvenamojo ploto 
vis dar trūksta. Todėl namai Kaune statomi vis spartė- 
jančiais tempais, Šiame septynmetyje valstybės lėšomis 
mieste bus pastatyta daug keliaaukščių gyvenamųjų namų 

(ne mažiau kaip pustrečio šimto tūkstančių kvadratinių 
metrų). Išaugs nemaža individualių namų: per artimiausius 
trejus metus bus pastatyta daugiau kaip 100 tūkstančių 
kvadratinių metrų gyvenamojo ploto. Tuo būdu, iki sep- 
tynmečio pabaigos Kauno miesto gyvenamųjų namų fon- 
das padidės maždaug 350 tūkstančių kvadratinių metrų; 
naujuose butuose galės apsigyventi tūkstančiai kauniečių. 

Daug naujų gyvenamųjų namų išaugs Vilijampolėje, 
A. Panemunėje, Žaliakalnyje. Visai pasikeis rajonas tarp 
Žaliakalnio ir Petrašiūnų, kuris artimiausioje ateityje ne 
tik formaliai, bet ir faktiškai turi susilieti su Kaunu, tapti 
neatskiriama miesto dalimi. Šiame rajone (Tunelio gat- 
vėje, netoli VI forto) jau statomi erdvūs daugiaaukščiai 
namai. Po keleto metų čia susiformuos ištisi nauji kvar- 
talai (apie 200 tūkstančių kvadratinių metrų gyvena- 
mojo ploto) su gražiai išplanuotomis aikštėmis, skve- 
rais ir t. t. Žaliakalnį su Petrašiūnais sujungs ilga, kelių 
aukštų namais apstatyta magistralė, 

Daug dėmesio bus skiriama gyvenamųjų namų staty- 
bai miesto centre. Kai kurie vieno ir dviejų aukštų namai, 
išlikę centrinėse gatvėse (pirmiausia Stalino prospekte), 
bus paaukštinti iki 4—5 aukštų; kai kurie tokie namai 
bus visiškai nugriauti, o jų vietoje pastatyti nauji. 

Septynmečio pabaigoje gyvenamojo ploto Kaune bus 
maždaug pusantro karto tiek, kiek jo buvo 1958 metais, 

Kaunas puošis ne tik gyvenamaisiais namais, bet ir 
buitiniais bei kultūriniais pastatais. Vilijampolėje jau pa- 
statyti XVIII-ajai vidurinei mokyklai skirti rūmai, ku- 
riuose mokosi 1040 vaikų. Tokį pat pastatą gauna ir 
XXII-oji vidurinė mokykla Žaliakalnyje. Nauji mokyklų 
rūmai papuoš A. Panemunę, Aukštuosius Šančius ir kitus 
miesto rajonus. Taip pat bus statomos mokyklos-interna- 
tai, jų tarpe — mokykla-internatas kurčnebyliams, rekon- 

struojamos ir plečiamos esamos mokyklos. Septynmečio 
pabaigoje vietų skaičius Kauno miesto mokyklose padidės 
daugiau kaip penkiais tūkstančiais. 

Per septynmetį jauniesiems kauniečiams bus pastaty- 
ta sporto mokykla, keliolika pavyzdingai įrengtų dar- 
želių ir lopšelių. Pagal septynmečio programą vietų skai- 
čius darželiuose padidės dvigubai, o lopšeliuose — tris 
kartus. 

Mieste dar labiau plėsis sveikatos bei gydymo įstaigų 
tinklas. Žaliakalnyje netrukus bus pastatyta nauja infek- 
cinė 200 lovų ligoninė. Gaus ligoninę ir Vilijampolės 
gyventojai. 

Miesto centre iškils didelis ir moderniškas viešbutis, 
kuriame galės patogiai gyventi Kauną lankantieji sve- 
čiai iš kitų broliškųjų respublikų ir užsienio. Stalino 
prospekto— Dzeržinskio ir K. Poželos gatvių — Raudonosios 
Armijos prospekto sankryžoje stovintys gyvenamieji 
pastatai bus rekonstruoti, įrengiant jų pirmuosiuose 
aukštuose erdvias parduotuves. Miesto centre išaugs ir 
naujas centrinės universalinės parduotuvės pastatas. Ža- 
liakalnyje netrukus bus užbaigtas statyti didelis paviljo- 
nas maisto produktams pardavinėti su specialiais šaldytu- 
vais pieno ir mėsos produktams bei kitais naujausiais 
įrengimais. 

Daug naujovių septynmetis atneš ir miesto kultūri- 
niam gyvenimui. Pradės veikti Kaune pastatytoji galinga 
televizijos stotis. Respublikos žiūrovai galės pamatyti pro- 
gramas, rodomas iš Kauno teatrų, stadionų, saviveiklos 
kolektyvų koncertus. Prie Kauno radijo transliacijų re- 
dakcijos bus sudaryta speciali grupė, kuri organizuos iš 
Kauno televizijos stoties perduodamas programas. 

Šalia televizijos laidų bus žymiai praplėsta ir pajvai- 
rinta radijo transliacijų iš Kauno per Vilniaus radijo sto- 

tį, o taip pat per Kaune veikiančią radijo stotį ultratrum- 
pomis bangomis programa, 

Septynmečio metais kauniečiai susilauks keleto naujų 
kinoteatrų; pirmiausia jie bus statomi priemiesčiuose: 
Aleksote, A. Panemunėje, Šančiuose. Vilijampolėje, 
K. Markso ir Tilžės gatvių kampe, bus pastatytas didę- 
lis plačiaekraninis kinoteatras. Kai kurie jau veikian- 
tieji kinoteatrai bus rekonstruoti, pastatant naujas sa- 
les. Žaliakalnyje vėl ims veikti iš naujo įrengtas kinote- 
atras „Pasaka“, kuriame iki šio buvo Medicinos instituto 
sporto klubas, 

Kalbant apie miesto statybas, kurios bus užbaigtos dar 
šiame septynmetyje, negalima nepaminėti didžiulio Že- 
mės ūkio akademijos komplekso. Dabar akademija įsi- 
kūrusi keliuose pastatuose, kurie išmėtyti po įvairius 
miesto rajonus. Centriniams akademijos rūmams Kestu- 
čio gatvėje, kur jie užima didelį keturių aukštų namą, 
jau per ankšta, todėl nuspręsta iškelti visą akademiją 
į miesto pakraštį, į Noreikiškes (už Aleksoto), kur įsikū- 
ręs akademijos mokomasis ūkis. Čia, labai gražioje vie- 
tovėje ant Nemuno kranto, statomas ištisas akademinis 
miestelis. 

Akademinį miestelį sudarys trys pagrindiniai skyriai: 
mokomosios patalpos, pagalbiniai pastatai ir gyvenvietė — 
studentų bendrabučiai bei gyvenamieji namai profesūrai, 
tarnautojams ir technikiniam personalui. 

Penkiaaukščiuose centriniuose akademijos rūmuose, 
kurie turės 135 metrus ilgio, įsikurs agronomijos, miš- 
kininkystės, hidromelioracijos ir ekonomikos fakultetai, 
daug mokslinių kabinetų ir melioracijos bei hidraulikos 
laboratorijos. Juose bus taip pat įrengtos keturios dide- 
lės amfiteatrinio tipo auditorijos, kurių kiekvienoje ga- 
lės klausytis paskaitų 550 studentų. 

Tuose pačiuose centriniuose rūmuose bus patalpos bib- 
liotekai, studentų skaityklai, sporto ir aktų salės. Pasta- 
rojoje bus įrengtas 630 vietų plačiaekraninis kinoteatras. 

Pagalbiniuose pastatuose bus įrengtas žemės ūkio ma- 
šinų paviljonas, mokomųjų mašinų garažas su variklių 
laboratorijomis, 300 vietų valgykla ir daugelis kitų pa- 
talpų. 

Naujajame miestelyje studentai turės keturis bendra- 
bučius po 400 vietų kiekvieną. Taigi bendrabučiais bus 
aprūpinti 80—85 procentai studentų. 

Mokomasis, administracinis ir pagalbinis personalas 
gaus vieną didelį 60 butų namą ir visą eilę nedidelių, 
kotedžinio tipo dvibučių namų. 

Visas miestelis bus apšildomas iš vienos centrinės 
katilinės, o vandenį gaus iš artezinių šulinių žemutinėje 
Nemuno terasoje, pastačius specialų vandentiekio bokštą. 

Miestelio teritorijoje bus įrengtas parkas, šiltinamiai, 
didelis stadionas. Su Aleksotu akademiją jungs plati 
liepomis apsodinta bei asfaltuota alėja. 

Naujus pastatus stato ir kitos Kauno aukštosios mo- 
kyklos. Antai Medicinos institutas, prieš dvejus metus 
pastatęs ant kalno, Dainavos gatvėje, puikų 450 vietų 
studentų bendrabutį, 1959 metais pradėjo statyti naują, 
dar gražesnį ir moderniškesnį pastatą K. Petrausko ir 
Jankaus gatvių kampe, kuriame taip pat bus įrengtas 
bendrabutis 370 studentų. 

Šiame bendrabutyje bus įvairios patalpos: gyvena- 
mos, sportinės, kultūrinės. Gyvenamieji kambariai — erd- 
vūs ir šviesūs, aprūpinti įvairiais buitiniais patogumais. 
Bus įrengti atskiri kambariai studentų užsiėmimams, bu- 
fetas, dujinės viryklos. 

Sportinį sektorių sudarys 540 kv. metrų sporto salė; 
čia bus krepšinio aikštelė, bokso, sunkumų kilnojimo, 
stalo teniso, trenerių, medicininės kontrolės, dušų ir 

sandėlių sportiniam inventoriui patalpos. Salėje galės 
sutilpti apie 400 žmonių. 

Kultūriniam studentų reikalams bus skirta 454 vietų 
aktų salė, kurioje galės būti organizuojamos ir programos, 
biblioteka-skaitykla, dekoracijų sandėliai ir kt. 

Kitame miesto pakraštyje, kairiajame Kauno „jūros“ 
krante, dar visai neseniai pradėta vadinamojo , miskinin- 
kų miestelio" statyba. Šio „miestelio“ kompleksą sudarys 
15 pagrindinių pastatų, kuriuose įsikurs Miškų ūkio moks- 
linio tyrimo institutas, Dubravos draustinio tyrimo stotis, 
Miškų ūkio technikumas ir eigulių mokymo bazė. Čia pat 
bus visi reikiami pagalbiniai pastatai — bendrabučiai, gy- 
venamieji namai personalui, valgykla, vaikų darželis, 
mechaninés-mokomosios dirbtuvės ir pan. 

Siai statybai paskirta daugiau kaip 15 milijonu rubliu. 

Sitokiai didelei įvairių pastatų, ypač gyvenamųjų na- 
mų, statybai Kaune reikia nepaprastai daug įvairių sta- 
tybinių medžiagų. Žymią dalį plytų, ištisų blokų ir 
kitų svarbiausių medžiagų tieks vietinės įmonės. Daug 
medžiagų miesto statyboms duoda Palemono ir Sargėnų 
plytinės, silikatinių plytų bei blokų gamykla „Bitukas“ 
Petrašiūnuose ir kai kurios kitos įmonės. Tačiau jų nepa- 
kanka. Todėl artimiausiais metais bus skiriamas didesnis 
dėmesys esamų vietinių rezervų išnaudojimui. Pavyzdžiui, 
Kauno miesto ribose į Nemuną įtekančio Jiesios upelio 
pakrantėse slūgso dideli klodai mergelio (kreidos su di- 
dele molio priemaiša), kurį galima perdirbti į puikią ri- 
šamąją medžiagą — hidraulinės kalkes. Joms gaminti 
numatoma pastatyti specialų cechą. Greta bus pastatytas 
kalkių malimo cechas ir silikatinių blokų formavimo ce- 
chas. 


Netrukus „Bituke“ pradės veikti naujas cechas, gami- 
nantis stambiaplokščius gelžbetoninius dirbinius. Iš per 

metus jame pagamintų plokščių bus galima pastatyti ke- 
turiolika penkiaaukščių namų. Statomas surenkamųjų na- 
mų cechas, kurio pajėgumas — 35 tūkstančiai kvadrati- 
nių metrų gyvenamojo ploto per metus. 

Kauno miestui sparčiai augant ir plečiantis, vis ašt- 
resnė darosi vidaus susisiekimo problema. Dabar mieste 
kursuoja autobusai, kurie, tur būt, dar ilgai bus pagrin- 
dinė transporto priemonė, patogi tuo, kad ją greit ir 
be jokių ypatingų įrengimų galima nukreipti bet kuria 
linkme, pasiųsti į bet kurį miesto punktą. Visas Kaunas 
išraižytas daugybės ilgesnių ir trumpesnių linijų, kurio- 
mis galima greit, pigiai ir patogiai nuvažiuoti ne tik įš 
vieno miesto krašto į kitą, bet ir į artimesnes bei tolimes- 
nes jo apylinkes — Garliavą, Kleboniškį, IX fortą, Rau- 
dondvarį, Kačerginę, Kulautuvą, Karmėlavą, Turžėnus, 
taip pat į Prienus, Birštoną, Kazlų Rūdą... 

Autobusų linijų mieste pagausės, o veikiančiosios bus 
geriau organizuotos. Taip pat numatoma žymiai padidinti 
autobusų skaičių (per septynmetį dvigubai), kad jie ga- 
lėtų dažniau kursuoti; tuo būdu pagaliau bus likviduota 
keleivių spūstis, kurios kol kas vis dar neišvengta. 

Gerinant ir tobulinant susisiekimą, nuspręsta šiame sep- 
tynmetyje paleisti Kaune troleibusus — patogią ir pigią 
transporto priemonę, kurią mūsų respublikoje kol kas 
turi tik Vilnius. Jau suprojektuotos dvi pagrindinės tro- 
leibusų linijos: Rotušės aikštė—Birutės gatvė (A. Pane- 
munėje) ir Gogolio gatvė—Respublikinė klinikinė ligo- 
ninė (Žaliakalnyje). Projektuojama ir trečia — žiedinė — 
linija, kuri jungs pirmąsias dvi, eidama Tunelio gatve, 
Jaunosios Gvardijos alėja ir Raudonosios Armijos pro- 
spektu. Pagrindinės troleibuso linijos turės 17 kilometrų 
ilgio. Jas nutiesus, mieste iš karto pradės kursuoti ne 
mažiau kaip trisdešimt troleibusų. 

Susisiekimo problema kelia mūsų miesto tvarkytojams 
ir daugiau rūpesčių. Vienas tokių rūpesčių yra pagerinti 
susisiekimą su Vilijampole. Dabar iš miesto centro su 
šiuo priemiesčiu susisiekiama Poželos, Daukšos ir Jona- 
vos gatvėmis bei tiltu per Nerį. Judėjimas šia arterija 
nepaprastai didelis, nes ji jungia Kauną ne tik su tirštai 
gyvenamu pramoniniu rajonu, bet ir su tokiomis svar- 
biomis komunikacijomis, kaip Žemaičių plentas, Babtų— 
Kėdainių — Panevėžio, Raudondvario—Vilkijos—Jurbarko 
plentai. Šia arterija eina tranzitinis transportas, kuriam 
Kauno miestas tėra tik tarpinis punktas tarp Vilniaus ir 
Klaipėdos, tarp Klaipėdos ir Sūduvos arba Aukštaitijos ir 
pan. Tačiau gatvės (ypač Poželos ir Daukšos) čia tokios 
siauros, jog vis dažniau ir dažniau jose susidaro „kamščiai“ 
iš automašinų, kurios beveik nenutrūkstama srove rieda į 
abi puses. Nebetoli tas laikas, kada ši arterija visiškai „už- 
sikimš“ ir nebepajėgs atlikti jai skirtos funkcijos. Todėl 
jau dabar reikia galvoti apie patogesnį ir platesnį kelią. 

Ieškant tokio kelio iš miesto į Vilijampolę, kurią nuo 
centro skiria ne tik Neries upė, bet ir didoka Žaliakalnio 
aukštuma, nelieka nieko kito, kaip tik iškasti po Žaliuoju 
kalnu tunelį. Toks tunelis jau pradėtas projektuoti ir ne- 
labai tolimoje ateityie (galimas daiktas, dar šiame sep- 
tynmetyje) bus iškastas. Vienas jo galas žvelgs į Gogo- 
lio, kitas — į Jonavos gatvę ties pat tiltu per Neries upę. 
Šitaip bus išspręsta daug rūpesčių kelianti susisiekimo su 
Vilijampole problema. 

Kol tunelis bus iškastas, numatoma sumažinti eismą 
miesto vidaus magistralémis, nutiesiant tranzitiniam trans- 
portui apvažiuojamuosius kelius miesto pakraščiais. Dabar- 
tinė nauja automagistralė, einanti iš Vilniaus, bus pra- 
tęsta šiauriniu miesto pakraščiu iki Neries upės. 

Susisiekimui tarp atskirų miesto rajonų vis gyvėjant, 
jau ima nebeuztekti esamų Nemuno ir Neries tiltų. Nu- 

matoma artimiausioje ateityje pastatyti Kaune kelis nau- 
jus tiltus. Vienas jų — gelžbetoninis tiltas per Nerį iš 
Jonavos gatvės Senamiestyje į K. Markso gatvę Vilijam- 
polėje — jau pastatytas. 

Iš visų miesto rajonų bene sparčiausiai auga Žaliakal- 
nis, kuris, atrodo, turi visai rimtą perspektyvą tapti viena 
iš centrinių miesto dalių. Tačiau kol kas tūkstančiai ža- 
liakalniečių priversti kasdien lankytis žemutinėje miesto 
dalyje, kur sutelktos svarbiausios įstaigos, didžiausios 
parduotuvės ir t.t. Dauguma Žaliakalnio gyventojų grįžta 
namo autobusais, kursuojančiais Raudonosios Armijos 
prospektu ir Jaunųjų Pionierių—K. Petrausko gatvė- 
mis, arba keltuvu, kuriuo iš Salomėjos Nėries gatvės 
pakylama į Žemaičių ir Aušros gatvių sankryžą. Nema- 
ža gyventojų dalis priversta kopti į kalną pėsčiomis, nes 
jiems per toli ir iki autobuso, ir iki keltuvo. Todėl nu- 
spręsta pastatyti dar tris keltuvus: vieną — iš Raudo- 
nosios Armijos prospekto (priešais vadinamuosius 
Ožeškienės laiptus) į A. Mackevičiaus gatvę, antrą — 
iš Donelaičio gatvės ties Respublikine biblioteka į 
K. Petrausko gatvę ir trečią — iš K. Būgos gatvės į Vaiž- 
ganto gatvę. 

Atsižvelgiant į tą vaidmenį, kurį Žaliakalnis ateityje 
vaidins Kauno gyvenime, nutarta perkelti čionai gele- 
žinkelio prekių stotį. 

Patogesniam susisiekimui tarp Žaliakalnio ir Aukštųjų 
Šančių, kur taip pat jau susikūrė nemažas gyvenamasis 
rajonas, viršum Tunelio gatvės ir geležinkelio pastatytas 
tiltas pėstiesiems. Jis labai sutrumpino kelią į A. Panemu- 
nės mišką, į Panemunės paplūdimius. 

Šitaip bus tvarkomas susisiekimas ir transportas Kau- 
ne. Kalbėdami apie ryšius, dar pridursime, kad per septyn- 
metį bus gerokai praplėsta miesto automatinė telefono sto- 
tis; dar keli tūkstančiai kauniečių galės įsirengti telefoną 


139 


savo butuose. Labai patobulės telefoniniai ryšiai su kitais 
respublikos rajonais, ypač su sostine Vilniumi. Kauniečiai 
galės bet kuriuo metu ir betarpiškai, neužsakydami pasi- 
kalbėjimo tarpmiestinėje stotyje, susisiekti su bet kuriuo 
Vilniaus abonentu. 

Visa, kas mūsų šalyje sukuriama naujo ir naudingo, 
skiriama tarybiniam žmogui. Todėl ir Kauno miestas 
tvarkomas taip, Kad darbo žmonėms jame būtų vis ge- 
riau, patogiau ir smagiau gyventi. 

Gyvenimas moderniškame mieste, koks, be abejo, yra 
ir Kaunas, neįsivaizduojamas be tokių elementarių pa- 
togumų kaip vandentiekis ir kanalizacija. Ir viena, ir 
kita Kaunas turi jau senokai, tačiau buržuaziniais me- 
tais šie patogumai buvo tik centriniuose miesto rajonuo- 
se, kuriuose telkėsi miesto buržuazija. Darbininkų ir var- 
guomenės gyvenami miesto pakraščiai ir priemiesčiai 
skendėjo purve ir srutose, o vandenį gėrė iš nekontro- 
liuojamų šulinių. Tarybų valdžia tuojau susirūpino iš- 
plėsti vandentiekio ir kanalizacijos tinklą visame mieste, 
Karas sutrukdė įgyvendinti šį projektą, o hitlerinių oku- 
pantų Kaune įvykdyti sugriovimai bei sunaikinimai, ku- 
rių auka tapo ir miesto vandentiekio stotis, gerokai 
uždelsė projekto realizavimą ir pokariniais metais. Da- 
bar vandentiekio ir kanalizacijos tinklas mieste smarkiai 
plečiamas. Aleksote sparčiai atstatoma per karą sugriau- 
toji vandens perpumpavimo stotis. Artimiausioje ateity- 
je vandentiekio ir kanalizacijos įrengimais bus aprūpinta 
Vilijampolė, kuri lig šiol jų visai neturėjo. Pačioje van- 
dentiekio stotyje baigiami dideli vandens šaltinių praplėti- 
mo darbai. Bandoma dezinfekuoti vandenį ultravioletiniais 
spinduliais, kurie ne tik apvalys jį nuo sveikatai 
kenksmingų bakterijų, bet ir pagerins jo skonį. Miestui 
vis daugiau suvartojant vandens, vienos vandentiekio sto- 
ties veikiai nebeužteks, todėl sparčiai statoma nauja stotis 

Vičiūnuose. Ją pastačius, miestui bus tiekiama dvigubai 
daugiau vandens negu dabar. 

Kaunietės namų šeimininkės džiaugsis ne tik sveiku ir 
skaniu vandeniu, patogiais kanalizacijos įrengimais. Ne 
mažiau jos bus dėkingos ir už miesto dujofikaciją. Tiesa, 
jau dabar apie du tūkstančius šeimų Kaune turi dujines 
viryklas, kurias dujomis balionuose aprūpina miesto Dujų 
tiekimo kontora. Tačiau dar šiame septynmetyje į Lie- 
tuvą bus nutiestas dujotiekis iš didelės gamtinių dujų 
verslovės Ukrainoje. Prijungus mūsų miestą prie šio du- 
jotiekio magistralės, kuri eis linija Dašava—Minskas—Vil- 
nius—Kaunas—Siauliai—Ryga, Kauno pramonei ir gyven- 
tojams dujos ims tekėti nenutrūkstama srove, kaip Mask- 
voje, Leningrade ir daugelyje kitų Tarybų Sąjungos mies- 
tų. Nutiesus ne mažiau kaip 40 kilometrų magistralinių 
dujotiekio tinklų, bus aprūpinti dujomis tūkstančiai butų. 
Dujofikacijos įrenginiams projektuoti, statyti ir eksploa- 
tuoti reikės nemaža kvalifikuotų specialistų. Tokius spe- 
cialistus ruošia Kauno Politechnikos institutas ir Politech- 
nikumas. 

Dujines viryklas, kurios anksčiau į Kauną būdavo atga- 
benamos iš kitų broliškųjų respublikų, dabar gamina „Pir- 
mūno“ gamykla. Pradėtos gaminti modernizuotos keturių 
rinkių viryklos, kurių apatinėse dalyse įmontuoti dujiniai 
šildytuvai. 

Miestas bus toliau tvarkomas ir gražinamas. Asfaltas 
padengs daug gatvių, ypač pakraščiuose. Tiesa, dėl in- 
tensyviai statomų namų įvairiuose miesto rajonuose ne 
visas gatves galima iš karto asfaltuoti, todėl naujos gat- 
vės dažniausiai grindžiamos akmenimis. Tačiau tai laiki- 
na jų tvarkymo stadija. Ilgainiui visos miesto gatvės bus 
asfaltuotos. 

Po metų kitų bus galutinai sutvarkyta — išasfaltuota, 
išklota granitu — Pergalės krantinė, kuri tik tarybinės 

valdžios metais, pastačius čia daugiaaukščių namų kvar- 
talus, tapo tikra didelio miesto gatve. Taip pat dar šiame 
septynmetyje bus rekonstruotos Jaunosios Gvardijos, 
Drobės, Tunelio, Vaidoto, Panerių, K. Markso gatvės, Bi- 
liūno alėja, Raudondvario plentas. 

Tarybinis Kaunas jau senokai turi žaliuojančio miesto 
vardą. Ateityje numatoma jį dar labiau apželdinti. Kai- 
riajame Kauno jūros krante, kur plyti aukštos kalvelės, 
gilūs, vingiuotų upelių išraižyti slėniai, sodinamas 140 hek- 
tarų ploto parkas, kuris bus pavadintas Lietuvos nacio- 
naliniu parku. Jame bus auginamos visos mūsų krašte au- 
gančių medžių bei krūmų veislės. 

Dar šiame septynmetyje naujas puikus parkas suža- 
liuos Nemuno saloje priešais Pergalės krantinę. Žiemos 
uostas su laivų remonto dirbtuvėmis iš čia bus perkeltas 
į kitą vietą. Salos parkas, kurio plotas bus 24 ha, turės 
vasaros teatrą, daug pavėsinių, maudymosi baseinus. 

Dar didesnį ir vaizdingesnį parką manoma įrengti dvie- 
jų didžiausių Lietuvos upių — Nemuno ir Neries — san- 
takoje, kurioje kol kas dar plyti miestui garbės nedaranti 
dykvieté. Sujungtas su restauruotąja Kauno pilimi į vieną 
ansamblį, Santakos parkas bus vienas patraukliausių mies- 
to kampelių. Labiausiai džiaugsis šiuo parku Senamiesčio 
gyventojai, kurie pasigenda žalumynų, 

Buvusios senosios miesto kapinės pačiame centre, 
Lenino prospekte, iš kurių kapai jau perkelti į kitas kapi- 
nes, taps gerai išplanuotu ir gražiai sutvarkytų sodu: jį 
išraižys pasivaikščiojimo takai, bus įrengtos poilsio aikš- 
telės su fontanais, įžymiųjų žmonių biustais. 

Miesto architektai ir statybininkai stengsis geriau, gra- 
žiau ir įdomiau sutvarkyti jau esančias ir kauniečių la- 
biausiai mėgstamas poilsio bei pramogų vietas. Dideli 
tvarkymo darbai jau pradėti Ąžuolyne. Jo centre iškastas 
baseinas, kuriame bus įrengtas dekoratyvinis tvenkinys, 

pasipuošęs žydinčia vandens augmenija. Tvenkinio kran- 
te projektuojama pastatyti stilingus paviljonus vasaros 
kavinei ir bibliotekai-skaityklai. Arčiau Vydūno alėjos 
esančioje Ąžuolyno dalyje numatoma pastatyti vasaros 
teatrą. Visą Ąžuolyną apjuos žalia gyvatvorė. Jo augme- 
nija kasmet praturtinama jaunais medeliais. Čia jau paso- 
dinta šimtai jaunų ąžuoliukų, skroblų, skirpstų, tuopų ir 
kitokių medžių. Ąžuolynas bus Kauno miesto gyvento- 
jų ramaus poilsio kampelis. 

„Aktyvesnio“ poilsio vieta taps buvusioji Parodos aikš- 
tė, kur vasarą veiks įvairūs pasilinksminimo įrenginiai 
bei atrakcionai — sūpuoklės, karuselės, tirai. 

Didelė rekonstrukcija dar šiame septynmetyje laukia 
Vytauto vardo Kultūros ir poilsio parko bei Zoologijos 
sodo. Zoologijos sode bus apgyvendinti nauji įvairių kli- 
matinių juostų gyvūnijos atstovai. 

Ypač daug naujų įrenginių šiame septynmetyje susi- 
lauks Kauno sportininkai. Jiems bus pastatytas naujas už- 
daras plaukymo baseinas, kuriame vandens sporto mėgė- 
jai galės treniruotis ir žiemą. Jau pradėta didelio „Žalgi- 
rio“ stadiono ir sporto rūmų statyba Tunelio gatvės ra- 
jone. 

Didelis sporto aikštynas suprojektuotas Žaliakalnyje, 
Tarybų aikštėje. Buvusioje Parodos aikštėje iškils bokštas 
šuoliams su parašiutu. Iš pagrindų rekonstruojama Sporto 
halė. 

Vilijampolėje, prie šilko-pliušo kombinato, bus įreng- 
tas betonuotas trekas. dviračių lenktynėms. 

Savus sporto aikštynus šiame septynmetyje įsirengs kai 
kurios Kauno miesto įmonės ir mokslo įstaigos — „Inka- 
ro" ir „Drobės“ fabrikai, mėsos kombinatas, Politechnikos 
institutas. Žodžiu, Kaunas, kuriame ruošiami respublikos 
sportiniai kadrai, artimiausioje ateityje žada pavirsti pui- 
kių sportinių įrenginių miestu. 

Sutvarkytus ir gražiai apsodintus miesto parkus bei 
skverus papuoš nauji paminklai, įžymiųjų žmonių biustai. 
Pačiame miesto centre, Juliaus Janonio aikštėje (kurią, 
beje, bus baigta užstatyti), iškils paminklas Tarybų valsty- 
bės kūrėjui Vladimirui Iljičiui Leninui, 

Šeštojo forto rajone, kur 1926 metų gruodžio 27 dieną 
smetoniniai smurtininkai nužudė keturis komunistus — 
Karolį Poželą, Juozą Greifenbergerį, Kazį Giedrį ir Ra- 
polą Čarną, — iškils jų atminimui pagerbti ir įamžinti obe- 
liskas. Jau dabar čia įrengiamas gražus parkas, 

Bus pastatyti paminklai įžymiesiems revoliucionie- 
riams, kovotojams už Tarybų valdžią. Hitlerinių okupantų 
1941 metais Kaune žvėriškai nužudyto poeto Vytauto 
Montvilos biustas 1960 metais atidengtas Vytauto parke. 

Kauno miesto darbo žmonės didžiai gerbia atminimą tų, 
kurie gyveno ir kūrė, kovojo ir mirė už jų laimę, už švie- 
sesnę ateitį. Pats geriausias paminklas jiems — tai tie 
didieji siekiai ir planai, kuriuos kauniečiai, žengdami Ko- 
munistų partijos nubrėžtu keliu, yra pasiryžę įgyvendinti 
artimiausiais metais. Tai — klestintis, nuolat žengiantis į 
priekį tarybinis Kaunas! 


Šventinis Kaunas naktį 


Miestas auga. Nuotraukoje: nauji gyvenamieji namai Mickevičiaus 


gatvėje Iš Aleksoto kaip ant delno matosi senamiestis ir naujas tiltas 
per Nemuną 


..ir dabar 


Miesto centras 1925 metais 


Kauno Centrinis paštas seniau... 

Kauno pilis — XIII-XV a. visasajunginés reikšmės architektūros 
paminklas. Tarybinės vyriausybės rūpesčiu čia atliekami dideli 


restauravimo darbai. Viršuje: pilies griuvėsiai prieš restauravimą. 
Apačioje: restauruotoji pilies dalis 

‘Senasis Kaunas. Rotušės aikštės kampelis. Dešinėje — Daugirdo gatvė 

XVI a. architektūros paminklas 


Arka Daugirdo gatvėje 

Šiuose namuose (Rotušės a.) gyveno įžymusis lietuvių poetas Maironis 
(bareljefe). Tai XVII a. architektūros paminklas. Dabar čia įsikūręs 
Literatūrinis muziejus 


Mičiurino v. sodininkystės-daržininkystės technikumas A. Fredoje 
(XIX a. architektūros paminklas) 


Anksti rytą 

Petrašiūnai, J. Janonio v. popieriaus fabriko darbininkų gyvenvietė 

Pačiame centre — miesto Vykdomojo komiteto rūmai. 
Juose įsikūręs ir LKP miesto komitetas 


Čia, prie Kauno viešosios bibliotekos, numatoma pastatyti antrąjį 
keltuvą į Žaliakalnį 

„Raudonojo Spalio“ avalynės fabriko naujieji korpusai 

Naujieji „Limos“ vilnonių audinių fabriko korpusai 


Vilijampolėje išaugo didžiulė įmonė — Pliušo-šilko kombinatas. 

„Kauno audiniai“ 


„Bituko“ silikatinių plytų gamykla ir jos produkcija 

parodoje Kaune. Šios stak- 

Nauja technika atėjo ir į A. Šiaučiūnaitės v. trikotažo fabriką 

„Drobės“ vilnonių audinių fabriko ceche šiandien 


Politechnikos instituto Centriniai rūmai. A pačioje — naujasis 
KPI studentų bendrabutis (Vydūno al.) 


KPI Technologijos fakulteto rūmai (16 Divizijos plentas) 


Kūno kultūros instituto rūmai (Sporto g.) 

Medicinos instituto rūmai Mickevičiaus gatvėje. A pač% 
naujasis jo studentų bendrabutis (Dainavos g.) 


L m Lietuvos Veterinarijos akademijos rūmai Vilijampolėje. Apačioje — 
— aaa n. = naujasis akademijos studentų bendrabutis 

Kauno Politechnikumas (Jaunosios Gvardijos g.) 


Naujos mokyklos Vilijampolėje. Viršuje — 12-ji vidurinė mokykla 
(Komjaunimo 4.), apačioje — 18-oJi vidurinė mokykla (Mūšos g.) 

Kauno muzikinis teatras. Šiuose rūmuose 1940 metais Lietuva buvo 
paskelbta Tarybų Socialistine Respublika 


Muzikinio teatro salėje spektaklio metu 


Respublikinės bibliotekos rūmai (Donelaičio g.) Netrukus Ji persikels 
į Vilnių, o šiame pastate įsikurs Kauno viešoji biblioteka 


Respublikinės klinikinės ligoninės centrinis 
viename iš ligoninės kabinetų 


Bibliotekos skaitykloje 
visada gausu lankytojų 

Respublikinė vaikų tuberkuliozinė sanatorija A. Panemunėje. 
Čia vaikai ne tik gydomi — jie ir sėkmingai mokosi 


Ir šis gražus namas skirtas mūsų mažiesiems — čia jsikūrė vienas iš 
daugelio Aleksoto vaikų darželių 

A. Freda. Botanikos sode 


Pavasaris Botanikos sode. Viršuje: 
Botanikos sodo šiltnamis 


Apačioje: J. Janonio v. 

Kauno Valstybinis istorinis muziejus 


Vienoje i$ muzleJaus salių 


Tame patiame pastate jsiküres ir M. K. Ciurlionio v. Dailés muziejus 
(iėjimas iš S. Nėries g.) 


šia Istorinio muziejaus sodelį 


Sie skulpt. J. Zikaro kūriniai puo 


Vytauto parke mus pasitinka V. Montvilos 
biustas (skulpt. K. Narkevičius) 


Name, kuriame gyveno ir kūrė įžymusis lietuvių rašytojas P. Cvirka, 
įrengtas memorialinis muziejus (Donelaičio g.). Viršuje — rašytojo 

Muziejaus sodelyje ilsisi įžymioji lietuvių liaudies poetė Salomėja Nėris. 
Kapą vainikuoja rašytojos skulptūra (skulpt. B. Bučas) 

